cyanic-selkie/wikianc huggingface dataset:
ᱥᱟᱭᱛᱷᱤᱭᱟ ᱵᱚᱱᱚᱛ
ᱢᱤᱫ ᱧᱮᱱᱮᱞ
ᱵᱤᱨᱵᱷᱩᱢ ᱦᱚᱱᱚᱛ ᱫᱚ ᱚᱛᱱᱚᱜ ᱞᱮᱠᱟᱛᱮ ᱢᱟᱨᱮᱱᱟᱜ ᱨᱟᱲ ᱴᱚᱴᱷᱟ ᱨᱮᱭᱟᱜ ᱢᱤᱫᱴᱟᱝ ᱦᱤᱸᱥ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱯᱟᱪᱮ ᱦᱤᱸᱥ ᱫᱚ ᱢᱩᱬᱩᱫ ᱞᱮᱠᱟᱛᱮ ᱪᱷᱳᱴᱳᱱᱟᱜᱽᱯᱩᱨ ᱯᱞᱮᱴᱚ ᱨᱮᱭᱟᱜ ᱯᱟᱥᱱᱟᱣ ᱦᱤᱸᱥ ᱠᱟᱱᱟ᱾ ᱱᱚᱶᱟ ᱴᱚᱴᱷᱟ ᱨᱮ ᱡᱟᱹᱥᱛᱤᱜᱮ ᱪᱷᱟᱹᱲ ᱟᱨᱟᱜ ᱢᱚᱨᱟᱢ, ᱠᱚᱢ ᱩᱵᱽᱡᱟᱹᱣ ᱟᱱ ᱦᱟᱥᱟ ᱢᱮᱱᱟᱜᱼᱟ ᱾ ᱥᱟᱢᱟᱝ ᱥᱮᱫ ᱨᱮ ᱚᱡᱚᱭ, ᱵᱚᱠᱨᱮᱥᱥᱚᱨ, ᱢᱳᱨ, ᱟᱨ ᱵᱨᱟᱦᱢᱚᱱᱤ ᱜᱟᱰᱟ ᱞᱮᱠᱟᱱ ᱢᱩᱲᱩᱫ ᱜᱟᱰᱟ ᱠᱚ ᱨᱮᱭᱟᱜ ᱞᱤᱸᱜᱤᱱ ᱯᱩᱞᱤ ᱛᱮ ᱩᱵᱽᱡᱟᱹᱣ ᱚᱛ ᱦᱟᱥᱟ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱭᱟᱜ ᱜᱩᱴ ᱦᱤᱸᱥᱨᱮ ᱥᱩᱢᱩᱝ ᱓.᱕% ᱵᱤᱨ ᱢᱮᱱᱟᱜᱼᱟ ᱾ ᱮᱱᱛᱮᱨᱮᱦᱚᱸ ᱦᱚᱱᱚᱛ ᱨᱮ ᱠᱩᱭᱞᱟᱹ ᱧᱟᱢᱚᱜᱼᱟ ᱟᱨ ᱵᱚᱠᱨᱮᱥᱥᱚᱨ ᱛᱷᱟᱨᱢᱟᱞ ᱫᱟᱲᱮ ᱵᱮᱱᱟᱣ ᱛᱟᱞᱢᱟ ᱨᱮᱭᱟᱜ ᱒,᱐᱑᱐ ᱢᱮᱜᱟᱣᱟᱴ ᱫᱟᱲᱮ ᱵᱮᱱᱟᱣ ᱨᱮᱭᱟᱜ ᱫᱟᱲᱮ ᱢᱮᱱᱟᱜᱼᱟ, ᱵᱤᱨᱵᱷᱩᱢ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱨᱮᱭᱟᱜ ᱦᱟᱞᱚᱛ ᱪᱟᱥ ᱫᱟᱨᱟᱭ ᱛᱮ ᱮᱥᱮᱨ ᱟᱠᱟᱱᱟ᱾ ᱑᱙᱗᱗ ᱥᱮᱨᱢᱟ ᱠᱷᱚᱱ ᱯᱚᱪᱷᱤᱢ ᱵᱟᱝᱞᱟ ᱨᱮ ᱢᱟᱨᱟᱝ ᱚᱠᱚᱪ ᱨᱮ ᱚᱛ ᱦᱟᱥᱟ ᱟᱹᱨᱩᱼᱯᱷᱮᱨᱟᱣ ᱦᱩᱭ ᱞᱮᱱᱟ ᱾ ᱚᱛ ᱦᱟᱥᱟ ᱨᱮᱭᱟᱜ ᱥᱤᱢᱟᱹ ᱠᱷᱚᱱ ᱪᱮᱛᱟᱱ ᱨᱮ ᱢᱮᱱᱟᱜ ᱚᱛ ᱦᱟᱥᱟ ᱠᱚ ᱦᱟᱛᱟᱣ ᱠᱟᱛᱮ ᱪᱟᱹᱥᱤ ᱠᱚ ᱢᱩᱫᱨᱮ ᱦᱟᱹᱴᱤᱧ ᱦᱳᱭ ᱞᱮᱱᱟ ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱒᱐᱑᱑ ᱥᱮᱨᱢᱟ ᱦᱟᱹᱵᱤᱡ ᱑᱙,᱙᱖᱘ ᱦᱮᱠᱴᱟᱨ ᱵᱷᱮᱥᱴ ᱡᱟᱭᱜᱟ ᱠᱚ ᱑,᱖᱑,᱕᱑᱕ ᱪᱟᱹᱥᱤ ᱦᱚᱲ ᱠᱚ ᱢᱩᱫᱨᱮ ᱦᱟᱹᱴᱤᱧ ᱦᱩᱭ ᱟᱠᱟᱱᱟ᱾ ᱛᱚᱵᱮ ᱪᱟᱥ ᱠᱟᱹᱢᱤ ᱨᱮᱭᱟᱜ ᱓᱘% ᱠᱷᱚᱱ ᱦᱚᱸ ᱡᱟᱹᱥᱛᱤ ᱡᱟᱭᱜᱟ ᱨᱮᱭᱟᱜ ᱥᱚᱝ ᱫᱚ ᱑ ᱮᱠᱚᱨ ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱜᱩᱴ ᱠᱟᱹᱢᱤᱭᱟᱹ ᱠᱚ ᱢᱩᱫᱽᱨᱮ ᱪᱟᱥ ᱠᱟᱹᱢᱤᱭᱟᱹ ᱠᱚᱣᱟᱜ ᱦᱟᱹᱴᱤᱧ ᱔᱕ᱹ᱙%, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱟᱱᱟᱢ ᱦᱚᱱᱚᱛ ᱢᱩᱫᱽᱨᱮ ᱡᱚᱛᱚᱠᱷᱚᱱ ᱡᱟᱹᱥᱛᱤᱭᱟ᱾ ᱡᱳᱭᱫᱮᱵ ᱠᱮᱱᱫᱩᱞᱤ ᱟᱨ ᱪᱚᱱᱰᱤᱫᱟᱥ ᱱᱟᱱᱩᱨ ᱞᱮᱠᱟᱱ ᱥᱮᱨᱣᱟ ᱟᱱᱟᱜ ᱪᱤᱱᱦᱟᱹ ᱥᱟᱶ ᱞᱟᱠᱪᱟᱨ ᱞᱮᱠᱟᱛᱮ ᱠᱤᱥᱟᱹᱬ ᱵᱤᱨᱵᱷᱩᱢ ᱨᱮ ᱥᱚᱱᱛᱤᱱᱤᱠᱮᱴᱟᱱ ᱨᱮ ᱵᱤᱥᱥᱚ-ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱ ᱵᱟᱨ ᱦᱚᱲ ᱱᱳᱵᱮᱞ ᱥᱤᱨᱯᱟᱹ ᱦᱟᱢᱮᱴᱤᱡᱭᱟᱹ ᱨᱚᱵᱤᱱᱫᱽᱨᱚᱱᱟᱛᱷ ᱴᱮᱜᱳᱨ ᱟᱨ ᱚᱢᱚᱨᱛᱚ ᱥᱮᱱ ᱥᱟᱶᱛᱮ ᱥᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾
ᱚᱛᱱᱚᱜ
ᱟᱦᱚᱢᱮᱫᱯᱩᱨ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 23.8273°N, 87.7019°W ᱨᱮ ᱢᱮᱱᱟᱜᱼᱟ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱭᱛᱷᱤᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱑,᱙᱕,᱓᱔᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱢᱩᱫᱽ ᱨᱮ ᱑,᱘᱖,᱑᱐᱗ ᱦᱚᱲ ᱫᱚ ᱟᱹᱛᱩ ᱴᱚᱴᱷᱟ ᱨᱮ ᱟᱨ ᱙,᱒᱔᱒ ᱫᱚ ᱵᱟᱡᱟᱨ ᱨᱮ ᱢᱮᱱᱟᱜ ᱠᱚᱣᱟ᱾ ᱑,᱐᱐,᱑᱔᱑ (᱕᱑%) ᱠᱚᱲᱟ ᱟᱨ ᱙᱕,᱒᱐᱘ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱦᱚᱲ ᱮᱞ ᱒᱒,᱗᱒᱑ ᱡᱚᱱᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱖᱘,᱘᱕᱙ (᱓᱔.᱒᱕%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱒᱔,᱐᱑᱙ (᱑᱒.᱓᱐%) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱭᱛᱷᱤᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱮᱞ ᱫᱚ ᱑,᱒᱔,᱘᱔᱙ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱗᱒.᱓᱓%) ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱠᱚᱲᱟ ᱖᱙,᱙᱒᱐ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱗᱘.᱙᱔%) ᱟᱨ ᱠᱩᱲᱤ ᱕᱓,᱑᱗᱓ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱖᱕.᱓᱕%) ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱑᱓.᱕᱙ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱑,᱕᱑,᱗᱔᱓ ᱜᱚᱴᱟᱝ ᱦᱤᱱᱫᱩ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱱᱩᱠᱩ ᱫᱚ ᱥᱟᱭᱛᱷᱤᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱗᱗.᱖᱘% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱔᱑,᱙᱓᱑ ᱜᱚᱴᱟᱝ ᱢᱩᱥᱞᱤᱢ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱑.᱔᱖% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱨᱤᱥᱴᱤᱭᱟᱱ ᱠᱚᱣᱟᱜ ᱞᱮᱠᱷᱟ ᱫᱚ ᱗᱖᱕ ᱛᱟᱦᱮᱸ ᱠᱟᱱᱟ ᱟᱨ ᱐.᱓᱙% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱣᱟᱜ ᱞᱮᱠᱷᱟ ᱫᱚ ᱙᱑᱐ ᱟᱨ ᱐.᱔᱗% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾
ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱦᱤᱱᱫᱩ ᱠᱚᱣᱟᱜ ᱞᱮᱠᱷᱟ ᱑᱙᱖᱑ ᱨᱮ ᱗᱒.᱒% ᱠᱷᱚᱱ ᱒᱐᱑᱑ ᱨᱮ ᱖᱒.᱓% ᱦᱟᱹᱵᱤᱡ ᱠᱚᱢ ᱟᱠᱟᱱᱟ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱢᱩᱥᱞᱟᱹ ᱠᱚᱣᱟᱜ ᱦᱤᱥᱟᱹᱵᱽ ᱫᱚ ᱱᱚᱶᱟ ᱚᱠᱛᱚ ᱨᱮ ᱒᱗.᱖% ᱠᱷᱚᱱ ᱓᱗.᱑% ᱦᱟᱹᱵᱤᱡ ᱥᱮᱱ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮ ᱐.᱓% ᱠᱨᱤᱥᱴᱤᱭᱟᱱ ᱠᱚ ᱛᱟᱦᱮᱸ ᱠᱟᱱᱟ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱘᱗.᱔᱔% ᱦᱚᱲ ᱫᱚ ᱵᱟᱝᱞᱟ ᱯᱟᱹᱨᱥᱤ, ᱑᱑.᱑᱑% ᱥᱟᱱᱛᱟᱲᱤ ᱯᱟᱹᱨᱥᱤ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾
ᱟᱹᱛᱩ ᱨᱮᱭᱟᱜ ᱨᱮᱸᱜᱮᱡ
᱒᱐᱐᱕ ᱥᱮᱨᱢᱟ ᱨᱮ ᱵᱤ.ᱯᱤ.ᱮᱞ ᱚᱲᱟᱜ ᱨᱮᱭᱟᱜ ᱥᱟᱨᱵᱷᱮ ᱞᱮᱠᱟᱛᱮ ᱥᱟᱭᱛᱷᱤᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱵᱤ.ᱯᱤ.ᱮᱞ ᱚᱲᱟᱜ ᱨᱮᱭᱟᱜ ᱦᱟᱹᱴᱤᱧ ᱛᱟᱦᱮᱸ ᱠᱟᱱ ᱓᱑.᱙%, ᱮᱴᱟᱜ ᱥᱮᱫ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱔᱒.᱓% ᱾
ᱛᱩᱨᱩᱭ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱢᱩᱨᱟᱨᱟᱭ ᱒, ᱱᱚᱞᱦᱟᱴᱤ ᱒, ᱨᱟᱢᱯᱩᱨᱦᱟᱴ ᱒, ᱨᱟᱢᱯᱩᱨᱦᱟᱴ ᱑, ᱥᱤᱣᱲᱤ ᱒ ᱟᱨ ᱢᱩᱨᱟᱨᱟᱭ ᱑, ᱨᱮ ᱵᱤ.ᱯᱤ.ᱮᱞ ᱜᱷᱟᱨᱚᱸᱡᱽ ᱨᱮᱭᱟᱜ ᱦᱟᱹᱴᱤᱧ ᱕᱐% ᱠᱷᱚᱱ ᱦᱚᱸ ᱡᱟᱹᱥᱛᱤ ᱛᱟᱦᱮᱸ ᱠᱟᱱᱟ ᱾ ᱯᱮᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱨᱟᱡᱽᱱᱚᱜᱚᱨ, ᱥᱤᱣᱲᱤ ᱑ ᱟᱨ ᱞᱟᱵᱷᱯᱩᱨ ᱨᱮ ᱵᱤ.ᱯᱤ.ᱮᱞ ᱜᱷᱟᱨᱚᱸᱡᱽ ᱨᱮᱭᱟᱜ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱓᱐% ᱠᱷᱚᱱ ᱠᱚᱢ ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱮᱴᱟᱜ ᱜᱮᱞ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱫᱚ ᱱᱚᱣᱟ ᱛᱟᱞᱟ ᱨᱮ ᱛᱟᱦᱮ ᱞᱮᱱᱟ ᱾
ᱵᱮᱝᱠᱤᱝ
᱒᱐᱑᱓-᱑᱔ ᱨᱮ, ᱥᱟᱭᱛᱷᱤᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱑᱖ ᱜᱚᱴᱟᱝ ᱠᱚᱢᱚᱨᱥᱤᱭᱟᱞ ᱵᱮᱝᱠ ᱟᱨ ᱕ ᱜᱚᱴᱟᱝ ᱜᱨᱟᱢᱤᱱ ᱵᱮᱝᱠ ᱨᱮᱭᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ᱾
ᱮᱴᱟᱜ ᱠᱟᱹᱢᱤ ᱠᱚ
᱒᱐᱐᱙ ᱥᱮᱨᱢᱟ ᱨᱮᱭᱟᱜ ᱦᱚᱱᱚᱛ ᱢᱟᱹᱱᱢᱤ ᱩᱛᱱᱟᱹᱣ ᱨᱤᱯᱳᱴ ᱞᱮᱠᱟᱛᱮ ᱠᱚᱞᱠᱟᱹᱨᱠᱷᱟᱱᱟ ᱥᱮᱫ ᱛᱮ ᱵᱤᱨᱵᱷᱩᱢ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ ᱠᱟᱱᱟ᱾ ᱑᱙᱙᱑ ᱠᱷᱚᱱ ᱒᱐᱐᱕ ᱫᱷᱟᱹᱵᱤᱡ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱮᱱᱟᱣ ᱟᱠᱟᱱ ᱱᱟᱣᱟ ᱤᱱᱰᱚᱥᱴᱨᱤᱭᱟᱞ ᱯᱨᱚᱡᱮᱠᱴ ᱠᱚ ᱢᱩᱫᱽ ᱨᱮ ᱑.᱒᱓% ᱜᱮ ᱵᱤᱨᱵᱷᱩᱢ ᱨᱮ ᱦᱮᱡ ᱞᱮᱱᱟ᱾ ᱵᱚᱠᱨᱮᱥᱥᱚᱨ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱮᱱᱴ ᱫᱚ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱮᱱ ᱢᱟᱨᱟᱝ ᱤᱱᱰᱚᱥᱴᱨᱤ ᱠᱟᱱᱟ ᱟᱨ ᱱᱚᱸᱰᱮ ᱕,᱐᱐᱐ ᱜᱟᱱ ᱦᱚᱲ ᱠᱚ ᱠᱟᱹᱢᱤᱭᱟ᱾ ᱯᱩᱱᱭᱟᱹ ᱢᱤᱰᱤᱭᱟᱢ ᱤᱱᱰᱚᱥᱴᱨᱤ ᱟᱨ ᱔᱗᱔᱘ ᱜᱚᱴᱟᱝ ᱦᱩᱰᱤᱧ ᱤᱱᱰᱚᱥᱴᱨᱤ ᱢᱮᱱᱟᱜᱼᱟ᱾
ᱵᱤᱨᱵᱷᱩᱢ ᱨᱮ ᱪᱟᱥ ᱠᱟᱹᱢᱤ ᱨᱮ ᱥᱮᱞᱮᱫ ᱟᱠᱟᱱ ᱦᱚᱲ ᱠᱚᱣᱟᱜ ᱮᱞ ᱫᱚ ᱠᱚᱢᱚᱜ ᱠᱟᱱᱟ᱾ ᱦᱚᱱᱚᱛ ᱢᱟᱹᱱᱢᱤ ᱩᱛᱱᱟᱹᱣ ᱨᱤᱯᱳᱨᱴ ᱞᱮᱠᱟᱛᱮ, ᱟᱭᱢᱟ ᱦᱚᱲ ᱱᱤᱛᱚᱜ ᱫᱚ ᱮᱴᱟᱜ ᱡᱤᱱᱤᱥ ᱨᱮ ᱠᱟᱹᱢᱤ ᱠᱚ ᱠᱚᱨᱟᱣ ᱮᱫᱟ, ᱡᱮᱞᱮᱠᱟ ᱦᱟᱹᱠᱩ ᱥᱟᱵᱽ, ᱫᱚᱠᱟᱱ ᱵᱮᱯᱟᱨ, ᱡᱚᱢᱟᱜ ᱵᱮᱯᱟᱨ, ᱛᱚᱣᱟ ᱟᱹᱠᱷᱨᱤᱧ, ᱩᱛᱩ ᱨᱮᱭᱟᱜ ᱟᱹᱠᱷᱨᱤᱧ ᱮᱢᱟᱱ᱾ ᱱᱚᱣᱟ ᱡᱚᱛᱚ ᱠᱟᱹᱢᱤ ᱠᱚᱜᱮ ᱠᱟᱹᱢᱤ ᱨᱮᱭᱟᱜ ᱞᱟᱛᱟᱨ ᱛᱷᱚᱠ ᱨᱮ ᱞᱮᱠᱷᱟᱜ ᱠᱟᱱᱟ, ᱚᱱᱟᱛᱮ ᱱᱚᱣᱟ ᱠᱟᱹᱢᱤ ᱠᱚ ᱟᱠᱚᱣᱟᱜ ᱜᱷᱟᱨᱚᱸᱡᱽ ᱪᱟᱞᱟᱣ ᱞᱟᱹᱜᱤᱫ ᱡᱚᱛᱷᱟᱛ ᱥᱮ ᱵᱟᱝ ᱚᱱᱟ ᱨᱮ ᱦᱤᱫᱤᱡ ᱢᱮᱱᱟᱜᱼᱟ᱾
ᱯᱟᱹᱪᱷᱞᱟᱹ ᱴᱚᱴᱷᱟ ᱜᱚᱲᱚ ᱯᱷᱟᱱᱰ
ᱵᱤᱨᱵᱷᱩᱢ ᱦᱚᱱᱚᱛ ᱫᱚ ᱢᱤᱫ ᱯᱟᱹᱪᱷᱞᱟᱹ ᱴᱚᱴᱷᱟ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱟᱨ ᱯᱟᱹᱪᱷᱞᱟᱹ ᱴᱚᱴᱷᱟ ᱜᱨᱟᱱᱴ ᱯᱷᱚᱸᱰ ᱠᱷᱚᱱ ᱨᱟᱦᱟᱛ ᱜᱚᱲᱚᱭ ᱧᱟᱢᱟ᱾ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱵᱮᱱᱟᱣ ᱟᱠᱟᱱ ᱱᱚᱶᱟ ᱯᱷᱟᱱᱰ ᱫᱚ ᱯᱨᱚᱥᱟᱥᱚᱱᱤᱠ ᱵᱤᱵᱷᱟᱜᱽ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱡ ᱞᱟᱹᱜᱤᱫ ᱠᱟᱱᱟ᱾ ᱒᱐᱑᱒ ᱥᱮᱨᱢᱟ ᱦᱟᱹᱵᱤᱡ, ᱱᱚᱣᱟ ᱡᱚᱡᱚᱱᱟ ᱦᱚᱛᱮᱛᱮ ᱫᱤᱥᱚᱢ ᱡᱟᱠᱟᱛ ᱨᱮ ᱒᱗᱒ ᱜᱚᱴᱟᱝ ᱡᱤᱞᱟᱹ ᱜᱚᱲᱚᱭ ᱧᱟᱢ ᱟᱠᱟᱫᱟ, ᱱᱚᱶᱟ ᱛᱷᱚᱠ ᱨᱮ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱑᱑ ᱜᱚᱴᱟᱝ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ
ᱠᱩᱞᱟ.ᱭ
ᱠᱩᱞᱟ.ᱭ ᱫᱚ ᱔ ᱠᱟᱴᱟ ᱡᱟᱱᱣᱟᱨ ᱠᱟᱱᱟᱠᱚ ᱠᱩᱞᱟ.ᱭ ᱫᱚ ᱟᱭᱢᱟ ᱱᱮᱠᱟᱱ ᱠᱚ ᱢᱮᱱᱟᱜ ᱠᱚᱣᱟ ᱞᱟ.ᱴᱩ ᱞᱩᱛᱩᱨ ᱠᱟ.ᱴᱤᱜ ᱞᱩᱛᱩᱨ ᱩᱵ ᱨᱚᱝ ᱦᱚᱸ ᱟᱭᱢᱟ ᱞᱮᱠᱟ
ᱧᱮᱞᱚᱜ ᱛᱮ
ᱠᱩᱞᱟᱹᱭᱟᱜ ᱞᱩᱛᱩᱨ ᱫᱚ ᱡᱤᱞᱤᱧ ᱜᱮ ᱛᱟᱠᱚᱣᱟ ᱪᱟᱭᱞᱚᱢ ᱫᱚ ᱠᱷᱟᱴᱚ ᱜᱮ ᱛᱟᱠᱚᱣᱟ ᱟᱨ ᱡᱟᱝᱜᱟ ᱫᱚ ᱡᱤᱞᱤᱧ ᱜᱮ ᱛᱟᱠᱚᱣᱟ
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱥᱟᱨᱟ ᱞᱚᱨᱮᱱ
''ᱥᱟᱨᱟ ᱦᱩᱥᱮᱱ', ᱡᱟᱦᱟᱸ ᱫᱚ ᱥᱟᱨᱟ ᱞᱚᱨᱮᱱ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭ ᱢᱮᱱᱟᱭᱟ, ᱱᱩᱭ ᱫᱚ ᱢᱤᱫᱴᱟᱝ ᱯᱟᱠᱤᱥᱛᱟᱱᱤ ᱮᱠᱴᱨᱮᱥ ᱟᱨ ᱢᱚᱰᱟᱞ ᱠᱟᱱᱟᱭ ᱡᱟᱦᱟᱸᱭ ᱫᱚ ᱡᱟᱹᱥᱛᱤ ᱠᱷᱚᱱ ᱡᱟᱹᱥᱛᱤ ᱦᱤᱱᱫᱤ ᱯᱟᱹᱨᱥᱤ ᱥᱟᱶ ᱥᱟᱶ ᱩᱨᱫᱩ ᱯᱷᱤᱞᱢ ᱟᱨ ᱴᱮᱞᱤᱵᱤᱡᱚᱱ ᱨᱮ ᱠᱟᱹᱢᱤᱭᱟᱱ ᱞᱮᱠᱟᱛᱮ ᱩᱯᱨᱩᱢ ᱛᱟᱦᱮᱸᱞᱮᱱᱟᱭ ᱾
ᱵᱮᱠᱜᱽᱨᱟᱣᱩᱸᱰ
ᱞᱚᱨᱮᱱ ᱟᱜ ᱡᱟᱱᱟᱢ ᱦᱟᱨᱟ ᱵᱩᱨᱩ ᱠᱩᱣᱮᱛ ᱥᱤᱴᱤ, ᱠᱩᱣᱮᱛ ᱥᱤᱴᱤ ᱴᱷᱟᱶ ᱨᱮ ᱦᱩᱭᱞᱮᱱ ᱛᱟᱦᱮᱱᱟ᱾ ᱩᱱᱤ ᱟᱡ ᱵᱟᱵᱟ ᱥᱤᱧᱚᱛᱤᱭᱟ ᱫᱤᱥᱚᱢ ᱨᱮᱱᱟᱝ ᱦᱟᱹᱴᱤᱝ ᱛᱟᱭᱚᱢ ᱨᱟᱡᱽᱥᱛᱷᱟᱱ ᱠᱷᱚᱱ ᱠᱩᱣᱮᱛ ᱫᱤᱥᱚᱢ ᱮ ᱥᱮᱱ ᱮᱱᱟ, ᱟᱨ ᱩᱱᱤ ᱟᱡ ᱟᱭᱳ ᱫᱚ ᱯᱟᱠᱤᱥᱛᱟᱱ ᱞᱟᱦᱳᱨ ᱨᱮ ᱯᱟᱸᱡᱟᱵ ᱠᱷᱚᱱ ᱮ ᱥᱮᱱ ᱯᱟᱨᱚᱢ ᱮᱱᱟ᱾ ᱩᱱᱤ ᱫᱚ ᱠᱟᱴᱣᱟ ᱨᱟᱡᱽᱯᱩᱛ ᱡᱟᱹᱛ ᱜᱷᱟᱨᱚᱸᱡᱽ ᱠᱷᱚᱱᱟᱜ ᱢᱮᱱᱟᱜ ᱟᱠᱟᱫᱮᱭᱟ ᱾  ᱡᱩᱣᱟᱱ ᱩᱢᱮᱨ ᱚᱠᱛᱚ ᱨᱮ, ᱩᱱᱤ ᱟᱡ ᱵᱟᱵᱟ ᱟᱜ ᱜᱚᱡ ᱜᱩᱨ ᱦᱩᱭᱮᱱ ᱛᱟᱭᱚᱢ ᱟᱯᱱᱟᱨ ᱜᱷᱟᱨᱚᱸᱡᱤᱭᱟ ᱥᱟᱱᱟᱢ ᱠᱚ ᱯᱟᱞᱟᱭᱟᱱ ᱠᱮᱫᱟ ᱪᱟᱞᱟᱣ ᱮᱱᱟ᱾
ᱡᱤᱭᱳ
ᱡᱤᱭᱳ (jio; ᱨᱮᱱᱟᱜ ᱯᱩᱨᱟᱹ ᱧᱩᱛᱩᱢ : (jio) (ᱨᱤᱞᱟᱭᱚᱸᱥ ᱡᱤᱭᱳ ᱤᱱᱯᱷᱳᱠᱟᱹᱢ ᱞᱤᱢᱤᱴᱮᱰ, RJIL) ᱥᱤᱧᱚᱛ ᱢᱤᱫ ᱥᱤᱧᱚᱛᱤᱭᱟ ᱥᱟᱺᱜᱤᱱ ᱵᱮᱵᱚᱥᱛᱟ ᱠᱚᱢᱯᱚᱱᱤ ᱟᱨ ᱨᱤᱞᱟᱭᱚᱸᱥ ᱤᱱᱰᱟᱥᱴᱨᱤᱡᱽ ᱨᱮᱱᱟᱜ ᱯᱩᱨᱟᱹ ᱟᱡ ᱜᱚᱲᱚᱭᱤᱡ ᱠᱚᱢᱯᱚᱱᱤ ᱠᱟᱱᱟᱭ, ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱢᱩᱠᱷᱭᱟᱞᱚᱭ ᱢᱩᱢᱵᱟᱭ, ᱢᱚᱦᱟᱨᱟᱥᱴᱨᱚ, ᱥᱤᱧᱚᱛ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱠᱚᱢᱯᱚᱱᱤ ᱫᱚ ᱑᱕ ᱯᱷᱮᱵᱽᱨᱩᱣᱟᱨᱤ ᱒᱐᱐᱗ ᱦᱤᱞᱚᱜ ᱨᱤᱞᱟᱭᱚᱸᱥ ᱡᱤᱭᱳ ᱤᱱᱯᱷᱳᱠᱟᱹᱢ ᱞᱤᱢᱤᱴᱮᱰ ᱢᱮᱱᱮᱛᱮ ᱚᱦᱢᱚᱫᱟᱵᱟᱫᱽ (ᱜᱩᱡᱽᱨᱟᱛ) ᱨᱮ ᱨᱟᱡᱤᱥᱴᱨᱮᱴ ᱦᱩᱭ ᱞᱮᱱ ᱛᱟᱦᱮᱱᱟ ᱾ ᱡᱩᱱ ᱒᱐᱑᱐ ᱨᱮ ᱨᱤᱞᱟᱭᱚᱸᱥ ᱤᱱᱰᱟᱥᱴᱨᱤᱡᱽ (ᱟᱨ ᱟᱭᱤ ᱮᱞ) ᱫᱚ ᱔,᱘᱐᱐ ᱠᱚᱨᱚᱲ ᱴᱟᱠᱟ ᱨᱮ ᱤᱱᱯᱷᱳᱴᱮᱞ ᱵᱽᱨᱟᱰᱵᱮᱭᱱᱰ ᱥᱟᱨᱵᱷᱤᱥ ᱞᱤᱢᱤᱴᱮᱰ (IBSL) ᱨᱮ ᱙᱖% ᱦᱤᱥᱥᱟ ᱠᱤᱨᱤᱧ ᱠᱮᱫᱟ ᱟ ᱾ IBSL ᱢᱤᱫ ᱴᱟᱝ ᱜᱮ ᱠᱚᱢᱯᱚᱱᱤ ᱛᱟᱦᱮᱸᱜ ᱠᱟᱱᱟᱭ ᱡᱟᱦᱟᱸᱭ ᱔ ᱡᱤ ᱱᱤᱞᱟᱢᱤ ᱨᱮ ᱥᱤᱧᱚᱛ ᱨᱮᱱᱟᱜ ᱥᱟᱱᱟᱢ ᱒᱒ ᱥᱟᱨᱠᱤᱞ ᱨᱮ ᱵᱨᱟᱰᱵᱮᱭᱱᱰ ᱥᱯᱮᱠᱴᱨᱚᱢ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱱᱟᱭ ᱾ ᱛᱟᱭᱚᱢ ᱛᱮ ᱩᱱᱤ ᱟᱨ ᱟᱭᱤ ᱮᱞ ᱨᱮᱱ ᱥᱟᱺᱜᱤᱱ ᱥᱚᱧᱪᱚᱨ ᱜᱚᱲᱚᱭᱤᱡ ᱠᱚᱢᱯᱚᱱᱤ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱼᱟᱭ ᱾ ᱡᱟᱱᱩᱣᱟᱨᱤ ᱒᱐᱑᱓ ᱨᱮ ᱤᱱᱯᱷᱳᱴᱮᱞ ᱵᱽᱨᱟᱰᱵᱮᱭᱱᱰ ᱥᱟᱨᱵᱷᱤᱥ ᱞᱤᱢᱤᱴᱮᱰ ᱫᱚ ᱨᱤᱞᱟᱭᱚᱸᱥ ᱤᱱᱯᱷᱳᱴᱮᱰ (RJIL) ᱧᱩᱛᱩᱢ ᱢᱮᱱᱛᱮ ᱮᱢ ᱦᱩᱭ ᱟᱠᱟᱱᱟ ᱾
ᱡᱩᱱ ᱒᱐᱑᱕ ᱨᱮ, ᱡᱤᱭᱳ ᱫᱚᱭ ᱜᱷᱚᱥᱱᱟ ᱞᱮᱫ ᱟᱭ ᱡᱮ ᱩᱱᱤ ᱒᱐᱑᱕ ᱨᱮᱱᱟᱜ ᱢᱩᱪᱟᱹᱫ ᱦᱟᱹᱵᱤᱡ ᱥᱟᱱᱟᱢ ᱫᱤᱥᱚᱢ ᱨᱮ ᱟᱡᱟᱜ ᱯᱟᱨᱥᱟᱞ ᱯᱟᱥᱱᱟᱣ ᱮ ᱮᱦᱚᱵᱟᱭ ᱾ ᱢᱮᱱᱠᱟᱷᱟᱱ ᱠᱚᱢᱯᱚᱱᱤ ᱫᱚ ᱞᱟᱧᱪᱤᱝ ᱫᱚᱥᱟᱨ ᱥᱮᱨᱢᱟ ᱨᱮ ᱮᱥᱮᱫ ᱠᱮᱫ ᱟᱭ ᱾ ᱢᱩᱪᱟᱹᱫ ᱨᱮ ᱡᱤᱭᱳ ᱫᱚ ᱕ ᱥᱮᱯᱴᱮᱢᱵᱚᱨ ᱒᱐᱑᱖ ᱦᱤᱞᱚᱜ ᱡᱟᱹᱛᱤᱭᱟᱹᱨᱤ ᱡᱟᱭᱜᱟ ᱨᱮ ᱱᱮᱴᱣᱟᱨᱠ ᱮ ᱮᱦᱚᱵᱟ ᱠᱮᱫᱼᱟ ᱾
ᱳᱯᱨᱮᱥᱚᱱᱥ
ᱡᱤᱭᱳ ᱠᱚᱢᱯᱚᱱᱤ ᱫᱚ ᱟᱡᱟᱜ ᱡᱚᱡᱽᱡᱱᱟ ᱞᱮᱠᱟᱛᱮ ᱒᱐᱑᱖ ᱨᱮ ᱡᱤᱭᱳ ᱥᱤᱢ ᱠᱟᱨᱰ ᱦᱟᱹᱴᱤᱧ ᱮ ᱮᱛᱚᱦᱚᱵ ᱠᱮᱫ ᱟᱭ ᱟᱨ ᱥᱟᱱᱟᱢ ᱦᱚᱲ ᱠᱚ ᱛᱟᱞᱟ ᱨᱮ ᱔ ᱡᱤ ᱱᱮᱴᱣᱟᱨᱠ ᱨᱮᱱᱟᱜ ᱥᱮᱵᱟᱭ ᱮᱢᱟ ᱦᱟᱫ ᱠᱚᱣᱟᱭ ᱾
ᱱᱮᱴᱣᱟᱨᱠ
ᱡᱤᱭᱳ ᱴᱷᱮᱱ ᱱᱤᱛ ᱥᱤᱧᱚᱛ ᱨᱮᱱᱟᱜ ᱒᱒ ᱴᱮᱞᱤᱠᱟᱹᱢ ᱴᱚᱴᱷᱟ ᱨᱮ ᱘᱕᱐, ᱑᱘᱐᱐ ᱟᱨ ᱒᱓᱐᱐ ᱢᱮᱜᱟᱦᱟᱨᱴᱡᱽ ᱨᱮᱱᱟᱜ ᱟᱡᱟᱜ ᱪᱷᱟᱹᱨᱭᱟᱹᱣ ᱢᱮᱱᱟᱜ ᱛᱟᱭᱟ ᱾
ᱪᱮᱴᱡᱤᱴᱤᱯᱤ
ᱪᱮᱴᱡᱤᱴᱤᱯᱤ ᱫᱚ ᱳᱯᱮᱱ.ᱮ.ᱟᱭ ᱦᱚᱛᱮᱛᱮ ᱛᱮᱭᱟᱨ ᱟᱠᱟᱱ ᱟᱨ ᱱᱚᱵᱷᱮᱢᱵᱚᱨ ᱒᱐᱒᱒ ᱨᱮ ᱨᱤᱞᱤᱡ ᱟᱠᱟᱱ ᱢᱤᱫᱴᱮᱱ ᱟᱨᱴᱤᱯᱷᱤᱥᱤᱭᱟᱞ ᱤᱱᱴᱮᱞᱤᱡᱮᱱᱥ (ᱮ.ᱟᱭ) ᱪᱟᱴᱵᱳᱴ ᱠᱟᱱᱟ᱾ ᱱᱚᱣᱟ ᱫᱚ ᱳᱯᱮᱱ.ᱮ.ᱟᱭ ᱨᱮᱱᱟᱜ ᱜᱤ.ᱴᱤ.ᱯᱤ-᱓.᱕ ᱟᱨ ᱡᱤ.ᱴᱤ.ᱯᱤ-᱔ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱟᱨᱟᱝ ᱯᱟᱹᱨᱥᱤ ᱢᱚᱰᱮᱞ (LLM) ᱨᱮᱱᱟᱜ ᱪᱮᱛᱟᱱ ᱨᱮ ᱵᱮᱱᱟᱣ ᱟᱠᱟᱱᱟ ᱟᱨ ᱥᱩᱯᱟᱨᱵᱷᱟᱭᱡᱟᱨ ᱟᱨ ᱨᱮᱭᱤᱱᱯᱷᱳᱨᱥᱢᱮᱱᱴ ᱥᱮᱪᱮᱫ ᱛᱤᱠᱤᱱᱟᱜ ᱵᱮᱵᱷᱟᱨ ᱠᱟᱛᱮᱜ (ᱴᱨᱮᱱᱥᱯᱷᱚᱨᱢᱮᱱᱴ ᱥᱮᱪᱮᱫ ᱨᱮᱱᱟᱜ ᱢᱤᱫ ᱥᱟᱱᱟ) ᱯᱷᱟᱭᱤᱱᱼᱴᱟᱨᱱ ᱟᱠᱟᱱᱟ᱾
ᱪᱮᱴᱡᱤᱴᱤᱯᱤ ᱫᱚ ᱓᱐ ᱱᱚᱵᱷᱮᱢᱵᱚᱨ ᱒᱐᱒᱒ ᱨᱮ ᱢᱤᱫ ᱯᱨᱳᱴᱚᱴᱟᱭᱤᱯ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱱᱟ ᱟᱨ ᱱᱚᱣᱟ ᱨᱮᱱᱟᱜ ᱵᱤᱪᱷᱱᱟᱹᱣ ᱛᱮ ᱛᱮᱞᱟ ᱮᱢ ᱨᱮᱭᱟᱜ ᱫᱟᱲᱮ ᱟᱨ ᱵᱷᱮᱜᱟᱨ ᱵᱷᱮᱜᱟᱨ ᱜᱮᱭᱟᱱ ᱥᱟᱛᱟᱢ ᱪᱮᱛᱟᱱ ᱟᱹᱰᱤ ᱱᱟᱯᱟᱭ ᱛᱮᱞᱟ ᱮᱢ ᱵᱩᱡᱷᱟᱹᱣ ᱨᱮᱭᱟᱜ ᱫᱟᱲᱮ ᱛᱮ ᱦᱚᱲ ᱠᱚ ᱴᱷᱮᱱ ᱵᱟᱰᱟᱭᱚᱜ ᱠᱟᱱᱟ᱾ ᱢᱮᱱᱠᱷᱟᱱ ᱱᱚᱣᱟ ᱨᱮᱭᱟᱜ ᱵᱷᱮᱱᱮᱜᱟᱨ ᱠᱟᱛᱷᱟ ᱵᱷᱩᱞ ᱵᱮᱜᱚᱨ ᱢᱤᱫ ᱞᱟᱹᱭ ᱜᱟᱱᱚᱜ ᱞᱮᱠᱟᱱ ᱮᱴᱠᱮᱴᱚᱬᱮ ᱞᱮᱠᱟ ᱵᱩᱡᱷᱟᱹᱣᱚᱜ ᱠᱟᱱᱟ᱾ ᱒᱐᱒᱓ ᱨᱮ, ᱪᱮᱴᱡᱤᱯᱤᱴᱤ ᱨᱤᱞᱤᱡᱽ ᱛᱟᱭᱚᱢ, ᱳᱯᱮᱱ.ᱮ.ᱟᱭ ᱨᱮᱱᱟᱜ ᱫᱟᱢ ᱒᱙ ᱵᱤᱞᱤᱭᱚᱱ ᱟᱢᱮᱨᱤᱠᱟᱱ ᱰᱚᱞᱟᱨ ᱦᱩᱭ ᱞᱮᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱪᱮᱴᱵᱚᱴ ᱛᱷᱚᱠ: ᱳᱯᱮᱱ.ᱮ.ᱟᱭ ᱛᱷᱚᱠ: ᱢᱟᱨᱟᱝ ᱯᱟᱹᱨᱥᱤ ᱢᱚᱰᱮᱞ
ᱟᱭᱤᱴᱮᱞ ᱢᱳᱵᱟᱭᱤᱞ
ᱟᱭᱤᱴᱮᱞ ᱢᱳᱵᱟᱭᱤᱞ ᱢᱤᱫ ᱪᱟᱭᱱᱤᱡᱽ ᱯᱨᱳᱰᱭᱩᱥ ᱢᱳᱵᱟᱭᱤᱞ ᱯᱷᱳᱱ ᱠᱟᱱᱟ ᱤᱞᱮᱠᱴᱨᱤᱠᱟᱞ ᱮᱥᱮᱥᱥᱚᱨᱤᱡᱽ ᱠᱚᱢᱯᱚᱱᱤ ᱠᱟᱱᱟ ᱾ ᱱᱚᱶᱟ ᱫᱚ ᱴᱨᱟᱱᱥᱡᱚᱱ ᱨᱮᱱᱟᱜ ᱥᱟᱵᱽᱥᱤᱰᱚᱨᱤ ᱠᱟᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱦᱮᱰᱠᱣᱟᱨᱴᱚᱨ ᱥᱮᱱᱡᱚᱱ ᱨᱮ ᱢᱮᱱᱟᱜ-ᱟ ᱾ a Chinese produce mobile phone and electrical accessories company.
ᱟᱭᱤᱴᱮᱞ ᱢᱳᱵᱟᱭᱤᱞ ᱯᱨᱳᱰᱟᱠᱴ ᱫᱚ ᱵᱟᱹᱲᱛᱤ ᱟᱯᱷᱨᱤᱠᱟ ᱫᱤᱥᱚᱢ ᱟᱨ ᱠᱤᱪᱷᱩ ᱡᱟᱩᱭᱜᱟ ᱨᱮᱱᱟᱜ ᱤᱣᱨᱳᱯ ᱟᱨ ᱞᱮᱴᱤᱱ ᱮᱢᱨᱤᱠᱟ ᱨᱮᱠᱚ ᱠᱤᱨᱤᱧᱟ ᱾ ᱟᱭᱤᱴᱮᱞ ᱢᱳᱵᱟᱭᱤᱞ ᱫᱚ ᱞᱤ ᱣᱤᱜᱳ ᱟᱨ ᱥᱮᱱᱡᱚᱱ ᱦᱚᱛᱮᱛ ᱢᱟᱨᱪ ᱒᱐᱑᱔ ᱨᱮ ᱴᱨᱟᱱᱥᱡᱚᱱ ᱦᱳᱞᱰᱤᱝᱥ ᱠᱳ ᱞᱤᱢᱤᱴᱮᱰ ᱥᱮᱫ ᱠᱷᱚᱱ ᱵᱟᱱᱟᱣ ᱦᱩᱭ ᱞᱮᱱ ᱛᱟᱦᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
ᱱᱚᱵᱤᱱ ᱯᱟᱴᱱᱟᱭᱚᱠ
ᱱᱚᱵᱤᱱ ᱯᱟᱴᱱᱟᱭᱚᱠ (ᱡᱟᱱᱟᱢᱺ ᱑᱖ ᱚᱠᱴᱚᱵᱚᱨ, ᱑᱙᱖᱔) ᱫᱚ ᱥᱤᱧᱚᱤᱛ ᱫᱤᱥᱚᱢ ᱢᱤᱫᱴᱮᱱ ᱨᱟᱡᱟᱨᱤᱭᱟᱹ ᱟᱨ ᱱᱟᱦᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱ ᱜᱮᱞ ᱯᱚᱱᱤᱡ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟᱭ| ᱩᱱᱤ ᱫᱚ ᱵᱤᱡᱩ ᱡᱚᱱᱚᱛᱟ ᱫᱚᱞ ᱨᱮᱱ ᱯᱟᱨᱥᱮᱛ ᱠᱟᱱᱟᱭ, ᱚᱱᱚᱞᱤᱭᱟᱹ ᱦᱚᱸ ᱠᱟᱱᱟᱭ ᱱᱤᱛ ᱦᱟᱹᱵᱤᱡ ᱛᱮ ᱯᱮᱭᱟ ᱯᱚᱛᱚᱵᱮ ᱚᱞ ᱟᱠᱟᱫᱟ| ᱒᱐᱐᱙ ᱥᱮᱨᱢ ᱟᱨᱮ, ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱫᱤᱱ ᱛᱟᱦᱮᱸ ᱢᱩᱠᱷᱭᱟᱹ ᱢᱚᱱᱛᱨᱤ ᱵᱤᱠᱟᱹᱣ ᱮᱱᱟ| ᱮᱥᱠᱟᱨ ᱛᱮᱥᱟᱨᱤᱡ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟᱭ ᱚᱠᱚᱭ ᱫᱚ ᱵᱟᱨᱭᱟ ᱥᱟᱭ ᱟᱱᱟᱜ ᱥᱮᱨᱢᱟ ᱦᱩᱫᱟᱹ ᱨᱮ ᱛᱟᱦᱮᱸᱭᱮᱱᱟ, ᱯᱟᱹᱦᱤᱞ ᱫᱚ ᱯᱟᱣᱟᱱ ᱪᱟᱢᱞᱤᱝ ᱟᱨ ᱫᱚᱥᱟᱨ ᱫᱚ ᱡᱚᱛᱤ ᱵᱚᱥᱩ|
ᱮᱛᱚᱦᱚᱵ ᱡᱤᱭᱚᱱ
ᱯᱟᱴᱱᱟᱭᱚᱠ ᱫᱚ ᱑᱖ ᱚᱠᱴᱚᱵᱟᱨ ᱑᱙᱔᱖ ᱥᱮᱨᱢᱟ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱨᱮᱱ ᱟᱯᱟᱛ ᱰᱚ ᱳᱰᱤᱥᱟ ᱯᱚᱱᱚᱛ ᱨᱮᱱ ᱯᱟᱹᱦᱤᱞ ᱢᱩᱠᱷᱭᱟᱹ ᱢᱚᱱᱛᱨᱤ ᱵᱤᱡᱩ ᱯᱟᱴᱱᱟᱭᱚᱠ ᱟᱨ ᱨᱮᱱ ᱯᱟᱧᱡᱟᱵᱤ ᱮᱨᱟ ᱜᱽᱭᱟᱱᱤ ᱴᱟᱠᱤᱱ ᱨᱮᱱ ᱦᱚᱯᱚᱱ ᱠᱟᱱᱟ|ᱯᱟᱴᱱᱟᱭᱚᱠ ᱫᱚ ᱣᱮᱞᱦᱢ ᱵᱚᱭᱥ ᱥᱠᱩᱞ, ᱫᱮᱦᱨᱟᱫᱩᱱ ᱨᱮᱭᱮ ᱯᱟᱲᱦᱟᱣ ᱞᱮᱫᱟ ᱟᱨ ᱴᱟᱭᱚᱢ ᱛᱮ ᱫᱚ ᱱᱟᱢᱰᱟᱠ ᱰᱚᱱ ᱵᱚᱥᱠᱟ ᱥᱠᱩᱞ ᱨᱮᱭᱮ ᱯᱟᱲᱦᱟᱣ ᱞᱮᱰᱟ|ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱠᱤᱨᱚᱨᱤ ᱢᱟᱞ ᱠᱚᱞᱮᱡᱽ, ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱟᱨ ᱚᱱᱰᱮ ᱠᱷᱚᱱ ᱜᱮ ᱵᱮᱪᱞᱚᱨ ᱰᱤᱜᱽᱨᱤ ᱫᱚᱭ ᱦᱟᱢᱮᱴ ᱟᱱ ᱛᱟᱸᱦᱮᱸ ᱠᱟᱱᱟ| ᱯᱟᱴᱱᱟᱭᱚᱠ ᱫᱚ ᱢᱤᱫᱴᱮᱱ ᱚᱱᱚᱞᱤᱭᱟᱹ ᱦᱚᱸ ᱠᱟᱱᱟᱭ ᱟᱨ ᱡᱤᱭᱚᱱ ᱨᱮᱭᱟᱜ ᱵᱟᱹᱲᱛᱤ ᱚᱠᱛᱮ ᱜᱮ ᱨᱟᱡᱟᱨᱤ ᱟᱨ ᱳᱰᱤᱥᱟ ᱠᱷᱚᱱ ᱥᱟᱹᱜᱤᱧ ᱨᱮᱭᱮ ᱛᱟᱸᱦᱮᱸ ᱠᱟᱱᱟ|ᱢᱮᱱ ᱠᱷᱟᱱ ᱟᱡ ᱵᱟᱵᱟ ᱵᱤᱡᱩ ᱯᱟᱴᱱᱟᱭᱚᱠ ᱜᱩᱨ ᱛᱟᱭᱱᱚᱢ ᱑᱙᱙᱗ ᱥᱮᱨᱢᱟ ᱨᱮ ᱨᱟᱡᱟᱨᱤ ᱨᱮᱭᱮ ᱵᱚᱞᱚ ᱭᱮᱱᱟ ᱟᱨ ᱤᱱᱟᱹ ᱫᱚᱥᱟᱨ ᱥᱮᱨᱢᱟ ᱨᱮ ᱜᱮ ᱵᱤᱡᱩ ᱡᱚᱱᱚᱛᱟ ᱫᱚᱞᱮ ᱵᱮᱱᱟᱣ ᱠᱮᱫᱟ|ᱤᱱᱟᱹ ᱛᱟᱭᱚᱢ ᱵᱤᱹᱡᱮᱹᱯᱤᱹ ᱥᱟᱶ ᱜᱟᱯᱟᱛᱮ ᱠᱟᱛᱮ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮᱭᱮ ᱡᱤᱛᱠᱟᱹᱨ ᱮᱱᱟ ᱟᱨ ᱥᱚᱨᱠᱟᱨ ᱠᱚ ᱵᱟᱱᱫᱷᱟᱣ ᱠᱮᱫᱟ ᱚᱠᱟ ᱨᱮ ᱱᱚᱵᱤᱱ ᱯᱟᱴᱱᱟᱭᱚᱠ ᱫᱚ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱚ ᱵᱟᱦᱟᱞ ᱠᱮᱫᱮᱭᱟ|
ᱨᱟᱡᱟᱨᱤ ᱡᱤᱭᱚᱱ
ᱟᱡ ᱵᱟᱵᱟ ᱵᱤᱡᱩ ᱯᱟᱴᱱᱟᱭᱚᱠ ᱜᱩᱨ ᱛᱟᱭᱱᱚᱢ, ᱡᱚᱱᱚᱛᱟ ᱫᱚᱞ ᱨᱮᱱ ᱟᱹᱭᱩᱨᱤᱭᱟᱹ ᱠᱚ ᱩᱱᱤ ᱫᱚ ᱟᱥᱠᱟ ᱞᱚᱠ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱠᱚ ᱵᱟᱪᱷᱱᱟᱣ ᱞᱮᱫᱮᱭᱟ| ᱩᱱᱤ ᱫᱚ ᱥᱴᱤᱞ ᱟᱨ ᱢᱟᱭᱤᱱᱥ ᱢᱤᱱᱤᱥᱴᱨᱤ ᱨᱮᱱ ᱥᱚᱦᱮᱫ-ᱮ ᱛᱟᱦᱮᱸ ᱠᱟᱱᱟ, ᱵᱟᱹᱱᱤᱡᱽ ᱵᱮᱯᱟᱨ ᱨᱮᱱ ᱥᱴᱮᱱᱰᱤᱝ ᱠᱚᱢᱤᱴᱤ ᱨᱮᱱ ᱥᱚᱦᱮᱫ-ᱮ ᱛᱟᱦᱮᱸ ᱠᱟᱱᱟ| ᱢᱤᱫ ᱥᱮᱨᱢᱟ ᱛᱟᱭᱚᱢ ᱡᱚᱱᱚᱛᱟ ᱫᱚᱞ ᱫᱚ ᱠᱮᱪᱟᱜ ᱮᱱᱟ ᱟᱨ ᱱᱚᱵᱤᱱ ᱯᱟᱴᱱᱟᱭᱚᱠ ᱫᱚ ᱵᱤᱡᱩ ᱡᱚᱱᱚᱛᱟ ᱫᱚᱞᱮ ᱵᱟᱱᱫᱷᱟᱣ ᱠᱮᱫᱟ ᱟᱨ ᱵᱤᱹᱡᱤᱹᱯᱤᱹ ᱥᱟᱶ ᱜᱟᱛᱮ ᱠᱟᱛᱮ ᱮᱱᱹᱰᱤᱮᱹ ᱨᱮ ᱥᱮᱞᱮᱫ ᱮᱱᱟᱭ ᱟᱨ ᱟᱹᱰᱤ ᱢᱚᱡᱮ ᱩᱫᱩᱜ ᱠᱮᱫ ᱛᱮ ᱭᱩᱱᱤᱭᱚᱱ ᱢᱤᱱᱤᱥᱴᱟᱨ ᱠᱚ ᱵᱟᱦᱟᱞ ᱠᱮᱫᱮᱭᱟ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱤ ᱭᱟᱜ ᱥᱚᱨᱠᱟᱨ ᱨᱮ|
ᱠᱩᱸᱫᱽᱨᱤ ᱵᱷᱚᱡᱟ
ᱠᱩᱸᱫᱽᱨᱤ ᱵᱷᱚᱡᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮ ᱪᱚᱸᱫᱟᱜ ᱠᱟᱱ ᱢᱤᱫ ᱡᱚᱢᱟᱜ ᱠᱟᱱᱟ ᱾ ᱠᱩᱸᱫᱽᱨᱤ ᱟᱨ ᱟ.ᱲᱩ ᱠᱟ.ᱴᱤᱡ ᱠᱟ.ᱴᱤᱡ ᱠᱚ ᱜᱮᱫ ᱞᱮᱛᱮ ᱛᱳᱲᱤ,ᱥᱟᱥᱟᱝ,ᱵᱩᱞᱩᱝ ᱮᱢᱟᱱ ᱮᱢ ᱠᱟᱛᱮ ᱠᱚ ᱠᱚᱦᱨᱟᱭᱻᱟ ᱾
ᱛᱮᱭᱟᱨ ᱰᱷᱚᱝ
ᱠᱩᱸᱫᱽᱨᱤ ᱟᱨ ᱟ.ᱲᱩ ᱠᱟ.ᱴᱤᱡ ᱠᱟ.ᱴᱤᱡ ᱠᱚ ᱜᱮᱫ ᱞᱮᱛᱮ ᱛᱳᱲᱤ,ᱥᱟᱥᱟᱝ,ᱵᱩᱞᱩᱝ ᱮᱢᱟᱱ ᱮᱢ ᱠᱟᱛᱮ ᱠᱚ ᱠᱚᱦᱨᱟᱭᱻᱟ ᱾
ᱯᱤᱢᱯᱨᱤ ᱪᱤᱸᱪᱣᱟᱲ
<mapframe latitude="18.6298" longitude="73.7997" zoom="13" width="400" height="300" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 18.6298,         73.7997        ]      }    },    {      "type": "Feature", "properties": {}, "geometry": { "type": "Point", "coordinates": [ 73.7997,         18.6298        ]      }    }  ] } ᱯᱤᱢᱯᱨᱤ ᱪᱤᱸᱪᱣᱟᱲ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱯᱩᱱᱮ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱱᱚᱶᱟ ᱫᱚ ᱯᱩᱱᱮ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱚᱛᱱᱚᱜ ᱞᱮᱠᱟᱛᱮ, ᱱᱚᱶᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱕᱙᱐ ᱢᱤᱴᱚᱨ (᱑,᱙᱔᱐ ᱯᱷᱤᱴ) ᱩᱥᱩᱞ ᱨᱮ, ᱱᱚᱶᱟ ᱨᱮᱱᱟᱜ ᱱᱟᱜᱟᱨᱤᱭᱟᱹ ᱛᱟᱞᱢᱟ ᱠᱷᱚᱱ ᱫᱚ ᱑᱕ ᱠᱤᱞᱚᱢᱤᱴᱚᱨ (᱙.᱓ ᱢᱤᱞ) ᱠᱚᱧᱮᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱟᱨ ᱯᱩᱱᱮ ᱥᱚᱦᱚᱨ ᱠᱷᱚᱱ ᱢᱟᱨᱮ ᱯᱩᱱᱮᱼᱢᱩᱢᱵᱟᱭ ᱨᱟᱡᱽᱰᱟᱦᱟᱨ ᱦᱚᱛᱮᱛᱮ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱫᱚᱨᱭᱟ ᱟᱴᱮᱫ ᱠᱷᱚᱱ ᱕᱓᱐ ᱟᱨ ᱕᱗᱐ ᱢᱤᱴᱚᱨ ᱩᱥᱩᱞ ᱧᱮᱞ ᱟᱠᱟᱱᱟ ᱥᱚᱦᱚᱨ ᱨᱮᱱᱟᱜ ᱥᱤᱢᱟᱹ ᱵᱷᱤᱛᱤᱨ ᱴᱚᱴᱷᱟ ᱫᱚ ᱚᱥᱟᱨ ᱞᱮᱠᱟᱛᱮ 'ᱥᱚᱢᱟᱱ' ᱠᱚ ᱢᱟᱱᱟᱣᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱑᱘° ᱓᱗' ᱠᱚᱧᱮ ᱞᱟᱴᱤᱴᱭᱩᱰ ᱟᱨ ᱗᱓° ᱔᱘' ᱥᱟᱢᱟᱝ ᱞᱚᱝᱜᱤᱴᱭᱩᱰ ᱨᱮ ᱠᱚᱧᱮ ᱟᱨ ᱠᱚᱧᱮ ᱯᱟᱪᱮ ᱨᱮ ᱯᱩᱱᱮ ᱱᱚᱜᱚᱨ ᱱᱤᱜᱟᱢ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱟᱜᱟᱢᱤᱭᱟᱹ ᱛᱟᱞᱢᱟ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱱᱚᱶᱟ ᱴᱚᱴᱷᱟ ᱠᱷᱚᱱ ᱯᱮᱭᱟ ᱜᱟᱰᱟ ᱫᱚ ᱯᱚᱵᱚᱱᱟ, ᱢᱩᱞᱟ ᱟᱨ ᱤᱱᱫᱽᱨᱚᱭᱚᱬᱤ ᱜᱟᱰᱟ ᱞᱤᱸᱜᱤᱱ ᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱤᱢᱯᱨᱤ ᱪᱤᱸᱪᱣᱟᱲ ᱱᱚᱜᱚᱨ ᱱᱤᱜᱟᱢ, ᱯᱩᱱᱮ ᱨᱤᱱ ᱦᱚᱲ ᱮᱞ ᱫᱚ ᱑,᱗᱒᱙,᱖᱙᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱡᱟᱹᱱᱤ ᱫᱚ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱓᱓ ᱛᱤᱨᱞᱟᱹ ᱭᱟᱜ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱮᱞ ᱨᱮᱱᱟᱜ ᱟᱢᱫᱟᱡᱽ ᱑᱓% ᱫᱚ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱗᱕ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱾  ᱥᱚᱦᱚᱨ ᱨᱤᱱ ᱘% ᱦᱚᱲ ᱮᱞ ᱫᱚ ᱚᱡᱽᱨᱟ ᱨᱮᱠᱚ ᱛᱟᱦᱮᱸᱱᱟ ᱾ ᱯᱤᱢᱯᱨᱤ ᱪᱤᱸᱪᱣᱟᱲ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱙.᱒᱒% (᱙᱒.᱔᱑% ᱫᱚ ᱠᱚᱲᱟ; ᱘᱕.᱓᱗% ᱫᱚ ᱛᱤᱨᱞᱟᱹ) ᱢᱮᱱᱟᱜᱼᱟ, ᱱᱚᱶᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱔.᱐᱔% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾  ᱥᱚᱦᱚᱨ ᱨᱮ ᱨᱚᱲᱮᱫ ᱢᱩᱬ ᱯᱟᱹᱨᱥᱤ ᱫᱚ ᱢᱟᱨᱟᱴᱷᱤ ᱠᱟᱱᱟ ᱾ ᱯᱤᱢᱯᱨᱤ ᱨᱮ ᱢᱤᱫ ᱞᱟᱹᱠᱛᱤᱭᱟᱱ ᱥᱤᱱᱫᱷᱤ ᱦᱚᱲ ᱮᱞ ᱢᱮᱱᱟᱜᱼᱟ, ᱱᱚᱶᱟ ᱫᱚ ᱑᱙᱔᱗ ᱥᱟᱞ ᱨᱮ ᱥᱤᱧᱚᱛ ᱦᱟᱹᱴᱤᱧ ᱨᱮᱱᱟᱜ ᱢᱟᱹᱦᱤᱛ ᱠᱟᱱᱟ ᱾ ᱯᱤᱢᱯᱨᱤ ᱪᱤᱸᱪᱣᱟᱲ ᱨᱮ ᱦᱤᱱᱫᱤ, ᱢᱟᱞᱟᱭᱟᱞᱟᱢ, ᱯᱟᱧᱡᱟᱵᱤ, ᱜᱩᱡᱽᱨᱟᱛᱤ, ᱛᱟᱢᱤᱞ, ᱠᱚᱱᱱᱚᱲ, ᱛᱮᱞᱩᱜᱩ ᱯᱟᱹᱨᱥᱤ ᱨᱚᱨᱚᱲ ᱦᱚᱲ ᱫᱚ ᱥᱟᱸᱜᱮ ᱜᱮ ᱢᱮᱱᱟᱜ ᱠᱚᱣᱟ ᱾
ᱫᱷᱚᱨᱚᱢ
ᱥᱩᱨᱥᱩᱯᱩᱨ ᱨᱮ ᱦᱤᱱᱫᱩ ᱫᱷᱚᱨᱚᱢ ᱫᱚ ᱢᱩᱬ ᱫᱷᱚᱨᱚᱢ ᱠᱟᱱᱟ ᱾ ᱞᱟᱹᱠᱛᱤᱭᱟᱱ ᱢᱮᱱᱟᱜᱟᱜ ᱮᱴᱟᱜ ᱫᱷᱚᱨᱚᱢ ᱫᱚ ᱤᱥᱞᱟᱢ, ᱤᱥᱟᱹᱭ ᱫᱷᱚᱨᱚᱢ, ᱥᱤᱠᱷ ᱫᱷᱚᱨᱚᱢ, ᱵᱩᱫᱫᱷᱚ ᱫᱷᱚᱨᱚᱢ ᱟᱨ ᱡᱮᱭᱱ ᱫᱷᱚᱨᱚᱢ ᱥᱮᱞᱮᱫ ᱟᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
ᱯᱩᱱᱮ ᱫᱚ ᱮᱥᱤᱭᱟ ᱨᱮᱱᱟᱜ ᱢᱩᱬ ᱠᱟᱹᱨᱜᱟᱲ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱡᱟᱦᱟᱸ ᱨᱮ ᱰᱮᱦᱮᱨ ᱛᱮᱫ ᱯᱤᱢᱯᱨᱤ ᱪᱤᱸᱪᱣᱟᱲ ᱱᱚᱜᱚᱨ ᱱᱤᱜᱟᱢ, ᱯᱩᱱᱮ ᱨᱮᱱᱟᱜ ᱥᱩᱨᱥᱩᱯᱩᱨ ᱠᱷᱚᱱ ᱮᱱᱮᱢᱮ ᱮᱢᱚᱜᱼᱟ ᱾
ᱩᱰᱟᱹᱱ ᱰᱟᱦᱟᱨ
ᱩᱰᱟᱹᱱ ᱵᱚᱞᱚᱱ ᱫᱩᱣᱟᱹᱨ ᱫᱚ ᱯᱩᱱᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱶᱟ ᱝᱚ ᱞᱚᱦᱮᱜᱟᱶ ᱨᱮ ᱢᱮᱱᱟᱜᱼᱟ ᱱᱚᱶᱟ ᱥᱩᱨᱥᱩᱯᱩᱨ ᱠᱷᱚᱱ ᱑᱙ ᱠᱤᱞᱚᱢᱤᱴᱚᱨ (᱑᱒ ᱢᱤᱞ) ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱰᱟᱹᱦᱤ ᱯᱨᱟᱫᱷᱤᱠᱚᱨᱚᱱ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱᱟ ᱾ ᱡᱚᱛᱚ ᱢᱩᱬ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱞᱟᱹᱜᱤᱫ ᱛᱮ ᱰᱚᱢᱮᱥᱴᱤᱠ ᱩᱰᱟᱹᱜ ᱥᱟᱶᱛᱮ, ᱩᱰᱟᱹᱱ ᱰᱟᱹᱰᱤ ᱫᱚ ᱫᱩᱵᱟᱭ (ᱮᱭᱟᱨ ᱤᱱᱰᱤᱭᱟ ᱮᱠᱥᱯᱨᱮᱥ ᱦᱚᱛᱮᱛᱮ ᱪᱟᱪᱞᱟᱣ ᱟᱠᱟᱱ) ᱟᱨ ᱯᱷᱨᱮᱸᱠᱯᱷᱟᱨᱴ (ᱞᱩᱯᱷᱛᱷᱟᱸᱥᱟ ᱦᱚᱛᱮᱛᱮ ᱪᱟᱪᱞᱟᱣ ᱟᱠᱟᱱ) ᱞᱟᱹᱜᱤᱫ ᱡᱮᱡᱟᱹᱛᱤᱭᱟᱹᱨᱤ ᱥᱚᱡᱷᱮ ᱩᱰᱟᱹᱜ ᱠᱟᱱᱟ ᱾ ᱒᱐᱒᱑ ᱥᱟᱞ ᱫᱷᱟᱹᱵᱤᱡ ᱫᱚ, ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱵᱤᱡᱤ ᱩᱰᱟᱹᱱ ᱰᱟᱹᱦᱤ ᱟᱨ ᱥᱤᱧᱚᱛ ᱨᱮᱱᱟᱜ ᱑᱓ ᱟᱱᱟᱜ ᱟᱹᱰᱤ ᱵᱤᱡᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱥᱚᱲᱚᱠ
ᱱᱚᱶᱟ ᱟᱹᱰᱤ ᱜᱟᱱ ᱨᱟᱡᱽᱰᱟᱦᱟᱨ ᱞᱮᱠᱟᱛᱮ ᱯᱩᱲᱥᱤ ᱥᱚᱦᱚᱨ ᱥᱟᱞᱟᱜ ᱟᱹᱰᱤ ᱱᱟᱯᱟᱭ ᱛᱮ ᱡᱚᱯᱚᱲᱟᱣ ᱟᱠᱟᱱᱟ ᱾ ᱱᱚᱶᱟ ᱵᱷᱤᱱᱟᱹ ᱵᱷᱤᱱᱟᱹ ᱥᱩᱨᱥᱩᱯᱩᱨ ᱡᱚᱯᱚᱲᱟᱣᱟᱜ ᱥᱚᱲᱚᱠ ᱨᱮᱱᱟᱜ ᱖᱓᱓ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱚᱥᱟᱨ ᱱᱮᱴᱣᱟᱨᱠ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱘ ᱫᱚ ᱯᱩᱨᱟᱹ ᱥᱚᱦᱚᱨ ᱨᱮ ᱪᱟᱞᱟᱜᱼᱟ ᱟᱨ ᱯᱤᱢᱯᱨᱤ ᱪᱤᱸᱪᱣᱟᱲ ᱱᱚᱜᱚᱨ ᱱᱤᱜᱟᱢ ᱟᱨ ᱯᱩᱱᱮ ᱱᱚᱜᱚᱨ ᱱᱤᱜᱟᱢ ᱞᱟᱹᱜᱤᱫ ᱢᱩᱬ ᱡᱚᱯᱚᱲᱟᱣ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱒᱐᱐᱒ ᱥᱟᱞ ᱨᱮ ᱢᱩᱢᱵᱟᱭᱼᱯᱩᱱᱮ ᱮᱠᱥᱯᱨᱮᱥᱼᱵᱮ ᱡᱷᱤᱜ ᱠᱟᱛᱮ ᱛᱟᱭᱚᱢ, ᱱᱚᱶᱟ ᱥᱚᱲᱚᱠ ᱫᱚ ᱢᱟᱨᱮ ᱢᱩᱢᱵᱟᱭᱼᱯᱩᱱᱮ ᱥᱚᱲᱚᱠ ᱞᱮᱠᱟᱛᱮ ᱦᱮᱡ ᱥᱮᱱ ᱮᱱ ᱾ ᱱᱚᱶᱟ ᱥᱤᱵᱟᱡᱤᱱᱚᱜᱚᱨ (ᱢᱟᱬᱟᱝ ᱫᱚ ᱵᱷᱟᱢᱵᱩᱨᱫᱮ) ᱨᱮᱱᱟᱜ ᱩᱯᱱᱚᱜᱚᱨ ᱨᱮ ᱮᱦᱚᱵᱚᱜᱼᱟ ᱟᱨ ᱠᱷᱚᱲᱠᱤ ᱠᱟᱱᱴᱚᱱᱢᱮᱱᱴ, ᱵᱚᱯᱚᱰᱤ, ᱫᱟᱯᱚᱰᱤ, ᱠᱚᱥᱟᱨᱣᱟᱲᱤ, ᱯᱤᱢᱯᱨᱤ, ᱪᱤᱸᱪᱣᱟᱲ, ᱱᱤᱜᱽᱰᱤ, ᱫᱮᱦᱩ ᱨᱚᱰ ᱠᱟᱱᱴᱚᱱᱢᱮᱱᱴ, ᱠᱤᱵᱟᱞᱮ, ᱢᱚᱢᱩᱨᱰᱤ, ᱜᱚᱦᱩᱸᱡᱮ, ᱛᱚᱞᱮᱜᱟᱶ ᱫᱟᱵᱷᱟᱰᱮ, ᱟᱨ ᱵᱚᱰᱜᱟᱶ ᱢᱟᱵᱚᱞ ᱨᱮᱱᱟᱜ ᱩᱯᱱᱚᱜᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱢᱩᱢᱵᱟᱭ ᱫᱷᱟᱹᱵᱤᱡᱟᱜ ᱰᱟᱦᱟᱨ ᱫᱚ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱐ ᱠᱟᱥᱚᱨᱣᱟᱲᱤ ᱨᱮ ᱱᱟᱥᱤᱠ ᱯᱷᱟᱴᱟ ᱠᱷᱚᱱ ᱚᱸᱰᱚᱠᱚᱜᱼᱟ, ᱢᱤᱫ ᱟᱨ ᱞᱟᱹᱠᱛᱤᱭᱟᱱ ᱥᱚᱲᱚᱠ ᱠᱟᱱᱟ ᱱᱚᱶᱟ ᱠᱟᱥᱚᱨᱣᱟᱲᱤ, ᱵᱷᱚᱥᱨᱤ, ᱪᱤᱠᱷᱞᱤ, ᱢᱚᱥᱤ, ᱪᱤᱸᱵᱽᱞᱤ ᱟᱨ ᱪᱟᱠᱚᱱ ᱨᱮᱱᱟᱜ ᱩᱯᱱᱚᱜᱚᱨ ᱞᱮᱠᱟᱛᱮ ᱱᱟᱥᱤᱠ ᱫᱷᱟᱹᱵᱤᱡ ᱥᱮᱱᱚᱜᱼᱟ ᱾ ᱠᱷᱚᱫᱚᱫᱽ ᱨᱮ ᱟᱹᱰᱤ ᱢᱟᱨᱟᱝ ᱢᱤᱴᱚᱨᱣᱮᱵᱽ ᱨᱮᱰᱤᱭᱳ ᱴᱮᱞᱤᱥᱠᱚᱯ ᱫᱚ ᱱᱚᱶᱟ ᱥᱚᱲᱚᱠ ᱠᱷᱚᱱ ᱫᱚ ᱥᱟᱺᱜᱤᱧ ᱜᱮᱭᱟ ᱾ ᱯᱤᱢᱯᱨᱤ ᱪᱤᱸᱪᱣᱟᱲ ᱡᱚᱯᱚᱲᱟᱣ ᱥᱚᱲᱚᱠ ᱫᱚ ᱢᱤᱢᱵᱟᱭᱼᱯᱩᱱᱮ ᱥᱚᱲᱚᱠ ᱞᱟᱹᱜᱤᱫ ᱟᱞᱴᱟᱱᱮᱴ (alternative) ᱥᱚᱲᱚᱠ ᱠᱷᱚᱱ ᱫᱚ ᱢᱤᱫᱴᱟᱹᱝ ᱞᱮᱞᱟᱛᱮ ᱯᱤᱢᱯᱨᱤ ᱟᱨ ᱪᱤᱸᱪᱣᱟᱲ ᱨᱮᱱᱟᱜ ᱩᱯᱱᱚᱜᱚᱨᱮ ᱡᱚᱯᱚᱲᱟᱣᱟ ᱾ ᱢᱩᱢᱵᱟᱭ ᱯᱩᱱᱮ ᱮᱠᱥᱯᱨᱮᱥᱼᱵᱮ, ᱱᱚᱶᱟ ᱫᱚ ᱥᱚᱦᱚᱨ ᱵᱟᱦᱨᱮ ᱠᱤᱵᱟᱞᱮ ᱠᱷᱚᱱ ᱚᱸᱰᱚᱠᱚᱜᱼᱟ, ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱖ᱼᱞᱮᱱ ᱚᱥᱟᱨ ᱠᱚᱸᱠᱨᱤᱴ, ᱮᱠᱥᱮᱥᱼᱠᱟᱱᱴᱨᱚᱞᱮᱰ ᱴᱚᱞ ᱮᱠᱥᱯᱨᱮᱥᱵᱮ ᱠᱟᱱᱟ ᱾ ᱱᱚᱶᱟ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱤᱧᱚᱛ ᱨᱮᱱᱟᱜ ᱠᱟᱹᱣᱰᱤ ᱨᱟᱡᱽᱜᱟᱲ ᱢᱩᱢᱵᱟᱭ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱠᱟᱞᱪᱟᱨ ᱟᱨ ᱥᱮᱪᱮᱫ ᱨᱟᱡᱽᱜᱟᱲ ᱯᱩᱱᱮ ᱠᱷᱚᱱ ᱡᱚᱯᱚᱲᱟᱣᱟᱜ ᱫᱚ ᱙᱔.᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱫᱷᱟᱹᱵᱤᱡ ᱯᱟᱥᱱᱟᱣ ᱟᱠᱟᱱᱟ ᱾ ᱮᱠᱥᱯᱨᱮᱥᱵᱮ ᱫᱚ, ᱡᱟᱦᱟᱸ ᱒᱐᱐᱒ ᱥᱟᱞ ᱨᱮ ᱜᱚᱴᱟ ᱥᱮᱫ ᱠᱷᱚᱱ ᱪᱟᱹᱞᱩ ᱞᱮᱱ ᱛᱟᱦᱮᱸᱫ, ᱱᱚᱶᱟ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱵᱤᱡᱤ ᱥᱚᱲᱚᱠ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱩᱱᱮ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱡᱟᱣᱟ ᱥᱚᱦᱚᱨ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱢᱚᱦᱟᱨᱟᱥᱴᱨᱚ
ᱡᱟᱯᱟᱱ ᱨᱮᱱ ᱡᱟ.ᱛ ᱜᱟᱫᱮᱞ ᱠᱚ
ᱡᱟᱯᱟᱱ ᱨᱮ ᱢᱩᱴ ᱞᱮᱠᱷᱟ ᱨᱮᱭᱟᱜ 98.5% ᱦᱤᱥ ᱫᱚ ᱡᱟᱯᱟᱱᱤ ᱦᱚᱲ ᱠᱟᱱᱟ ᱠᱚ ᱟᱨ ᱥᱟᱨᱮᱡ 0.5% ᱦᱩᱥ ᱠᱚᱨᱤᱭᱟᱱ, 0.4 ᱦᱩᱥ ᱪᱤᱱᱤ, 0.6 ᱦᱩᱥ ᱫᱚ ᱮᱴᱟᱜ ᱡᱟ.ᱛ ᱜᱟᱫᱮᱞ ᱨᱮᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱢᱮᱱ ᱨᱮ ᱢᱮᱱᱚᱜᱚᱜ ᱠᱟᱱᱟ, ᱥᱩᱛᱤ ᱱᱚᱣᱟ ᱞᱮᱠᱷᱟ ᱡᱚᱠᱷᱟ ᱥᱟ.ᱨᱤ ᱰᱚᱜᱚᱨ ᱫᱚ ᱵᱟ.ᱱᱩᱜ-ᱟ | ᱡᱟᱯᱟᱱ ᱨᱮᱭᱟᱜ ᱦᱤᱠᱮ ᱢᱚᱱᱛᱨᱟᱞᱚᱭ ᱨᱟᱡᱚᱥᱴᱷᱤᱛᱟ ᱜᱮ ᱡᱟ.ᱛᱨᱤᱭᱟ.ᱛᱟ ᱥᱟᱶᱮ ᱡᱚᱲᱟᱣᱮᱫ ᱠᱟᱱᱟ, ᱟᱨ ᱡᱟᱯᱟᱱ ᱨᱮᱱ ᱦᱚᱲ ᱠᱚ ᱥᱩᱛᱤ ᱟᱠᱚᱣᱟᱜ ᱡᱟ.ᱛᱤ ᱠᱮᱪᱮᱫᱚᱜ ᱨᱮᱛᱟᱜ ᱡᱟ'ᱦᱟ'ᱱ ᱰᱚᱜᱚᱨ ᱜᱮ ᱵᱟ.ᱱᱩᱜ ᱛᱟᱠᱚᱣᱟ |
ᱩᱱᱩᱨᱩᱢ
ᱡᱟᱯᱟᱱ ᱨᱮᱭᱟᱜ ᱟ.ᱱ ᱞᱮᱠᱟ ᱛᱮ ᱞᱮᱠᱷᱟ ᱜᱩᱴ ᱨᱮ ᱟᱢᱫᱟᱡᱽ 1.6 ᱦᱩᱥ ᱱᱟᱜᱟᱨᱤᱭᱟ. ᱫᱚ ᱩᱯᱨᱤᱭᱟ ᱠᱟᱱᱟ ᱠᱚ | ᱞᱮᱠᱷᱟ ᱡᱚᱠᱷᱟ ᱨᱮ ᱠᱚᱢ ᱞᱮᱠᱷᱟ ᱣᱟᱱ ᱜᱟᱛᱟᱠ ᱨᱮᱱ ᱦᱚᱲ ᱠᱚᱦᱚ' ᱫᱤᱥᱟ. ᱠᱟᱛᱮ, ᱩᱱᱠᱩ ᱦᱚ' ᱡᱟᱯᱟᱱᱤ ᱱᱟᱜᱟᱨᱤᱭᱟ. ᱠᱟᱱ ᱜᱮᱭᱟ ᱠᱚ आंकड़े ᱮᱱ.ᱱᱩ (ᱟᱥᱚᱡᱟᱭ ᱛᱮ ᱦᱟᱠᱡᱟᱭᱰᱚ ᱨᱮ ᱜᱤᱨᱟ.ᱵᱟᱥ ᱟᱠᱟᱱ ᱟ.ᱫᱤᱵᱟ.ᱥᱤ ᱦᱚᱲ ᱠᱚ ), ᱨᱩᱠᱭᱩᱱ (ᱟᱥᱚᱞ ᱦᱟᱥᱟ ᱡᱟᱯᱟᱱ ᱨᱮᱭᱟᱜ ᱮᱛᱚᱢ ᱨᱩᱠᱩᱭᱩ ᱫᱣᱤᱯ ᱴᱷᱚᱴᱟ ᱨᱮᱱ), ᱡᱟᱭᱜᱟᱶᱨᱮᱱ ᱥᱟᱵᱷᱟᱣᱤᱱ ᱱᱟᱜᱟᱨᱤᱭᱟ. ᱠᱚ ᱦᱚ', ᱢᱮᱱ ᱠᱷᱟᱱ ᱨᱮᱜᱮ ᱵᱟᱝ ᱥᱤᱢᱤᱛᱟ | 2012 ᱨᱮᱭᱟᱜ ᱞᱮᱠᱷᱟ ᱜᱩᱴ ᱠᱟ.ᱱᱩᱱᱤ ᱱᱟᱝᱜᱟᱨᱤᱭᱟ.127.6 ᱢᱤᱞᱤᱭᱚᱱ ᱟᱢᱫᱟᱡᱽ ᱟᱠᱟᱱᱟ |
ᱯᱷᱤᱞᱤᱯᱤᱱᱚ
ᱦᱤᱠᱮ ᱢᱚᱱᱛᱨᱟᱞᱚᱭ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱠᱷᱚᱱ ᱵᱟᱰᱟᱭᱚᱜᱱᱠᱟᱱᱟ ᱵᱟᱝᱢᱟ, ᱡᱟᱯᱟᱱ ᱨᱮ ᱯᱷᱤᱞᱤᱯᱤᱱᱚ ᱠᱚ ᱥᱮᱨᱢᱟ 2007 ᱨᱮᱭᱟᱜ ᱢᱩᱪᱟ.ᱫ ᱥᱮᱡ ᱨᱮ 202,592 ᱦᱚᱲ ᱠᱚ ᱛᱟ'ᱦᱮ' ᱠᱟᱱᱟ, ᱚᱱᱟ ᱛᱮ ᱩᱱᱠᱩ ᱫᱚ ᱵᱨᱟᱡᱤᱞᱤ ᱛᱟᱭᱚᱢ ᱡᱟᱱᱟᱱ ᱨᱮᱱ ᱨᱮᱥᱟᱨ ᱢᱟᱨᱟᱝ ᱩᱯᱨᱤᱭᱟ. ᱡᱟ.ᱛᱤ ᱠᱚ ᱦᱩᱭᱮᱱᱟ | 2006 ᱨᱮ, ᱡᱟᱯᱟᱱᱤ/ᱯᱷᱤᱞᱤᱯᱤᱱᱚ ᱵᱟᱯᱞᱟ ᱡᱚᱛᱚ ᱡᱮᱜᱮᱛ ᱡᱟᱠᱟᱛ ᱵᱟᱯᱞᱟ ᱠᱷᱚᱱ ᱟ.ᱰᱤ ᱵᱟ.ᱲᱛᱤ ᱦᱩᱭ ᱞᱮᱱᱟ| 12 ᱢᱟᱨᱪ,  2011ᱦᱟ.ᱵᱤᱡ, ᱡᱟᱯᱟᱱ ᱨᱮ ᱯᱷᱤᱞᱤᱯᱤᱱᱚ ᱠᱚᱣᱟᱜ ᱞᱮᱠᱷᱟ  305,972 ᱛᱟ'ᱦᱮ' ᱠᱟᱱᱟ |
ᱵᱨᱟᱡᱤᱞᱤᱭᱟᱱ
ᱡᱟᱯᱟᱱ ᱨᱮ ᱵᱨᱟᱡᱤᱞᱤᱭᱟᱱ ᱦᱚᱲ ᱫᱚ ᱢᱤᱫ ᱥᱮᱬᱟ ᱜᱟᱛᱟᱠ ᱨᱮᱱ ᱦᱚᱲ ᱠᱟᱱᱟ ᱠᱚ, ᱱᱩᱠᱩ ᱫᱚ ᱵᱨᱟᱡᱤᱞ ᱵᱟᱦᱨᱮ ᱫᱚᱥᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱨᱟᱡᱤᱞᱤᱭᱟᱱ ᱜᱟᱛᱟᱠ ᱨᱮᱱ ᱦᱚᱲ ᱠᱟᱱᱟ ᱠᱚ | ᱱᱩᱠᱩ ᱫᱚ ᱮᱥᱤᱛᱟ ᱨᱮ ᱯᱩᱨᱛᱩᱜᱟᱞ ᱯᱟ.ᱨᱥᱤ ᱨᱚᱨᱚᱲ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱟᱫᱮᱞ ᱨᱮᱱ ᱦᱚ' ᱠᱚ ᱧᱩᱢᱩᱜ ᱠᱟᱱᱟ, ᱱᱩᱠᱩ ᱫᱚ ᱥᱟᱢᱟᱝ ᱨᱮ ᱛᱤᱢᱚᱨ, ᱢᱟᱠᱟᱣ ᱟᱨ ᱜᱚᱣᱟ ᱥᱮᱞᱮᱫ ᱛᱟ'ᱦᱮ' ᱠᱟᱱᱟ | ᱱᱚᱝᱠᱟ ᱜᱮ, ᱵᱨᱟᱡᱤᱞᱤᱭᱟᱱ ᱡᱟᱯᱟᱱ ᱨᱮ ᱵᱟᱦᱨᱮ ᱨᱮᱱ ᱡᱚᱛᱚ ᱠᱷᱚᱱ ᱡᱟᱯᱟᱱᱤ ᱜᱟᱫᱮᱞ ᱢᱮᱱ ᱛᱮ ᱠᱚ ᱵᱮᱨᱮᱞ ᱟᱠᱟᱱᱟ |
ᱡᱟᱯᱟᱱ ᱨᱮ ᱥᱤᱧᱩᱛᱤᱭᱟ.
ᱡᱟᱯᱟᱱ ᱨᱮ ᱥᱤᱧᱩᱛᱤᱭᱟ. ᱠᱚ ᱥᱤᱧᱩᱛ ᱠᱷᱚᱱ ᱡᱟᱯᱟᱱ ᱨᱮ ᱠᱚ ᱵᱮᱨᱮᱞ ᱞᱮᱱ ᱟᱨ ᱩᱱᱠᱩ ᱵᱚ'ᱥ-ᱵᱩᱫᱟ. ᱦᱚ' ᱥᱮᱞᱮᱫ ᱜᱮᱭᱟ ᱠᱚ | 2014 ᱦᱟ.ᱵᱤᱡ, ᱡᱟᱯᱟᱱ ᱨᱮ, 28,047 ᱥᱤᱧᱩᱛᱤᱭᱟ. ᱱᱟᱜᱟᱨᱤᱭᱟ. ᱠᱚ ᱛᱟ'ᱦᱮ' ᱠᱟᱱᱟ | ᱟᱢᱫᱟᱡᱽ 60% ᱦᱩᱥ ᱩᱯᱨᱤᱭᱟ ᱟᱭ.ᱴᱤ ᱵᱮᱨᱤᱛᱳᱭᱟ. ᱟᱨ ᱩᱱᱠᱩᱣᱟᱜ ᱜᱷᱟᱨᱚ'ᱡᱽ ᱨᱮᱱ ᱦᱚᱲ ᱠᱚ ᱦᱚ' ᱥᱮᱞᱮᱫ ᱢᱮᱱᱟᱜ ᱠᱚᱣᱟ | ᱡᱟᱯᱟᱱ ᱨᱮ ᱥᱤᱧᱩᱛᱤᱭᱟ. ᱠᱚᱣᱟᱜ ᱦᱩᱰᱤᱧ ᱱᱟᱜᱟᱢ ᱢᱤᱫ ᱥᱟᱭ ᱥᱮᱨᱢᱟ ᱢᱟᱲᱟᱝ ᱠᱷᱚᱱ ᱦᱮᱡ ᱟᱜᱩ ᱟᱠᱟᱱᱟ | 1873 ᱨᱮ ᱮᱦᱚᱵ ᱞᱮᱱᱟ, ᱟᱫᱚᱢ ᱥᱤᱧᱩᱛᱤᱭᱟ. ᱵᱮᱯᱟᱨᱤ ᱟᱨ ᱩᱱᱠᱩᱣᱟᱜ ᱜᱷᱟᱨᱚ'ᱡᱽ ᱨᱮᱱ ᱦᱚᱲ, ᱟᱥᱚᱠᱟᱭ ᱛᱮ ᱯᱟᱨᱥᱤ ᱟᱨ ᱥᱤᱱᱫᱷᱤ, ᱭᱚᱠᱚᱦᱟᱢᱟ ᱥᱟᱶ - ᱥᱟᱶ ᱛᱮ ᱚᱠᱤᱱᱟᱣᱟ ᱨᱮ ᱠᱚ ᱵᱤᱨᱟ. ᱵᱟᱥ ᱞᱮᱱᱟ | ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱢᱤᱦᱤᱨ ᱫᱟᱥ
ᱢᱤᱦᱤᱨ ᱫᱟᱥ ᱫᱚ ᱳᱰᱤᱭᱟ ᱪᱚᱞᱚᱱ ᱪᱤᱛᱟ.ᱨ ᱟᱠᱴᱚᱨ ᱠᱟᱱᱟᱭ ᱾ ᱱᱩᱭ ᱫᱚ ᱤᱱᱰᱚᱥᱴᱨᱤ ᱨᱮ ᱟ.ᱰᱤ ᱫᱤᱱ ᱦᱟ.ᱵᱤᱡ ᱟᱠᱴᱚᱨ, ᱦᱤᱨᱚ, ᱵᱷᱤᱞᱤᱭᱟᱱ, ᱞᱟᱸᱫᱟᱦᱚᱪᱚ ᱟᱠᱴᱚᱨ ᱛᱟᱦᱮᱸ ᱠᱟᱱᱟᱭ ᱾
ᱥᱤᱛᱷᱟᱨᱟ (ᱥᱮᱨᱮᱧ ᱥᱤᱠᱟᱹᱨᱤᱭᱟ)
ᱥᱤᱛᱷᱟᱨᱟ ᱠᱨᱤᱥᱱᱟᱠᱩᱢᱟᱨ (ᱡᱟᱱᱟᱢ ᱑ ᱡᱩᱞᱟᱭ ᱑᱙᱘᱖) ᱢᱤᱫ ᱥᱤᱧᱚᱛᱤᱭᱟᱹ ᱫᱤᱥᱟᱹ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱠᱟᱱᱟ, ᱥᱮᱨᱮᱧᱤᱧ, ᱜᱟᱭᱟᱱ ᱟᱨ ᱢᱤᱫ ᱞᱚᱠᱟᱞ ᱮᱠᱴᱨᱮᱥ ᱠᱟᱱᱟ ᱾ ᱱᱚᱣᱟ ᱢᱩᱬ ᱞᱮᱠᱟᱛᱮ ᱛᱟᱢᱤᱞ, ᱛᱮᱞᱜᱩ ᱟᱨ ᱠᱟᱱᱱᱟᱲ ᱯᱷᱤᱞᱤᱢ ᱥᱟᱶᱛᱮ ᱢᱟᱞᱭᱟᱞᱚᱢ ᱥᱤᱱᱮᱢᱟ ᱨᱮ ᱠᱟᱹᱢᱤᱭᱟ ᱾ ᱥᱤᱛᱷᱟᱨᱟ ᱦᱤᱱᱫᱩᱥᱛᱟᱱᱤ ᱟᱨ ᱠᱚᱨᱱᱟᱴᱚᱠ ᱠᱞᱟᱥᱤᱠᱟᱞ (Classical) ᱥᱮᱨᱮᱧ ᱨᱟᱦᱟ ᱯᱟᱨᱟᱝᱯᱟᱨᱟ ᱨᱮ ᱥᱮᱪᱮᱫ ᱟᱠᱟᱱᱟ ᱟᱨ ᱢᱤᱫ ᱢᱟᱱᱟᱣ ᱦᱩᱭ ᱮᱱᱟ ᱜᱟᱡᱟᱞ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱦᱚᱸ ᱠᱟᱱᱟ ᱾  ᱱᱩᱭ ᱟᱹᱰᱤ ᱜᱟᱱ ᱟᱣᱟᱨᱰ ᱫᱮ ᱧᱟᱢ ᱟᱠᱟᱫᱟ, ᱡᱟᱦᱟᱸ ᱨᱮ ᱟᱹᱰᱤ ᱱᱟᱯᱟᱭ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱞᱟᱹᱜᱤᱫ ᱛᱮ ᱵᱟᱨᱭᱟ ᱠᱮᱨᱚᱲ ᱯᱚᱱᱚᱛ ᱯᱷᱤᱞᱤᱢ ᱟᱣᱟᱨᱰ ᱥᱮᱞᱮᱫ ᱟᱠᱟᱱᱟ ᱾
ᱱᱩᱭ ᱢᱟᱨᱟᱝ ᱱᱟᱯ ᱨᱮ ᱥᱮᱱᱚᱜ ᱟ ᱟᱨ ᱡᱮᱜᱮᱫ ᱡᱟᱠᱟᱫ ᱨᱮ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱠᱟᱹᱢᱤ ᱟᱨ ᱥᱴᱮᱡᱽ ᱨᱮ ᱫᱮᱠᱷᱟᱣᱟ ᱾ ᱥᱟᱶᱛᱟ ᱟᱹᱨᱤ ᱟᱨ ᱯᱷᱭᱩᱡᱚᱱ (Fusion) ᱩᱱᱤᱭᱟᱜ ᱫᱮᱠᱷᱟᱣ ᱨᱮᱱᱟᱜ ᱮᱢᱟᱱ ᱴᱚᱴᱷᱟ ᱢᱮᱱᱟᱜᱼᱟ ᱾ ᱩᱱᱤᱫᱚ ᱠᱮᱨᱚᱞ ᱨᱮ ᱵᱷᱤᱱᱮ ᱵᱷᱤᱱᱤ ᱥᱟᱶᱛᱟ ᱟᱹᱨᱤ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱵᱟᱱᱰ (band) ᱥᱟᱶᱛᱮ ᱜᱚᱲᱚ ᱭᱟ ᱾ ᱒᱐᱑᱔ ᱨᱮ, ᱩᱱᱤᱫᱚ ᱢᱤᱫ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱵᱟᱱᱰ (band) ᱤᱥᱴᱨᱟᱜᱽ ᱨᱮᱱᱟᱜ ᱴᱷᱟᱯᱚᱱ ᱦᱩᱭ ᱮᱱᱟ, ᱚᱠᱚᱭ ᱧᱩᱛᱩᱢᱟᱱ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱟᱜ ᱢᱤᱫ ᱫᱚᱞ ᱤᱫᱤ ᱛᱮ ᱜᱚᱲᱚ ᱤᱡ ᱛᱤᱨᱞᱟᱹ ᱳᱨᱤᱮᱱᱴᱤᱰ (Oriented) ᱥᱮᱨᱮᱧ ᱨᱮᱱᱟᱜ ᱢᱤᱥᱟᱜ ᱜᱟᱦ ᱛᱷᱮᱱ ᱫᱷᱤᱭᱟᱱ ᱢᱮᱱᱟᱜᱼᱟ ᱾ ᱱᱚᱣᱟ ᱑᱐ᱼᱢᱮᱢᱵᱟᱨ ᱵᱟᱱᱰ ᱯᱨᱚᱡᱮᱠᱴ ᱢᱟᱞᱟᱵᱟᱨᱤᱠᱟᱥ ᱟᱜ ᱦᱚᱸ ᱴᱷᱟᱶ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱢᱤᱫ ᱚᱠᱛᱚ ᱨᱮᱱᱟᱜ ᱥᱟᱶᱛᱟ ᱟᱹᱨᱤ ᱟᱨ ᱥᱮᱪᱮᱫ ᱥᱮᱨᱮᱧ ᱥᱮᱞᱮᱫ ᱟᱠᱟᱱᱟ ᱾
ᱯᱩᱭᱞᱩ ᱡᱤᱭᱚᱱ
ᱥᱤᱛᱷᱟᱨᱟ ᱟᱜ ᱡᱟᱱᱟᱢ ᱢᱟᱞᱟᱯᱯᱩᱨᱟᱢ ᱨᱮ ᱠᱮ.ᱮᱢ. ᱠᱨᱤᱥᱱᱟᱠᱩᱢᱟᱨ, ᱢᱤᱫ ᱥᱮᱪᱮᱫᱟᱜ ᱟᱨ ᱥᱟᱞᱤ ᱠᱨᱤᱥᱱᱟᱠᱩᱢᱟᱨ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱠᱞᱟᱥᱤᱠᱟᱞ (classical) ᱮᱱᱮᱡᱤᱜ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱢᱤᱫ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱟᱠᱟᱱᱟ, ᱥᱤᱛᱷᱟᱨᱟ ᱫᱚ ᱢᱤᱫ ᱜᱤᱫᱽᱨᱟ ᱭᱟᱜ ᱥᱮᱨᱮᱧ ᱨᱟᱦᱟ ᱫᱚ ᱡᱮᱜᱮᱫ ᱠᱷᱚᱱ ᱵᱟᱰᱟᱭ ᱟᱠᱟᱱᱟ ᱟᱨ ᱩᱱᱤᱫᱚ ᱯᱩᱱ ᱥᱮᱨᱢᱟ ᱩᱢᱚᱨ ᱨᱮ ᱥᱮᱨᱮᱧ ᱮ ᱮᱛᱚᱦᱚᱵᱽ ᱞᱮᱫᱟ ᱾ ᱩᱱᱤᱫᱚ ᱥᱮᱱᱴ ᱯᱳᱞ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱛᱮᱱᱤᱯᱚᱞᱚᱢ, ᱠᱟᱞᱤᱠᱟᱴ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱮᱢᱯᱟᱥ ᱟᱥᱲᱟ ᱟᱨ ᱮᱱᱮᱱᱮᱢ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱪᱮᱞᱢᱵᱟᱨᱟ ᱨᱮ ᱯᱟᱲᱦᱟᱣ ᱟᱠᱟᱫᱟ ᱾ ᱩᱱᱤᱫᱚ ᱠᱚᱞᱮᱡᱽ, ᱯᱷᱮᱨᱚᱠ ᱠᱷᱚᱱ ᱤᱝᱜᱽᱞᱤᱥ ᱥᱟᱶᱦᱮᱫ ᱨᱮ ᱜᱨᱮᱡᱩᱮᱴ (graduate) ᱨᱮᱱᱟᱜ ᱰᱤᱜᱽᱨᱤ ᱟᱨᱡᱟᱣ ᱟᱠᱟᱫᱟ ᱾ ᱟᱨ ᱠᱟᱞᱤᱠᱟᱴ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱠᱮᱨᱚᱞ ᱠᱷᱚᱱ ᱟᱡᱟᱜ ᱢᱟᱪᱮᱛ ᱰᱤᱜᱽᱨᱤ ᱟᱨᱡᱷᱟᱣ ᱠᱮᱫᱟ ᱾ ᱩᱱᱤᱫᱚ  ᱠᱟᱨᱰᱤᱭᱚᱞᱳᱡᱤ ᱨᱮᱱᱟᱜ ᱥᱯᱮᱥᱤᱭᱟᱞᱤᱥ (specialist) ᱰᱨ. ᱥᱟᱡᱤᱥ ᱮᱢ ᱥᱟᱞᱟᱜ ᱵᱟᱯᱞᱟ ᱮᱱᱟ ᱾, ᱓᱑ ᱚᱜᱚᱥᱴ ᱒᱐᱐᱗ ᱨᱮ ᱟᱨ ᱱᱩᱭ ᱡᱚᱲᱟ ᱢᱤᱫ ᱜᱤᱫᱽᱨᱟ ᱥᱟᱣᱚᱱ ᱨᱤᱛᱩ ᱟᱜ ᱡᱟᱱᱟᱢ ᱙ ᱡᱩᱱ ᱒᱐᱑᱓ ᱨᱮ ᱦᱩᱭ ᱟᱠᱟᱱᱟ ᱾ ᱱᱚᱣᱟ ᱜᱷᱟᱨᱚᱸᱡᱽ ᱠᱮᱨᱚᱲ ᱨᱮᱱᱟᱜ ᱟᱞᱩᱣᱟ ᱨᱮ ᱛᱟᱦᱮᱸᱱᱟ ᱾
ᱥᱤᱢ
ᱥᱤᱢ ᱫᱚ ᱟᱹᱥᱩᱞ ᱪᱮᱬᱮ ᱢᱚᱫᱨᱮ ᱢᱤᱱᱜ ᱴᱟᱝ ᱥᱤᱢ ᱫᱩᱠᱩ ᱟᱹᱥᱩᱞ ᱠᱩᱣᱟ ᱩᱝᱠᱩᱣᱟᱜ ᱵᱤᱞᱤ ᱟᱨ ᱡᱤᱞ ᱡᱚᱢ ᱛᱟᱠᱩ ᱞᱟᱹᱜᱤᱜ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱮᱬᱮ
ᱰᱚᱱ ᱯᱷᱟᱨᱱᱟᱱᱰᱚ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ: ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ: ᱮᱰᱟᱞᱴ ᱠᱚᱲᱟ ᱯᱟᱯᱟᱴᱤᱭᱟᱹ
ᱱᱚᱨᱮᱱᱫᱽᱨᱚᱯᱚᱥᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱱᱚᱨᱮᱱᱫᱽᱨᱚᱯᱚᱥᱤ (Jaldiha) ᱵᱟᱝᱢᱟ ᱱᱚᱫᱚᱨᱯᱩᱥ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱽᱞᱚᱠ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱐᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱒᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱕᱓ ᱜᱚᱴᱟᱝ ᱠᱚᱲᱟ ᱟᱨ ᱒᱖᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱕᱒᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱗᱗ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱔ᱹ᱘᱑% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱕᱓ ᱜᱚᱴᱟᱝ ᱠᱚᱲᱟ ᱟᱨ ᱒᱖᱗ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱕᱕, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱘᱓᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱒ᱹ᱕᱓ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱗ᱹ᱒᱕ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱙ᱹ᱑᱔ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱦᱟᱴᱵᱟᱫᱽᱲᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱴᱵᱟᱫᱽᱲᱟ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱫᱚ ᱑᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱽᱞᱚᱠ ᱨᱮᱱᱟᱜ ᱟᱹᱛᱩ
ᱟᱯᱷᱜᱟᱱᱤᱥᱛᱟᱱ ᱯᱷᱩᱨᱜᱟᱹᱞ ᱢᱟᱦᱟᱸ
ᱟᱯᱷᱜᱟᱱᱤᱥᱛᱟᱱ ᱯᱷᱩᱨᱜᱟᱹᱞ ᱢᱟᱦᱟᱸ ᱟᱨ ᱵᱟᱝ ᱟᱯᱷᱜᱟᱱ ᱯᱷᱩᱨᱜᱟᱹᱞ ᱢᱟᱦᱟᱸ ᱦᱚᱠᱚ ᱢᱮᱛᱟ ᱦᱟᱜᱼᱟ ᱾᱑᱙᱑᱙ ᱨᱮᱱᱟᱜ ᱟᱝᱞᱳᱼᱟᱯᱷᱜᱟᱱ ᱪᱩᱠᱛᱤ ᱩᱱᱩᱭᱦᱟᱹᱨ ᱛᱮ ᱟᱴ ᱨᱟᱠᱷᱟ ᱦᱟᱠᱟᱱ ᱯᱚᱱᱚᱛ ᱨᱮᱱᱟᱜ ᱫᱚᱨᱡᱟ ᱠᱷᱚᱱ ᱦᱚᱸ ᱨᱟᱲᱟ ᱮᱱ ᱠᱷᱟᱹᱛᱤᱨ ᱡᱷᱚᱛᱚ ᱥᱮᱨᱢᱟ ᱟᱯᱷᱜᱟᱱᱤᱥᱛᱟᱱ ᱨᱮ ᱑᱙ ᱚᱜᱚᱥᱴ ᱫᱚ ᱯᱷᱩᱨᱜᱟᱹᱞ ᱢᱟᱦᱟᱸ ᱠᱚ ᱢᱟᱱᱟᱣᱼᱟ ᱾ ᱱᱚᱣᱟ ᱪᱩᱠᱛᱤ ᱛᱟᱭᱚᱢ ᱟᱯᱷᱜᱟᱱᱤᱥᱛᱟᱱ ᱟᱨ ᱵᱨᱤᱴᱮᱱ ᱥᱟᱶ ᱢᱤᱫ ᱱᱤᱯᱟᱦᱟᱴᱟ ᱥᱟᱹᱜᱟᱭ ᱞᱟᱹᱜᱤᱫ ᱦᱚᱨ ᱵᱮᱨᱮᱫ ᱮᱱᱟ ᱾ ᱫᱚᱥᱟᱨ ᱟᱝᱞᱳᱼᱟᱯᱷᱜᱟᱱ ᱞᱟᱹᱰᱷᱟᱹᱭ ᱨᱮ ᱦᱟᱨᱟᱣ ᱮᱱ ᱛᱟᱭᱚᱢ ᱟᱯᱷᱜᱟᱱᱤᱥᱛᱟᱱ ᱵᱨᱤᱴᱤᱥᱼᱟ ᱨᱟᱠᱷᱟ ᱯᱚᱱᱚᱛ ᱮ ᱛᱟᱷᱮᱱ ᱞᱮᱱᱟ ᱾ ᱯᱩᱭᱞᱩ ᱟᱝᱞᱳᱼᱟᱯᱷᱜᱟᱱ ᱞᱟᱹᱰᱷᱟᱹᱭ (1᱘᱓᱙ᱼ᱑᱙᱔᱒)ᱨᱮ ᱵᱨᱤᱴᱤᱥ ᱨᱤᱱ ᱯᱷᱟᱹᱫ ᱠᱟᱵᱩᱞ ᱠᱚ ᱫᱚᱠᱷᱚᱞ ᱞᱮᱫᱼᱟ ᱾ ᱱᱚᱣᱟ ᱛᱟᱭᱚᱢ ᱮᱞᱯᱷᱤᱥᱱᱴᱚᱱᱼᱟ ᱵᱷᱩᱞ ᱫᱤᱥᱟᱹ ᱠᱷᱟᱹᱛᱤᱨ ᱟᱠᱵᱚᱨ ᱠᱷᱟᱱᱼᱟ ᱟᱹᱜᱩᱣᱟᱱ ᱨᱮ ᱢᱮᱱᱟᱜ ᱟᱯᱷᱜᱟᱱᱤᱥᱛᱟᱱ ᱯᱷᱟᱹᱫ ᱵᱨᱤᱴᱤᱥ ᱨᱤᱱ ᱥᱤᱯᱟᱹᱦᱤ ᱠᱚ ᱦᱟᱨᱟᱣ ᱠᱮᱫᱼᱠᱚᱣᱟ ᱾ ᱱᱚᱣᱟ ᱞᱟᱹᱰᱷᱟᱹᱭ ᱨᱮ ᱟᱯᱷᱜᱟᱱ ᱨᱤᱱᱤᱡ ᱟᱹᱜᱩᱣᱟᱹᱱ ᱫᱚ ᱟᱠᱵᱚᱨ ᱠᱷᱟᱱ ᱮ ᱛᱟᱦᱮᱸ ᱞᱮᱱᱟ, ᱟᱨ ᱵᱨᱤᱴᱤᱥ ᱫᱚ ᱡᱟᱞᱟᱞᱟᱵᱟᱫ ᱱᱟᱜᱜᱟᱨ ᱥᱩᱨ ᱠᱟᱵᱩᱞᱼᱡᱟᱞᱟᱞᱟ ᱵᱟᱫ ᱦᱚᱨ ᱨᱮ ᱠᱚ ᱦᱟᱨᱟᱣ ᱞᱮᱫᱮᱭᱟᱭ ᱾ ᱱᱚᱥᱟ ᱦᱟᱨᱟᱣ ᱛᱟᱭᱚᱢ ᱵᱨᱤᱴᱤᱥ ᱞᱟᱹᱰᱷᱟᱹᱭ ᱨᱮ ᱡᱤᱦᱚᱞ ᱦᱚᱪᱚ ᱦᱟᱠᱟᱱ ᱯᱷᱟᱹᱫ ᱫᱩᱜ ᱵᱟᱸᱪᱟᱣ ᱞᱟᱹᱜᱤᱫ ᱡᱚᱥ ᱫᱳᱦᱚ ᱠᱟᱛᱮᱫ ᱟᱯᱷᱜᱟᱱᱤᱥᱛᱟᱱ ᱠᱚ ᱨᱩᱣᱟᱹᱲ ᱮᱱᱟ ᱾ ᱫᱚᱥᱟᱨ ᱟᱝᱞᱳᱼᱟᱯᱷᱝᱟᱱ ᱞᱟᱹᱰᱷᱟᱹᱭ ᱮᱛᱚᱦᱚᱵ ᱵᱷᱩᱨ ᱚᱱᱰᱮ ᱜᱮ ᱠᱚ ᱛᱟᱦᱮᱱ ᱮᱱᱟ ᱾ ᱫᱚᱥᱟᱨ ᱟᱝᱞᱳᱼᱟᱯᱷᱜᱟᱱ ᱞᱟᱹᱰᱷᱟᱹᱭ (᱑᱘᱗᱘ᱼ᱘᱐)ᱨᱮ ᱵᱨᱤᱴᱤᱥ ᱠᱚ ᱦᱟᱨᱟᱣ ᱞᱮᱱᱟ, ᱚᱱᱟ ᱛᱟᱭᱚᱢ ᱠᱟᱱᱫᱟᱦᱟᱨ ᱞᱟᱹᱰᱷᱟᱹᱭ ᱨᱮᱠᱚ ᱡᱤᱛᱠᱟᱹᱨ ᱞᱮᱱᱟ ᱾ ᱱᱚᱣᱟ ᱡᱤᱛᱠᱟᱹᱨ ᱠᱷᱟᱹᱛᱤᱨ ᱚᱵᱫᱩᱨ ᱨᱚᱦᱢᱟᱱ ᱠᱷᱟᱱ ᱱᱟᱣᱟ ᱚᱢᱤᱨ ᱮ ᱵᱮᱱᱟᱣ ᱮᱱᱟ ᱾ ᱚᱱᱟ ᱛᱟᱭᱚᱢ ᱵᱨᱤᱴᱤᱥ ᱟᱨ ᱟᱯᱷᱜᱟᱱᱤᱥᱛᱟᱱᱼᱟ ᱱᱟᱯᱟᱭ ᱥᱟᱹᱜᱟᱹᱭ ᱛᱟᱦᱮᱸ ᱞᱮᱱᱟ ᱾ ᱨᱩᱥᱤᱭᱟᱱ ᱟᱨ ᱯᱟᱨᱥᱤᱭᱟᱱ ᱠᱷᱚᱱ ᱫᱩᱜ ᱦᱚᱪᱚᱜ ᱞᱟᱹᱜᱤᱫ ᱵᱨᱤᱴᱤᱥ ᱠᱚ ᱟᱯᱷᱜᱟᱱᱤᱛᱟᱱ ᱨᱮᱱᱟᱜ ᱵᱤᱫᱮᱥ ᱵᱮᱯᱟᱨ ᱨᱮ ᱟᱹᱭᱫᱟᱹᱨ ᱠᱚ ᱮᱢᱟ ᱦᱟᱫᱮ ᱛᱮᱦᱮᱸᱫ ᱾ ᱑᱙᱐᱑ ᱥᱟᱞ ᱨᱮ ᱚᱵ ᱰᱩᱨ ᱨᱚᱦᱢᱟᱱ ᱤᱡ ᱦᱚᱯᱚᱱ ᱦᱟᱵᱤᱵᱩᱞᱼᱞᱟ ᱠᱷᱟᱱ ᱨᱟᱡ ᱜᱟᱹᱫᱤ ᱨᱮ ᱫᱩᱲᱩᱵ ᱮᱱᱟᱭ ᱟᱨ ᱵᱨᱤᱴᱤᱥ ᱵᱤᱨᱩᱫᱷ ᱨᱮ ᱡᱚᱨᱢᱟᱱ ᱠᱚᱣᱟ ᱩᱥᱠᱩᱨ ᱛᱩᱞᱩᱡ ᱟᱨ ᱵᱵᱨᱤᱴᱤᱥ ᱥᱤᱧᱚᱛ ᱥᱤᱢᱟᱹ ᱨᱮ ᱵᱤᱫᱨᱦᱚ ᱦᱩᱭ ᱞᱮᱱ ᱨᱮᱦᱚᱸ ᱯᱩᱭᱞᱩ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮ ᱚᱠᱟ ᱯᱟᱦᱟᱴᱟ ᱦᱚᱸ ᱵᱟᱭ ᱥᱮᱞᱮᱫ ᱞᱮᱱᱟ ᱾ ᱱᱚᱣᱟ ᱠᱟᱹᱢᱤ ᱟᱠᱚ ᱫᱤᱥᱚᱢ ᱨᱮ ᱟᱹᱰᱤᱜᱟᱱ ᱜᱮ ᱵᱟᱠᱚ ᱠᱩᱥᱤ ᱦᱟᱫᱼᱟ ᱾ ᱑᱙᱑᱙ ᱨᱮ ᱦᱟᱵᱤᱵᱩᱞᱼᱞᱟ ᱜᱚᱡ ᱦᱚᱪᱚ ᱮᱱᱟᱭ, ᱟᱠᱚ ᱚᱲᱟᱜ ᱨᱤᱱ ᱦᱚᱲ ᱡᱟᱦᱟᱸᱭ ᱠᱚ ᱵᱨᱤᱴᱤᱥ ᱥᱟᱥᱚᱱ ᱨᱮᱱᱟᱜ ᱚᱨᱥᱚᱝ ᱵᱟᱠ ᱠᱩᱥᱤ ᱦᱟᱜ ᱠᱟᱱ ᱛᱟᱦᱮᱸᱫ ᱩᱱᱠᱩ ᱜᱮ ᱜᱚᱡ ᱦᱟᱠᱟᱫᱮᱭᱟ ᱠᱚ ᱢᱮᱱᱛᱮᱫ ᱥᱚᱱᱫᱮᱦ ᱼᱟ ᱾ ᱚᱱᱟ ᱥᱮᱨᱢᱟ ᱜᱮ ᱟᱡᱤᱡ ᱛᱮᱥᱟᱨ ᱦᱚᱯᱚᱱ ᱟᱢᱟᱱᱩᱞᱼᱞᱦᱟ ᱛᱮᱥᱟᱨ ᱟᱝᱞᱳᱼᱟᱯᱷᱜᱟᱱ ᱞᱟᱹᱰᱷᱟᱹᱭ ᱮᱛᱚᱦᱚᱵ ᱠᱟᱛᱮᱫ, ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱵᱤᱫᱮᱥ ᱵᱮᱯᱟᱨ ᱨᱮᱱᱟᱜ ᱟᱹᱭᱫᱟᱹᱨ ᱮ ᱧᱟᱢ ᱨᱩᱟᱹᱲ ᱠᱮᱫᱼᱟ ᱾ ᱑᱙᱑᱙ ᱨᱮ ᱮᱛᱚᱦᱚᱵ ᱞᱮᱱ ᱛᱮᱥᱟᱨ ᱟᱝᱞᱳᱼᱟᱯᱷᱜᱟᱱ ᱞᱟᱹᱰᱷᱟᱹᱭ ᱠᱷᱟᱹᱛᱤᱨ ᱑᱙ ᱚᱜᱚᱥᱴ ᱑᱙᱑᱙ ᱨᱮ ᱢᱤᱫ ᱨᱟᱣᱟᱞᱯᱤᱱᱰᱤ ᱪᱩᱠᱛᱤ ᱦᱩᱭ ᱮᱱᱟ ᱚᱱᱟ ᱨᱮᱱᱟᱜ ᱫᱟᱲᱮ ᱛᱮ ᱑᱙᱒᱑  ᱛᱮ ᱵᱨᱤᱴᱤᱥ ᱟᱯᱷᱜᱟᱱᱤᱥᱛᱟᱱ ᱨᱮᱱᱟ ᱵᱤᱫᱮᱥ ᱵᱮᱯᱟᱨ ᱦᱚᱸᱭ ᱟᱲᱟᱜ ᱜᱤᱰᱤ ᱠᱟᱫᱼᱟ ᱾ ᱱᱚᱣᱟ ᱩᱭᱦᱟᱹᱨ ᱠᱟᱛᱮᱫ ᱜᱮ ᱟᱠᱚᱣᱟᱜ ᱯᱷᱩᱨᱜᱟᱹᱞ ᱢᱟᱦᱟᱸ ᱠᱚ ᱢᱟᱱᱟᱣ ᱟᱹᱜᱩ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱡᱮᱜᱮᱛ ᱠᱟᱹᱣᱰᱤ ᱛᱚᱦᱚᱵᱤᱞ
ᱡᱮᱜᱮᱛ ᱠᱟᱹᱣᱰᱤ ᱛᱚᱦᱚᱵᱤᱞ ᱥᱮ (ᱟᱭ,ᱮᱢ,ᱮᱯᱷ) ᱫᱚ ᱤᱝᱨᱟᱹᱡᱤᱛᱮ ᱠᱚ ᱢᱮᱛᱟᱜ ᱠᱟᱱᱟ International Monetary Fund(IMF)᱾ ᱱᱤᱭᱟᱹ ᱫᱚ ᱡᱟᱹᱛᱤ ᱜᱟᱫᱮᱞ ᱟᱸᱜᱚᱡ ᱢᱤᱫ ᱠᱟᱹᱣᱰᱤᱟᱹᱨᱤ ᱜᱟᱶᱛᱟ ᱠᱟᱱᱟ᱾ ᱟᱭᱢᱟ ᱫᱤᱥᱟᱹᱢ ᱨᱮᱱᱟᱜ ᱫᱟᱢ ᱨᱟᱠᱟᱵ ᱵᱷᱨᱰᱚᱜ ᱨᱮᱱᱟᱜ ᱧᱮᱞ ᱠᱟᱹᱢᱤ ᱠᱟᱱ ᱛᱟᱭᱟ ᱱᱩᱭ ᱥᱟᱝᱥᱛᱷᱟ ᱨᱮᱱᱟᱜ ᱫᱚ᱾ ᱱᱤᱭᱟᱹ ᱥᱚᱝᱥᱛᱷᱟ ᱥᱮ ᱜᱟᱶᱛᱟ ᱫᱚ ᱠᱟᱹᱢᱤᱭᱮ ᱮᱦᱚᱵ ᱟᱠᱟᱫᱟ ᱑᱙᱔᱕ ᱥᱮᱨᱢᱟ ᱨᱮᱱᱟᱜ ᱒᱗ ᱰᱤᱥᱮᱢᱵᱚᱨ᱾ ᱮᱛᱚᱦᱚᱵ ᱨᱮ ᱫᱚ ᱒᱙ ᱜᱚᱴᱟᱝ ᱫᱤᱥᱟᱹᱢ ᱠᱚ ᱪᱩᱠᱛᱤ ᱞᱮᱫᱟ᱾ ᱱᱤᱭᱟ ᱨᱮᱱᱟᱜ ᱦᱮᱰᱠᱚᱣᱟᱨᱴᱟᱨ ᱫᱚ ᱚᱣᱟᱥᱤᱝᱴᱚᱱ ᱰᱤ ᱥᱤ ᱨᱮ ᱢᱮᱱᱟᱜᱼᱟ᱾ ᱣᱛᱚᱜ ᱫᱚ ᱑᱘᱙ ᱜᱚᱴᱟᱝ ᱫᱤᱥᱟᱹᱢ ᱟᱭᱮᱢᱮᱯᱷ ᱨᱮᱱ ᱢᱮᱢᱵᱟᱨ ᱠᱟᱱᱟ ᱠᱚ᱾
ᱱᱟᱜᱟᱢ
᱑᱙᱔᱔ ᱥᱮᱨᱢᱟ ᱨᱮ ᱦᱩᱭᱞᱮᱱ ᱤᱣᱱᱟᱭᱴᱮᱰ ᱮᱥᱴᱮᱴ ᱨᱮᱱᱟᱜ ᱱᱤᱣᱦᱮᱢᱟᱥᱟᱭᱟᱨ ᱨᱮᱱᱟᱜ ᱵᱨᱮᱴᱚᱱ ᱩᱰᱥ ᱨᱮᱱᱟᱜ ᱥᱮᱢᱞᱮᱫ ᱦᱚᱛᱮ ᱛᱮ ᱟᱭᱮᱢᱮᱯᱷ ᱨᱮᱱᱟᱜ ᱛᱟᱲᱟᱢ ᱫᱚ ᱮᱦᱚᱵ ᱞᱮᱱᱟ᱾ ᱚᱱᱟ ᱥᱮᱢᱞᱮᱫ ᱨᱮ ᱒᱙ ᱜᱚᱴᱟᱝ ᱫᱤᱥᱟᱹᱢ ᱯᱩᱭᱞᱩ ᱫᱚ ᱠᱚ ᱥᱤᱜᱽᱱᱟᱪᱟᱨ ᱞᱮᱫᱟ᱾ ᱢᱮᱱᱠᱷᱟᱱ ᱟᱭᱮᱢᱮᱯᱷ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱠᱟᱹᱢᱤ ᱫᱚ ᱮᱦᱚᱵ ᱞᱮᱱᱟ ᱑ ᱢᱟᱨᱪ ᱨᱮᱱᱟᱜ ᱑᱙᱔᱗ ᱥᱮᱨᱢᱟ ᱨᱮ᱾
ᱠᱟᱹᱢᱤ ᱠᱚ
᱑᱙᱔᱔ ᱥᱮᱢᱟ ᱨᱮᱱᱟᱜ ᱥᱮᱢᱞᱮᱫ ᱨᱮ ᱟᱭᱮᱢᱮᱯᱷ ᱨᱮᱱᱟᱜ ᱓ ᱢᱟᱨᱟᱝ ᱠᱟᱹᱢᱤ ᱠᱚ ᱴᱷᱟᱹᱣᱠᱟᱹ ᱞᱮᱫᱟ᱾
᱑᱾ ᱢᱮᱢᱵᱟᱨ ᱫᱤᱥᱟᱹᱢ ᱠᱚ ᱛᱟᱞᱟᱨᱮ ᱠᱟᱹᱣᱰᱤ ᱦᱟᱱᱛᱮ ᱱᱟᱛᱮ ᱨᱮᱱᱟᱜ ᱟᱹᱨᱤ ᱠᱚ ᱛᱮᱭᱟᱨ ᱞᱟᱹᱜᱤᱫ ᱫᱟᱹᱭᱤᱠ᱾ ᱒᱾ ᱯᱟᱹᱦᱤᱞ ᱥᱚᱨᱛᱚ ᱢᱟᱱᱟᱣ ᱥᱮᱱ ᱠᱟᱛᱮᱜ ᱢᱮᱢᱵᱟᱨ ᱫᱤᱥᱟᱹᱢ ᱡᱚᱫᱤ ᱡᱟᱦᱟᱱ ᱮᱴᱠᱮ ᱴᱚᱬᱮ ᱨᱮᱭ ᱯᱟᱲᱟᱣ ᱞᱮᱱ ᱠᱷᱟᱱ ᱠᱟᱹᱣᱰᱤ ᱥᱮᱡ ᱞᱮᱠᱟ ᱛᱮ ᱜᱚᱲᱚ ᱮᱢ᱾ ᱓᱾ ᱡᱮᱜᱮᱛᱟᱹᱨᱤ ᱨᱮ ᱠᱟᱹᱣᱰᱤ ᱠᱚ ᱦᱟᱱᱛᱮ ᱱᱟᱛᱮ ᱵᱮᱯᱟᱨ ᱛᱮ ᱫᱤᱥᱟᱹᱢ ᱠᱚ ᱛᱟᱞᱟᱨᱮ ᱜᱟᱞᱢᱟᱨᱟᱣ ᱨᱮᱱᱟᱜᱼᱮ ᱵᱮᱵᱚᱥᱛᱟᱭᱟ᱾
ᱟᱢᱵᱟᱞᱟ ᱦᱚᱱᱚᱛ
ᱟᱢᱵᱟᱞᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱟᱨ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱟᱢᱵᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱯᱟᱦᱴᱟ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱᱟᱜ  ᱮᱛᱚᱢ ᱥᱮᱦᱮᱫ ᱞᱟᱴᱤᱪᱩᱰ 27-39″-45′ ᱠᱷᱚᱱ ᱥᱟᱢᱟᱝ ᱥᱮᱦᱮᱫ ᱞᱚᱝᱜᱤᱪᱩᱰ 76-36″-52′ ᱢᱮᱱᱟᱜᱼᱟ ᱾
ᱠᱷᱚᱸᱰ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱪᱟᱪᱞᱟᱣ ᱵᱷᱟᱨ ᱫᱚ ᱟᱢᱵᱟᱞᱟ ᱠᱷᱚᱸᱰ ᱟᱨ ᱨᱤᱭᱨᱤᱛ ᱟᱨ ᱟᱫᱮᱥ (law and order) ᱫᱚ ᱟᱢᱵᱟᱞᱟ ᱯᱩᱞᱤᱥ ᱨᱮᱸᱡᱽ (Ambala Police Range) ᱴᱷᱮᱱ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱔ ᱜᱚᱴᱟᱝ ᱜᱩᱴ ᱩᱛᱱᱟᱹᱣ ᱵᱽᱞᱚᱠ ᱟᱨ ᱗ ᱜᱚᱴᱟᱝ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱜᱩᱴ ᱩᱛᱱᱟᱹᱣ ᱵᱽᱞᱚᱠ ᱠᱚ ᱫᱚ ᱦᱩᱭᱩᱜ ᱠᱟᱱᱟ : ᱟᱢᱵᱟᱞᱟ, ᱟᱢᱵᱟᱞᱟ ᱠᱟᱱᱴᱴ, ᱵᱟᱨᱟᱨᱟ ᱟᱨ ᱱᱟᱨᱟᱹᱭᱱᱜᱚᱲ ᱾ ᱛᱚᱦᱥᱤᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟ : ᱟᱢᱵᱟᱞᱟ, ᱟᱢᱵᱟᱞᱟ ᱠᱟᱱᱴᱴ, ᱵᱟᱨᱟᱨᱟ, ᱢᱩᱞᱞᱟᱱᱟ, ᱥᱟᱦᱟ, ᱥᱮᱦᱡᱟᱫᱽᱯᱩᱨ ᱟᱨ ᱱᱟᱨᱟᱹᱭᱱᱜᱚᱲ ᱾
ᱰᱮᱢᱚᱜᱽᱨᱟᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑,᱒᱘,᱓᱕᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱥᱤᱯᱨᱚᱥ ᱫᱤᱥᱚᱢ ᱦᱚᱲ ᱮᱞ ᱟᱨᱵᱟᱝ ᱡᱩᱢᱤᱫ ᱯᱚᱱᱚᱛ (US state) ᱨᱷᱚᱰᱮ ᱟᱭᱞᱮᱱᱰ (Rhode Island) ᱥᱟᱶ ᱞᱮᱠᱷᱟ ᱨᱮ ᱠᱚ ᱥᱩᱨᱥᱩᱯᱩᱨᱚᱜᱼᱟ ᱾ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱫᱽ ᱠᱷᱚᱱ ᱱᱚᱶᱟ ᱫᱚ ᱔᱑᱐ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱑᱑ᱹ᱒᱓% ᱛᱟᱦᱮᱸᱠᱟᱱᱟ ᱒᱐᱐᱑-᱒᱐᱑᱑ ᱵᱷᱤᱛᱤᱨ ᱨᱮ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱘᱘᱕ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱑ᱹ᱗᱕% ᱢᱮᱱᱟᱜᱼᱟ ᱾
ᱦᱤᱱᱫᱤ (ᱫᱮᱵᱽᱱᱟᱜᱽᱨᱤ ᱪᱤᱠᱤ ᱫᱚ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨ ᱮᱫᱼᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱘᱗ᱹ᱗᱒% ᱦᱚᱲ ᱫᱚ ᱦᱤᱱᱫᱤ ᱟᱨ ᱑᱐ᱹ᱙᱖% ᱦᱚᱲ ᱫᱚ ᱯᱚᱧᱡᱟᱵᱤ ᱯᱟᱹᱨᱥᱤ ᱡᱟᱱᱟᱢ ᱟᱲᱟᱝ ᱞᱮᱠᱟᱛᱮ ᱠᱚ ᱵᱮᱵᱷᱟᱨ ᱮᱫ ᱛᱟᱦᱮᱸᱫ ᱾
ᱠᱟᱹᱣᱰᱤ ᱟᱹᱨᱤ
ᱱᱚᱶᱟ ᱦᱚᱱᱚᱛ ᱫᱚ ᱥᱟᱝ-ᱜᱟᱝ ᱚᱛ (Indo-Gangetic Plain) ᱨᱮ ᱢᱮᱱᱟᱜ ᱛᱮ ᱪᱟᱥ ᱞᱟᱹᱜᱤᱫ ᱟᱹᱰᱤ ᱱᱟᱯᱟᱭ ᱟᱱᱟ ᱾ ᱮᱱᱛᱮ ᱨᱮ ᱦᱚᱸ ᱠᱟᱹᱣᱰᱤ ᱟᱹᱨᱤ ᱨᱮ ᱦᱚᱨᱤᱭᱟᱬᱟ ᱨᱮᱱᱟᱜ ᱮᱱᱮᱢ ᱠᱷᱚᱱ ᱫᱚ ᱦᱚᱱᱚᱛ ᱨᱮᱱᱟᱜ ᱮᱱᱮᱢ ᱫᱚ ᱱᱟᱥᱮ ᱠᱚᱢ ᱜᱮᱭᱟ ᱾ ᱱᱚᱸᱰᱮ ᱦᱩᱰᱤᱧ ᱠᱷᱚᱱ ᱢᱟᱨᱟᱝ ᱟᱭᱢᱟ ᱠᱟᱹᱨᱜᱟᱲ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱟᱢᱮᱥᱤᱭᱟᱹ ᱟᱨ ᱥᱚᱨᱡᱤᱠᱟᱞ (surgical) ᱥᱟᱢᱟᱱ ᱵᱮᱱᱟᱣ ᱵᱮᱱᱟᱣᱜ ᱨᱮ ᱧᱩᱛᱩᱢᱟᱱ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾.
ᱥᱟᱹᱠᱷᱭᱟᱹᱛ
ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱰᱤᱰᱤ ᱠᱷᱚᱵᱚᱨ
ᱰᱤᱰᱤ ᱠᱷᱚᱵᱚᱨ ᱢᱤᱫᱴᱟᱝ ᱥᱤᱧᱚᱛᱤᱭᱟ ᱠᱷᱚᱵᱚᱨ ᱪᱮᱭᱱᱚᱞ ᱠᱟᱱᱟ ᱱᱤᱭᱟ ᱠᱷᱚᱵᱚᱨ ᱪᱮᱭᱱᱚᱞ ᱨᱮᱱᱟᱝ ᱫᱩᱨᱫᱚᱨᱥᱚᱱ, ᱱᱤᱭᱟ ᱠᱟᱱᱟ ᱥᱤᱧᱚᱛᱤᱭᱟ `ᱥᱩᱢᱩᱝ ᱒᱔ ᱴᱟᱲᱟᱝ ᱛᱷᱟᱯᱱᱟᱣ ᱴᱤᱵᱷᱤ ᱠᱷᱚᱵᱚᱨ ᱪᱮᱭᱱᱚᱞ ᱨᱮ ᱯᱩᱨᱟ ᱞᱮᱠᱟ ᱛᱮ ᱯᱟᱨᱥᱟᱞᱚᱜ ᱠᱟᱱᱟ ᱦᱤᱱᱫᱤ ᱯᱟᱹᱨᱥᱤ ᱛᱮ, ᱟᱨ ᱢᱟᱬᱟᱝ ᱫᱚ ᱤᱝᱨᱮᱡᱤ ᱯᱟᱹᱨᱥᱤ ᱛᱮ ᱩᱪᱷᱟᱹᱱᱚᱜ ᱠᱟᱱ ᱛᱟᱦᱮᱱᱟ᱾ ᱯᱨᱟᱥᱟᱨ ᱵᱷᱟᱨᱛᱤ ᱵᱚᱨᱰ ᱯᱨᱚᱥᱛᱟᱣ ᱢᱤᱫ ᱒᱔ ᱴᱟᱲᱟᱝ ᱮᱛᱚᱦᱚᱵ ᱞᱟᱹᱜᱤᱫ ᱢᱟᱸᱡᱩᱨᱤ ᱮᱢ ᱮᱱᱟᱭ ᱠᱷᱚᱵᱚᱨ ᱪᱮᱭᱱᱚᱞ ᱨᱮᱱᱟᱝ ᱴᱷᱟᱶ ᱨᱮ ᱰᱤᱰᱤ ᱢᱮᱴᱨᱳ, ᱡᱟᱦᱟᱸ ᱫᱚ ᱵᱚᱸᱫᱚ ᱞᱟᱹᱜᱤᱫ ᱛᱮ ᱥᱮᱱ ᱞᱮᱱᱟ᱾ ᱱᱚᱣᱟ ᱛᱟᱭᱚᱢ ᱛᱮ ᱓ ᱚᱠᱴᱚᱵᱚᱨ ᱒᱐᱐᱓ ᱨᱮᱱᱟᱜ ᱫᱩᱯᱲᱩᱵ ᱨᱮ ᱛᱟᱞᱢᱟ ᱢᱚᱱᱛᱨᱤ ᱢᱚᱱᱰᱚᱞ ᱦᱚᱛᱮᱛᱮ ᱟᱱᱩᱢᱚᱫᱤᱛ ᱠᱚᱨᱟᱣ ᱞᱮᱱᱟ᱾ ᱰᱤᱰᱤ ᱢᱮᱴᱨᱳ ᱫᱚ ᱒᱔ ᱴᱟᱲᱟᱝ ᱨᱮᱱᱟᱝ ᱴᱤᱵᱷᱤ ᱪᱮᱭᱱᱚᱞ ᱨᱮ ᱰᱤᱰᱤ ᱠᱷᱚᱵᱚᱨ ᱨᱮ ᱟᱹᱨᱩ ᱵᱚᱫᱚᱞ ᱞᱮᱫᱟ, ᱡᱟᱦᱟᱸ ᱫᱚ ᱓ ᱱᱚᱣᱮᱢᱵᱮᱨ ᱒᱐᱐᱓ ᱨᱮ ᱞᱚᱸᱪ ᱞᱮᱫ ᱛᱟᱦᱮᱱᱟ, ᱱᱚᱶᱟ ᱨᱮᱭᱟᱜ ᱥᱛᱷᱟᱞᱤᱭᱚ ᱯᱟᱦᱩᱪ ᱴᱚᱴᱷᱟ ᱞᱮᱠᱟᱛᱮ ᱒᱑ᱹ᱖ ᱯᱷᱤᱥᱫ ᱟᱨ ᱥᱤᱧᱚᱛ ᱨᱮᱱᱟᱜ ᱟᱵᱟᱫ ᱨᱮᱱᱟᱝ ᱦᱤᱥᱟᱵ ᱛᱮ ᱔᱔ᱹ᱙% ᱢᱮᱱᱟᱜᱼᱟ᱾ ᱒᱐᱑᱙ ᱨᱮ, ᱡᱮᱜᱮᱛᱟᱨᱤ ᱵᱩᱦᱤᱱ ᱪᱮᱭᱱᱚᱞ ᱰᱤᱰᱤ ᱤᱱᱰᱤᱭᱟ ᱫᱩᱨᱫᱚᱨᱥᱚᱱ ᱛᱮ ᱤᱝᱨᱮᱡᱤ ᱠᱷᱚᱵᱚᱨ ᱟᱨ ᱠᱟᱨᱟᱸᱴ ᱟᱯᱷᱮᱭᱟᱨᱥ ᱞᱟᱹᱜᱤᱫ ᱵᱤᱥᱮᱥ ᱪᱮᱭᱱᱚᱞ ᱵᱮᱱᱟᱣ ᱮᱱᱟ᱾ ᱤᱱᱟ ᱛᱟᱭᱚᱢ ᱠᱟᱛᱮ ᱥᱤᱧᱚᱛ ᱨᱤᱱ ᱥᱤᱤᱳ ᱫᱚ ᱫᱟᱵᱤ ᱠᱮᱫᱟ ᱠᱮᱫᱟ ᱡᱮ ᱰᱤᱰᱤ ᱠᱷᱚᱵᱚᱨ"ᱞᱚᱜᱚᱱ ᱜᱤ ᱑᱐᱐% ᱦᱤᱱᱫᱤ" ᱦᱩᱭᱩᱜᱼᱟ, ᱢᱮᱱᱠᱷᱟᱱ ᱯᱟᱨᱥᱟᱞᱚᱜ ᱠᱟᱱ ᱟᱱᱟᱜ ᱠᱷᱟᱸᱰᱟ ᱨᱮᱱᱟᱝ ᱵᱮᱵᱚᱥᱛᱟ ᱚᱡᱮ ᱛᱮ ᱱᱚᱣᱟ ᱞᱟᱜᱩ ᱞᱟᱹᱜᱤᱫ ᱛᱮ ᱠᱚᱨᱟᱣ ᱦᱟᱹᱯᱤᱛ ᱟᱠᱟᱱᱟ᱾ ᱪᱮᱭᱱᱚᱞ ᱨᱮᱱᱟᱝ ᱵᱤᱥᱤᱥ ᱵᱤᱥᱮᱛᱟ ᱨᱮ "ᱛᱷᱩᱛᱤ" ᱞᱮᱠᱟᱱᱟᱜ ᱥᱟᱸᱥᱠᱨᱤᱛ ᱠᱷᱚᱵᱚᱨ ᱥᱳ ᱥᱮᱞᱮᱫ ᱟᱠᱟᱱᱟ᱾ ᱮᱱᱰᱽᱨᱚᱭᱰ ᱟᱨ ᱮᱯᱯᱚᱞ ᱞᱟᱹᱜᱤᱫ ᱛᱮ ᱰᱤᱰᱤ ᱠᱷᱚᱵᱚᱨ ᱢᱚᱵᱟᱭᱤᱞ ᱮᱯ ᱗ ᱢᱮ ᱒᱐᱑᱕ ᱦᱤᱞᱚᱜ ᱥᱤᱧᱚᱛᱤᱭᱟ ᱨᱮᱱᱟᱜ ᱱᱤᱛᱚᱜ ᱨᱚᱠᱟ ᱟᱱᱟᱜ ᱠᱷᱚᱵᱚᱨ ᱟᱨ ᱯᱨᱚᱥᱟᱨᱟᱱ ᱢᱚᱱᱛᱤᱨᱤ ᱥᱨᱤ ᱟᱨᱩᱬ ᱡᱮᱴᱞᱤ ᱦᱚᱛᱮᱛᱮ ᱞᱚᱸᱪ ᱦᱩᱭ ᱞᱮᱱ ᱛᱟᱦᱮᱱᱟ᱾ ᱮᱯ ᱨᱮᱱᱟᱜ ᱩᱫᱮᱥ ᱒᱔×᱗ ᱟᱫᱷᱟᱨ ᱨᱮ ᱠᱷᱚᱵᱚᱨ ᱠᱚ ᱞᱚᱜᱚᱱ ᱥᱟᱢᱯᱨᱮᱥᱤᱛ ᱠᱚᱨᱟᱣ ᱜᱤ ᱠᱟᱱᱟ᱾ and Apple
ᱱᱟᱜᱟᱢ
ᱰᱤᱰᱤ ᱠᱷᱚᱵᱚᱨ ᱫᱚ ᱧᱮᱧᱮᱞᱤᱭᱟ ᱠᱚ ᱛᱟᱞᱟ ᱨᱮ ᱦᱚᱲ ᱠᱩᱥᱤ ᱠᱚᱣᱟᱜ ᱨᱟᱹᱥᱠᱟᱹ ᱥᱟᱞᱟᱜ ᱫᱩᱞᱟᱹᱲ ᱮ ᱧᱟᱢ ᱠᱮᱫᱟ, ᱱᱟᱶᱟ ᱨᱮᱱᱟᱜ ᱠᱚᱢᱟᱨᱥᱤᱭᱚᱞ ᱨᱚᱡᱚᱥᱣᱚ ᱡᱚᱥ ᱴᱟᱠᱟ ᱒᱐᱐᱓ᱼ᱐᱔ ᱞᱟᱹᱜᱤᱫ ᱛᱮ ᱒ ᱠᱟᱨᱚᱲ ᱟᱨ ᱪᱮᱭᱱᱚᱞ ᱫᱚ ᱑᱐ ᱠᱟᱨᱚᱲ᱾ ᱵᱤᱜᱽᱭᱟᱯᱚᱱ ᱠᱚ ᱛᱟᱞᱟ ᱪᱮᱭᱱᱚᱞ ᱠᱚᱨᱮᱱᱟᱜ ᱨᱟᱹᱥᱠᱟᱹ ᱫᱩᱞᱟᱹᱲ ᱛᱟᱠᱚ ᱵᱮᱨᱚᱴᱚᱠ ᱞᱮᱛᱟᱲ ᱢᱮᱱᱟᱜᱼᱟ ᱟᱨ ᱪᱟᱞᱩ ᱥᱮᱨᱢᱟ ᱐᱔ᱼ᱐᱕ ᱞᱟᱹᱜᱤᱫ ᱨᱚᱡᱚᱥᱣᱚ ᱨᱮᱱᱟᱜ ᱟᱸᱠᱲᱟ ᱢᱟᱬᱟᱝ ᱠᱷᱚᱱᱟᱜ ᱜᱤ ᱴᱟᱠᱟ ᱫᱚᱭ ᱯᱟᱨᱚᱢ ᱩᱛᱟᱹᱨ ᱟᱠᱟᱫᱟᱭ᱾ ᱱᱚᱣᱟ ᱨᱮᱱᱟᱜ ᱢᱟᱨᱟᱝ ᱚᱡᱮ ᱱᱟᱶᱟ ᱠᱟᱱᱟ ᱡᱟᱦᱟᱸ ᱫᱚ ᱰᱤᱰᱤ ᱠᱷᱚᱵᱚᱨ ᱱᱤᱡᱮ ᱟᱨ ᱱᱟᱯᱟᱭ ᱪᱮᱭᱱᱚᱞ ᱠᱚ ᱞᱮᱠᱟ ᱵᱷᱮᱜᱟᱨ ᱢᱤᱫᱴᱟᱝ ᱨᱟᱲᱟ ᱪᱮᱭᱱᱚᱞ ᱠᱟᱱᱟ ᱡᱟᱦᱟᱸ ᱫᱚ ᱯᱮ ᱪᱮᱭᱱᱚᱞ ᱠᱟᱱᱟ᱾ ᱥᱤᱧᱚᱛ ᱨᱮᱱᱟᱜ ᱥᱟᱨᱣᱟᱡᱟᱱᱤᱠ ᱥᱮᱣᱟ ᱯᱨᱟᱥᱟᱨᱟᱠ ᱫᱩᱨᱫᱚᱨᱥᱚᱱ ᱰᱤᱰᱤ ᱠᱷᱚᱵᱚᱨ ᱫᱚ ᱞᱚᱸᱪ ᱛᱮ ᱟᱹᱰᱤᱜᱟᱱ ᱞᱟᱵ ᱦᱩᱭ ᱟᱠᱟᱱᱟ ᱪᱮᱫᱟᱜ ᱡᱮ ᱱᱤᱭᱟ ᱨᱤᱱᱤᱡ ᱤᱱ ᱦᱟᱣᱩᱥ ᱯᱨᱚᱵᱚᱠᱥᱚᱱ ᱫᱚ ᱟᱹᱰᱤ ᱱᱟᱯᱟᱭ ᱪᱮᱦᱨᱟ ᱫᱷᱟᱨᱟ ᱥᱟᱢᱟᱜᱽᱨᱤ ᱨᱮᱱᱟᱜ ᱢᱚᱸᱛᱷᱚᱱ ᱟᱠᱟᱫᱟᱭ, ᱡᱟᱦᱟᱸ ᱫᱚ ᱯᱮᱢᱟᱱᱟ ᱟᱫᱷᱟᱨ ᱨᱮ ᱠᱟᱹᱣᱰᱤ ᱟᱹᱨᱤ ᱦᱟᱢᱮᱴ ᱦᱩᱭ ᱟᱠᱟᱱᱟ᱾ ᱮᱛᱚᱦᱚᱵ ᱨᱮ, ᱥᱤᱮᱱᱮᱱ ᱠᱚ ᱥᱟᱞᱟᱜ ᱥᱟᱡᱷᱟ ᱨᱮᱱᱟᱜ ᱟᱹᱭᱠᱟᱹᱣ ᱠᱟᱹᱢᱤ ᱠᱚᱨᱟᱣ ᱛᱟᱭᱚᱢ, ᱫᱩᱨᱫᱚᱨᱥᱚᱱ ᱫᱚ ᱥᱮᱨᱢᱟ ᱑᱙᱙᱕ ᱨᱮ ᱠᱷᱚᱵᱚᱨ ᱟᱨ ᱠᱟᱨᱟᱸᱴ ᱟᱯᱷᱮᱭᱟᱨᱥ ᱪᱮᱭᱱᱚᱞ ᱰᱤᱰᱤ ᱥᱤᱮᱱᱮᱱᱟᱭᱤ ᱞᱚᱸᱪ ᱠᱮᱫᱟ᱾ ᱰᱤᱰᱤ ᱟᱡᱟᱜ ᱤᱸᱴᱚᱨᱱᱮᱥᱱᱚᱞ ᱪᱮᱭᱱᱚᱞ ᱠᱚ ᱢᱟᱫᱷᱭᱚᱢ ᱛᱮ ᱢᱤᱫᱴᱟᱝ ᱡᱮᱜᱮᱛᱟᱨᱤ ᱧᱮᱧᱮᱞᱤᱭᱟ ᱠᱚ ᱛᱟᱞᱟ ᱞᱟᱹᱜᱤᱫ ᱡᱚᱢ ᱧᱩ ᱠᱚᱨᱟᱣ ᱮᱫ ᱛᱟᱦᱮᱱᱟ, ᱟᱨ ᱥᱤᱧᱚᱛᱤᱭᱟ ᱠᱚ ᱤᱝᱨᱮᱡᱤ ᱯᱟᱹᱨᱥᱤ ᱛᱮ ᱠᱷᱚᱵᱚᱨ, ᱵᱤᱪᱟᱹᱨ, ᱠᱟᱨᱟᱸᱴ ᱟᱯᱷᱮᱭᱟᱨᱥ ᱟᱨ ᱤᱸᱯᱷᱚᱴᱮᱱᱢᱮᱸᱴ ᱯᱨᱚᱜᱽᱨᱟᱢᱤᱝ ᱦᱚᱸ ᱧᱟᱢᱮᱫ ᱠᱚ ᱛᱟᱦᱮᱱᱟ᱾ ᱱᱤᱡᱚᱨᱟᱜ ᱰᱤᱰᱤ᱓ ᱪᱮᱭᱱᱚᱞ ᱢᱚᱫᱷᱭᱚᱢ ᱛᱮ ᱧᱮᱧᱮᱞᱤᱭᱟ ᱠᱚ ᱛᱟᱞᱟ ᱱᱤᱭᱟ ᱨᱤᱱᱤᱡ ᱰᱤᱰᱤ ᱱᱮᱥᱱᱚᱞ ᱟᱨ ᱰᱤᱰᱤ ᱢᱮᱴᱨᱳ ᱪᱮᱭᱱᱚᱞ ᱦᱚ ᱥᱟᱢᱪᱟᱨ ᱥᱟᱢᱟᱜᱽᱨᱤ ᱦᱟᱹᱴᱤᱧᱮᱫ ᱛᱟᱦᱮᱸ ᱠᱟᱱᱟᱭ, ᱟᱨ ᱟᱹᱰᱤᱜᱟᱱ ᱱᱤᱡᱤ ᱯᱨᱚᱰᱚᱠᱴ ᱠᱚᱨᱮᱱᱟᱜ ᱦᱚᱸ ᱰᱤᱰᱤ ᱠᱷᱚᱵᱚᱨ ᱨᱮ ᱱᱤᱡᱚᱨᱟᱜ ᱠᱷᱚᱵᱚᱨ ᱛᱟᱦᱮ ᱠᱟᱱᱟ᱾ ᱥᱮᱨᱢᱟ ᱒᱐᱐᱒ ᱡᱟᱱᱣᱟᱨᱤ ᱪᱟᱸᱫᱳ ᱨᱮ ᱩᱱᱤᱫᱚ ᱱᱚᱶᱟ ᱰᱤᱰᱤ ᱵᱷᱚᱨᱛᱤ ᱨᱮ ᱟᱹᱨᱩ ᱵᱚᱫᱚᱞ ᱞᱮᱫᱟ᱾
ᱢᱚᱵᱟᱭᱤᱞ ᱮᱯᱞᱤᱠᱮᱥᱚᱱ
ᱥᱩᱪᱱᱟ ᱟᱨ ᱯᱨᱟᱥᱟᱨᱟᱱ ᱢᱚᱱᱛᱨᱤ ᱟᱨᱩᱬ ᱡᱮᱴᱞᱤ ᱠᱚ ᱗ ᱢᱮ ᱒᱐᱑᱕ ᱦᱤᱞᱚᱜ ᱰᱤᱰᱤ ᱠᱷᱚᱵᱚᱨ ᱢᱤᱫᱴᱟᱝ ᱢᱚᱵᱟᱭᱤᱞ ᱮᱯᱞᱤᱠᱮᱥᱚᱱ ᱞᱚᱸᱪ ᱠᱮᱫᱟᱭ ᱟᱨ ᱢᱮᱱ ᱠᱮᱫᱟᱭ ᱡᱮ ᱧᱮᱧᱮᱞᱤᱭᱟ ᱠᱚ ᱢᱩᱫᱫᱟ ᱠᱚᱨᱮᱱᱟᱜ ᱟᱨ ᱜᱷᱚᱴᱚᱱ ᱠᱚ ᱵᱟᱵᱚᱛ ᱧᱮᱞ ᱦᱚᱨ ᱨᱮ ᱛᱟᱦᱮᱱ ᱞᱟᱹᱜᱤᱫ ᱟᱹᱰᱤ ᱩᱛᱤᱥᱩᱛᱤ ᱠᱚ ᱛᱟᱦᱮ ᱠᱟᱱᱟ᱾ ᱩᱱᱤᱫᱚᱭ ᱢᱮᱱ ᱠᱮᱫᱟ, "ᱮᱯᱞᱤᱠᱮᱥᱚᱱ ᱰᱤᱰᱤ ᱠᱷᱚᱵᱚᱨ ᱫᱚ ᱒᱔×᱗ ᱟᱫᱷᱟᱨ ᱨᱮ ᱠᱷᱚᱵᱚᱨ ᱠᱚ ᱟᱹᱰᱤ ᱤᱥᱟᱨᱟ ᱥᱟᱸᱣᱟᱫ ᱞᱟᱹᱜᱤᱫ ᱛᱮ ᱢᱤᱫᱴᱟᱝ ᱢᱚᱸᱪ ᱮ ᱥᱚᱫᱚᱨᱟ ᱟᱨ ᱟᱡᱟᱜ ᱯᱨᱚᱯᱷᱟᱭᱤᱞ ᱨᱮ ᱱᱟᱶᱟᱱᱟᱜ ᱟᱭᱟᱢ ᱮ ᱡᱚᱲᱟᱣ ᱟᱠᱟᱫᱟᱭ,"ᱩᱱᱤᱫᱚᱭ ᱢᱮᱱ ᱠᱮᱫᱟ ᱡᱮ ᱱᱚᱶᱟ ᱮᱯᱞᱤᱠᱮᱥᱚᱱ ᱩᱱᱠᱟᱱ ᱧᱮᱧᱮᱞᱤᱭᱟ ᱞᱟᱜᱛᱤᱜ ᱠᱟᱱ ᱠᱚ ᱞᱟᱜᱛᱤᱭᱟ ᱱᱟᱜ ᱮ ᱯᱩᱨᱟᱹᱣᱼᱟ, ᱡᱟᱦᱟᱸᱭ ᱫᱚ ᱢᱚᱵᱟᱭᱤᱞ ᱢᱟᱫᱷᱭᱚᱢ ᱛᱮ ᱠᱷᱚᱵᱚᱨ ᱠᱚ ᱠᱷᱚᱡ ᱛᱚᱞᱟᱥ ᱛᱟᱦᱮᱸᱞᱮᱱᱟ᱾
ᱥᱤᱨᱤᱞᱤᱠ ᱦᱚᱨᱚᱯ
ᱥᱤᱨᱤᱞᱤᱠ ᱦᱚᱨᱚᱯ ᱫᱚ ᱢᱤᱫ ᱚᱞ-ᱛᱚᱦᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱤᱣᱨᱮᱥᱤᱭᱟ ᱨᱮᱱᱟᱜ ᱟᱹᱰᱤ ᱜᱟᱱ ᱫᱤᱥᱚᱢ ᱠᱚᱨᱮ ᱠᱚ ᱵᱮᱵᱷᱟᱨᱮᱫᱼᱟ ᱾ ᱱᱚᱶᱟ ᱫᱚ ᱥᱟᱢᱟᱝ-ᱠᱚᱧᱮ ᱤᱣᱨᱳᱯ, ᱥᱟᱢᱟᱝ ᱤᱣᱨᱳᱯ, ᱠᱚᱠᱮᱥᱟᱥ, ᱛᱟᱞᱢᱟ ᱮᱥᱤᱭᱟ, ᱮᱛᱚᱢ ᱮᱥᱤᱭᱟ ᱟᱨ ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚᱨᱮᱱᱟᱜ ᱥᱞᱟᱵᱷᱤᱠ, ᱛᱩᱨᱠᱤᱠ, ᱢᱚᱝᱜᱚᱞᱤᱠ ᱟᱨ ᱤᱨᱟᱱᱤᱭᱟᱹ ᱯᱟᱹᱨᱥᱤ ᱨᱚᱲ-ᱮᱫ ᱫᱤᱥᱚᱢ ᱠᱚᱨᱮᱱᱟᱜ ᱯᱟᱹᱨᱥᱤ ᱚᱞ ᱨᱮ ᱠᱚ ᱵᱮᱵᱷᱟᱨᱮᱫᱼᱟ ᱾
ᱵᱮᱵᱦᱟᱨ
ᱥᱤᱨᱤᱞᱤᱠ ᱦᱚᱨᱚᱯ ᱫᱚ ᱢᱩᱬᱩᱛ ᱨᱟᱥᱤᱭᱟᱱ ᱯᱟᱹᱨᱥᱤ ᱨᱮ ᱵᱮᱵᱦᱟᱨᱚᱜ ᱛᱮ, ᱥᱳᱵᱷᱤᱭᱮᱛ ᱤᱭᱩᱱᱤᱭᱚᱱ ᱟᱢᱚᱞ ᱨᱮ ᱱᱚᱶᱟ ᱫᱚ ᱜᱚᱴᱟ ᱥᱳᱵᱷᱤᱭᱮᱛ ᱴᱚᱴᱷᱟ ᱨᱮ ᱵᱮᱵᱦᱟᱨᱚᱜ ᱠᱟᱱ ᱛᱟᱦᱮᱱᱟ ᱾
᱑᱙᱙᱑ ᱥᱮᱨᱢᱟ ᱨᱮ ᱥᱳᱵᱷᱤᱭᱮᱛ ᱤᱭᱩᱱᱤᱭᱚᱱ ᱨᱟᱹᱯᱩᱫ ᱛᱟᱭᱚᱢ ᱦᱚᱸ ᱨᱟᱥᱤᱭᱟᱱ ᱯᱟᱹᱨᱥᱤ ᱥᱟᱶ ᱥᱟᱶ ᱛᱮ ᱮᱴᱟᱜ ᱢᱟᱬᱮ ᱥᱳᱵᱷᱤᱭᱮᱛ ᱤᱭᱩᱱᱤᱭᱚᱱ ᱨᱮᱱᱟᱜ ᱟᱹᱯᱱᱟᱹᱛ ᱠᱚᱨᱮᱱᱟᱜ ᱯᱟᱹᱨᱥᱤ ᱠᱚᱨᱮ ᱦᱚᱸ ᱱᱚᱶᱟ ᱦᱚᱨᱚᱯ ᱨᱮᱱᱟᱜ ᱵᱮᱵᱦᱟᱨ ᱢᱮᱱᱟᱜ ᱜᱮᱭᱟ ᱾
᱒᱐᱐᱗ ᱥᱮᱨᱢᱟ ᱨᱮ ᱵᱩᱞᱜᱮᱨᱤᱭᱟ ᱤᱣᱨᱳᱯᱤᱭᱚ ᱤᱣᱱᱤᱭᱚᱱ ᱨᱮ ᱥᱮᱞᱮᱫ ᱠᱷᱟᱹᱛᱤᱨ, ᱥᱤᱨᱤᱞᱤᱠ ᱦᱚᱨᱚᱯ ᱱᱟᱦᱟᱜ ᱫᱤᱱ ᱨᱮ ᱱᱚᱶᱟ ᱤᱣᱨᱳᱯᱤᱭᱚ ᱤᱣᱱᱤᱭᱚᱱ ᱨᱮ ᱨᱳᱢᱟᱱ ᱦᱚᱨᱚᱯ ᱟᱨ ᱜᱽᱨᱤᱠ ᱦᱚᱨᱚᱯ ᱥᱟᱶ ᱥᱟᱨᱠᱟᱨᱤ ᱦᱚᱨᱚᱯ ᱞᱮᱠᱟᱛᱮ ᱥᱮᱞᱮᱫ ᱦᱩᱭ ᱟᱠᱟᱱᱟ ᱾
ᱥᱤᱨᱤᱞᱤᱠ ᱦᱚᱨᱚᱯ ᱫᱚ ᱨᱟᱥᱤᱭᱟᱱ ᱯᱟᱹᱨᱥᱤ, ᱤᱣᱠᱨᱮᱱᱤᱭᱟᱱ ᱯᱟᱹᱨᱥᱤ, ᱵᱮᱞᱟᱨᱩᱥᱤᱭᱟᱱ ᱯᱟᱹᱨᱥᱤ, ᱵᱩᱞᱜᱮᱨᱤᱭᱟᱱ ᱯᱟᱹᱨᱥᱤ, ᱠᱤᱨᱜᱤᱡᱽ ᱯᱟᱹᱨᱥᱤ, ᱠᱟᱡᱟᱠᱷ ᱯᱟᱹᱨᱥᱤ, ᱢᱚᱝᱜᱚᱞᱤᱭᱟᱱ ᱯᱟᱹᱨᱥᱤ, ᱥᱟᱨᱵᱤᱭᱟᱱ ᱯᱟᱹᱨᱥᱤ ᱟᱨ ᱛᱟᱡᱤᱠ ᱯᱟᱹᱨᱥᱤ ᱚᱞ ᱨᱮ ᱵᱮᱵᱦᱟᱨᱚᱜᱼᱟ ᱾
ᱟᱫᱚᱢ ᱯᱟᱹᱨᱥᱤ ᱨᱮ ᱞᱟᱦᱟᱛᱮ ᱥᱤᱨᱤᱞᱤᱠ ᱦᱚᱨᱚᱯ ᱠᱚ ᱵᱮᱵᱦᱟᱨᱮᱫᱽ ᱛᱟᱦᱮᱱᱟ, ᱢᱮᱱᱠᱷᱟᱱ ᱱᱮᱛᱟᱨ ᱵᱟᱝ ᱠᱚ ᱵᱮᱵᱦᱟᱨᱮᱫᱼᱟ, ᱚᱱᱟ ᱠᱚ ᱫᱚ : ᱛᱟᱛᱟᱨ ᱯᱟᱹᱨᱥᱤ, ᱩᱡᱽᱵᱮᱠ ᱯᱟᱹᱨᱥᱤ, ᱟᱡᱟᱨᱵᱟᱭᱡᱟᱱᱤ ᱯᱟᱹᱨᱥᱤ, ᱨᱳᱢᱟᱱᱤᱭᱟᱱ ᱯᱟᱹᱨᱥᱤ ᱟᱨ ᱛᱩᱨᱠᱢᱮᱱ ᱯᱟᱹᱨᱥᱤ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱞ ᱛᱚᱦᱚᱨ ᱛᱷᱚᱠ:ᱪᱤᱠᱤ ᱛᱷᱚᱠ:ᱦᱚᱨᱚᱯ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:AWB
ᱨᱟᱢᱫᱟᱥ ᱢᱩᱨᱢᱩ
ᱨᱟᱢᱫᱟᱥ ᱢᱩᱨᱢᱩ ᱫᱚ ᱥᱤᱧᱚᱛ, ᱳᱰᱤᱥᱟ ᱨᱤᱱᱤᱡ ᱢᱤᱴᱟᱹᱝ ᱥᱚᱢᱟᱡᱽ ᱥᱮᱵᱤ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱵᱟᱵᱟ ᱛᱤᱞᱠᱟᱹ ᱯᱚᱛᱚᱵ ᱢᱩᱨᱩᱭ ᱵᱮᱨᱮᱫ ᱞᱮᱫᱟᱭ ᱾
ᱜᱩᱴᱳᱵᱽ ᱯᱟᱹᱨᱥᱤ
ᱜᱩᱴᱳᱵᱽ ᱥᱮ ᱵᱳᱰᱳ ᱜᱟᱰᱟᱵᱟ ᱯᱟᱹᱨᱥᱤ ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫ ᱢᱩᱱᱰᱟ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱠᱳᱨᱟᱯᱩᱴ ᱦᱚᱱᱚᱛ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱭᱟᱜ ᱵᱤᱥᱟᱠᱷᱟᱯᱟᱴᱱᱟᱢ ᱦᱚᱱᱚᱛ ᱨᱮᱠᱚ ᱨᱚᱲᱼᱟ᱾ ᱱᱚᱣᱟ ᱫᱚ ᱥᱟᱫᱷᱟᱨᱚᱱ ᱞᱮᱠᱟᱛᱮ ᱜᱟᱰᱟᱵᱟ ᱯᱟᱹᱨᱥᱤ ᱞᱮᱠᱟᱛᱮ ᱦᱚᱸ ᱵᱟᱲᱟᱭᱚᱜᱼᱟ, ᱛᱚᱵᱮ ᱱᱚᱣᱟ ᱫᱚ ᱰᱨᱟᱵᱷᱤᱰᱤᱭᱟᱱ ᱜᱟᱰᱟᱵᱟ ᱯᱟᱹᱨᱥᱤ ᱠᱷᱚᱱ ᱡᱩᱫᱟᱹ ᱜᱮᱭᱟ᱾ ᱵᱳᱰᱳ ᱜᱟᱰᱟᱵᱟ ᱯᱟᱹᱨᱥᱤ ᱨᱮᱭᱟᱜ ᱮᱴᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱜᱟᱰᱟᱵᱟ, ᱜᱩᱛᱳᱯ, ᱜᱩᱰᱣᱟ, ᱜᱳᱰᱣᱟ, ᱜᱟᱰᱣᱟ ᱟᱨ ᱵᱳᱭ ᱜᱟᱰᱟᱵᱟ ᱮᱢᱟᱱ᱾
ᱨᱟᱢᱫᱟᱥ ᱢᱩᱨᱢᱩ
ᱯᱩᱛᱷᱤ ᱚᱲᱟᱜ
ᱯᱟᱛᱨᱚᱢᱚᱦᱩᱞᱯᱟᱱᱤ ᱨᱮ ᱟᱹᱠᱤᱱᱟᱜ ᱱᱤᱡᱚᱨ ᱠᱟᱹᱣᱰᱤ ᱠᱷᱚᱨᱚᱪ ᱟᱛᱮᱫ ᱥᱟᱱᱟᱢ ᱦᱚᱲ ᱠᱚ ᱞᱟᱹᱜᱤᱫ ᱢᱤᱫᱴᱟᱹᱝ ᱥᱟᱱᱛᱟᱲ ᱯᱩᱛᱷᱤ ᱢᱩᱨᱩᱭ ᱛᱮᱭᱟᱨ ᱞᱮᱫᱟᱭ, ᱡᱟᱦᱟᱸ ᱫᱚ ᱱᱤᱛ ᱦᱚᱸ ᱠᱟᱹᱢᱤ ᱠᱟᱱᱟ ᱾ ᱚᱱᱟ ᱢᱩᱨᱩᱭ ᱠᱷᱟᱹᱛᱤᱨ ᱟᱡ ᱟᱭᱢᱟᱸ ᱥᱤᱨᱯᱷᱟᱹ ᱦᱚᱸᱭ ᱦᱟᱛᱟᱣ ᱠᱟᱫᱟᱭ ᱾
ᱜᱩᱴᱳᱵᱽ ᱯᱟᱹᱨᱥᱤ
ᱦᱟᱹᱴᱤᱧ
ᱜᱩᱴᱳᱵᱽ ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱩᱱᱰᱟ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱭᱟᱜ ᱮᱛᱚᱢ ᱢᱩᱱᱰᱟ ᱪᱟᱸᱜᱟ ᱦᱟᱹᱴᱤᱧ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱨᱮᱭᱟᱜ ᱫᱚ ᱵᱳᱱᱰᱳ ᱯᱟᱹᱨᱥᱤ ᱥᱟᱶ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾
ᱯᱟᱥᱱᱟᱣ
ᱜᱩᱴᱳᱵᱽ ᱫᱚ ᱳᱰᱤᱥᱟ ᱟᱨ ᱠᱚᱸᱭᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱭᱟᱜ ᱦᱚᱱᱚᱛ ᱠᱚᱨᱮ ᱠᱚ ᱨᱚᱲᱼᱟ, ᱟᱨ ᱡᱟᱹᱥᱛᱤ ᱫᱚ ᱮᱛᱚᱢ ᱳᱰᱤᱥᱟ (᱒᱐᱐᱘:᱖᱓᱔) ᱨᱮᱭᱟᱜ ᱠᱳᱨᱟᱯᱩᱴ ᱦᱚᱱᱚᱛ, ᱞᱟᱢᱯᱛᱟᱯᱩᱴ ᱵᱚᱱᱚᱛ ᱨᱮᱠᱚ ᱨᱚᱲᱼᱮᱫ ᱠᱟᱱᱟ᱾ ᱪᱟᱞᱟᱣᱮᱱ ᱜᱮᱼᱥᱮᱨᱢᱟ ᱢᱩᱸᱫᱽ ᱨᱮ, ᱜᱩᱴᱳᱵᱽ ᱨᱚᱲᱼᱦᱚᱲ ᱠᱚᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱭᱟᱜ ᱥᱚᱢᱟᱱ ᱮᱞᱟᱠᱟ ᱥᱟᱶ ᱥᱟᱶᱛᱮ ᱨᱟᱭᱜᱚᱰᱟ ᱦᱚᱱᱚᱛ ᱟᱨ ᱥᱩᱨ ᱥᱚᱦᱚᱨ ᱢᱟᱡᱤᱜᱩᱰᱟ ᱠᱚᱨᱮ ᱦᱚᱠᱚ ᱱᱟᱞᱦᱟ ᱪᱟᱞᱟᱣ ᱟᱠᱟᱱᱟ, ᱡᱟᱦᱟᱸ ᱨᱮ ᱩᱱᱠᱩ ᱫᱚ ᱰᱨᱟᱵᱷᱤᱰᱤᱭᱟᱱ ᱨᱚᱲᱼᱮᱫ ᱠᱷᱳᱱᱰ ᱦᱚᱲ ᱠᱚ ᱥᱟᱶ ᱠᱚ ᱛᱟᱦᱮᱸᱱ ᱠᱟᱱᱟ᱾
ᱮᱛᱷᱱᱳᱞᱚᱜᱽ ᱱᱚᱣᱟ ᱠᱚ ᱡᱟᱭᱜᱟᱭ ᱪᱤᱱᱦᱟᱹ ᱟᱠᱟᱫᱟ᱾
ᱯᱟᱹᱨᱥᱤ ᱨᱮᱭᱟᱜ ᱦᱟᱞᱚᱛ
ᱟᱭᱢᱟ ᱜᱟᱱ ᱫᱟᱜᱼᱵᱤᱡᱽᱞᱤ ᱯᱚᱨᱛᱚᱱ ᱵᱮᱱᱟᱣ ᱠᱷᱟᱹᱛᱤᱨ ᱜᱩᱴᱳᱵᱽ ᱦᱚᱲ ᱠᱚ ᱟᱠᱟᱣᱟᱜ ᱢᱟᱨᱮ ᱟᱹᱛᱩ ᱠᱷᱚᱱ ᱠᱚ ᱩᱱᱩᱪᱷᱟᱹᱱ ᱠᱟᱛᱮ ᱫᱮᱥᱤᱭᱟ ᱨᱚᱲᱼᱦᱚᱲ ᱠᱚᱣᱟᱜ ᱟᱹᱛᱩ ᱠᱚᱨᱮ ᱞᱮᱠᱷᱟᱥᱤᱫ ᱦᱚᱲ ᱞᱮᱠᱟᱛᱮ ᱛᱟᱦᱮᱸ ᱦᱩᱭᱩᱜ ᱠᱟᱱ ᱛᱟᱠᱚ ᱛᱮ ᱜᱩᱴᱳᱵᱽ ᱯᱟᱹᱨᱥᱤ ᱫᱚ ᱱᱤᱛ ᱟᱫᱚᱜ ᱯᱟᱹᱨᱥᱤ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ᱾ ᱮᱱᱰᱟᱨᱥᱚᱱ (᱒᱐᱐᱘) ᱟᱜ ᱟᱢᱫᱟᱡᱽ ᱞᱮᱠᱟᱛᱮ ᱑᱐,᱐᱐᱐ ᱠᱷᱚᱱ ᱑᱕,᱐᱐᱐ ᱜᱟᱱ ᱦᱚᱲ ᱜᱩᱴᱳᱵᱽ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ, ᱛᱚᱵᱮ ᱠᱳᱨᱟᱯᱩᱴ ᱨᱮ ᱠᱟᱹᱢᱤᱭᱮᱫ ᱠᱟᱱ ᱟᱥᱟ ᱠᱤᱨᱚᱱ ᱜᱟᱶᱛᱟ ᱟᱜ ᱟᱢᱫᱟᱡᱽ ᱞᱮᱠᱟᱛᱮ ᱱᱚᱣᱟ ᱯᱟᱹᱨᱥᱤ ᱫᱚ ᱕,᱐᱐᱐ ᱠᱷᱚᱱ ᱦᱚᱸ ᱠᱚᱢ ᱦᱚᱲ ᱠᱚ ᱨᱚᱲᱼᱮᱫ ᱠᱟᱱᱟ᱾ ᱦᱩᱭ ᱫᱟᱲᱮᱭᱟᱜᱼᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲᱞᱮᱠᱷᱟ ᱨᱮ ᱜᱩᱴᱳᱵᱽ ᱟᱨ ᱳᱞᱟᱨᱤ ᱫᱚ ᱢᱤᱫᱴᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱞᱮᱠᱷᱟ ᱟᱠᱟᱫᱟ ᱪᱮᱫᱟᱜ ᱥᱮ ᱱᱚᱣᱟ ᱠᱤᱱ ᱵᱟᱱᱟᱨ ᱯᱟᱹᱨᱥᱤ ᱜᱮ ᱵᱟᱨᱦᱮ ᱨᱮᱱ ᱦᱚᱲ ᱫᱚ ᱜᱟᱰᱟᱵᱟ ᱢᱮᱱᱛᱮ ᱠᱚ ᱢᱮᱛᱟᱜᱼᱟ᱾ ᱮᱱᱛᱮᱨᱮᱦᱚᱸ ᱜᱩᱴᱳᱵᱽ ᱯᱟᱹᱨᱥᱤ ᱛᱮ ᱥᱮᱪᱮᱫ ᱨᱮᱭᱟᱜ ᱠᱩᱨᱩᱢᱩᱴᱩ ᱦᱩᱭ ᱟᱠᱟᱱᱟ, ᱱᱚᱣᱟ ᱠᱩᱨᱩᱢᱩᱴᱩ ᱨᱮ ᱟᱹᱰᱤ ᱜᱟᱱ ᱮᱴᱠᱮᱴᱚᱬᱮ ᱦᱮᱡ ᱟᱠᱟᱱᱟ ᱟᱨ ᱢᱮᱥᱟᱞ ᱛᱮ ᱟᱹᱛᱩ ᱨᱮ ᱛᱟᱦᱮᱸ ᱠᱷᱟᱹᱛᱤᱨ ᱡᱟᱹᱥᱛᱤ ᱜᱟᱱ ᱟᱭᱚᱼᱵᱟᱵᱟ ᱜᱮᱠᱚ ᱠᱷᱚᱡᱚᱜ ᱠᱟᱱᱟ ᱡᱮ ᱩᱱᱠᱩ ᱨᱮᱱ ᱜᱤᱫᱽᱨᱟᱹ ᱠᱚ ᱫᱮᱥᱤᱭᱟ ᱯᱟᱹᱨᱥᱤ ᱛᱮᱜᱮ ᱠᱚ ᱥᱮᱪᱮᱫᱚᱜ ᱢᱟ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱳᱰᱤᱭᱟ ᱪᱤᱠᱤ
ᱜᱭᱟᱱᱩ ᱨᱟᱬᱟ
ᱟᱬᱜᱟᱛ ᱡᱤᱭᱚᱱ
ᱜᱭᱟᱱᱩ ᱨᱟᱬᱟ ᱟᱡ ᱵᱟᱵᱟ ᱧᱩᱛᱩᱢ ᱫᱚ ᱡᱚᱱ ᱠᱚᱵᱤ ᱠᱮᱥᱚᱨᱤ ᱫᱷᱚᱨᱚᱢ ᱨᱟᱡᱽ ᱛᱦᱟᱯᱟ ᱟᱨ ᱟᱭᱳ ᱧᱩᱛᱩᱢ ᱫᱚ ᱥᱟᱵᱤᱛᱨᱤ ᱛᱷᱟᱯᱟ ᱾ ᱟᱡ ᱪᱮᱛᱟᱱ ᱛᱟᱱᱟᱞᱟ ᱑᱙᱗᱐ ᱥᱟᱞ ᱨᱮ ᱛᱨᱤᱵᱷᱩᱵᱚᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱯᱟᱥ ᱠᱮᱫᱟ ᱾ ᱑᱙᱗᱗ ᱨᱮ ᱥᱤᱧᱚᱛ ᱨᱮᱱᱟᱜ ᱵᱟᱨᱳᱫᱟ  ᱨᱮ ᱢᱮᱱᱟᱜ ᱮᱢ ᱮᱥ ᱭᱩᱱᱤᱵᱷᱚᱨᱥᱤᱴᱤ ᱨᱮᱱᱟᱜ ᱢᱭᱩᱡᱤᱠ ᱠᱚᱞᱮᱡ ᱠᱷᱚᱱ ᱥᱮᱨᱮᱧ ᱮ ᱪᱮᱫ ᱮᱱᱟ, ᱚᱱᱟ ᱛᱟᱭᱚᱢ ᱑᱙᱘᱒ ᱨᱮ  ᱥᱤᱧᱚᱛ ᱨᱮᱱᱟᱜ ᱟᱞᱞᱦᱟᱵᱟᱫᱽ ᱨᱮ ᱢᱮᱱᱟᱜ ᱯᱨᱚᱭᱟᱜ ᱥᱚᱝᱜᱤᱛ ᱥᱚᱢᱤᱛᱤ ᱚᱯᱷ ᱟᱞᱞᱷᱟᱵᱟᱫᱽ ᱠᱷᱚᱱ ᱥᱤᱱᱤᱭᱚᱨ ᱞᱮᱵᱮᱞ  ᱰᱤᱯᱞᱳᱢᱟ ᱯᱩᱭᱞᱩ ᱰᱤᱵᱷᱤᱡᱚᱱ ᱛᱮ ᱯᱟᱥ ᱠᱮᱫ ᱟᱭ ᱾
ᱜᱷᱟᱨᱚᱸᱡᱽ
ᱨᱟᱬᱟ ᱑᱙᱗᱐ ᱨᱮ ᱤᱱᱡᱤᱱᱤᱚᱨ ᱯᱨᱚᱠᱟᱥ ᱡᱚᱱ ᱨᱟᱬᱟ ᱥᱟᱞᱟᱜ ᱮ ᱵᱟᱯᱞᱟ ᱮᱱᱟ, ᱟᱡ ᱨᱤᱱ ᱵᱟᱨᱭᱟ ᱠᱚᱲᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ ᱾ ᱢᱤᱫᱴᱟᱹᱝ ᱟᱜ ᱧᱩᱴᱩᱢ ᱫᱚ ᱵᱤᱠᱟᱥ ᱡᱚᱱ ᱨᱟᱬᱟ ᱟᱨ ᱢᱤᱫᱴᱟᱹᱝ ᱟᱜ ᱧᱩᱛᱩᱢ ᱫᱚ ᱵᱤᱱᱚᱭ ᱡᱚᱱ ᱨᱟᱬᱟ ᱾ ᱵᱟᱱᱟᱨ ᱠᱚᱲᱟ ᱜᱤᱫᱽᱨᱟᱹ ᱠᱤᱱ ᱵᱟᱯᱞᱟ ᱟᱠᱟᱱᱟ ᱾ ᱨᱟᱬᱟᱭᱤᱡ ᱵᱟᱨᱭᱟ ᱜᱚᱲᱚᱢ ᱜᱤᱫᱽᱨᱟᱹ ᱦᱚᱸ ᱢᱮᱱᱟᱜ ᱠᱤᱱᱟ ᱵᱤᱱᱟᱭᱚᱠ ᱟᱨ ᱵᱤᱥᱟᱨᱚᱫ ᱾ ᱟᱫᱚ ᱪᱟᱹᱠᱨᱤ ᱠᱷᱚᱱ ᱡᱤᱨᱟᱹᱣ ᱚᱠᱛᱚ ᱨᱮ ᱩᱱᱠᱩ ᱜᱤᱫᱨᱟᱹ ᱥᱟᱶ ᱱᱟᱥᱮ ᱥᱮᱨᱮᱧ ᱟᱨ ᱱᱟᱥᱮ ᱫᱷᱚᱨᱚᱢ ᱠᱟᱹᱢᱤ ᱨᱮ ᱠᱷᱟᱱᱰᱟᱣ ᱮᱫᱟᱭ ᱾
ᱠᱟᱹᱢᱤᱠᱚ
ᱨᱟᱬᱟ ᱜᱤᱫᱨᱟᱹ ᱠᱷᱚᱱ ᱜᱮ ᱟᱡᱽ ᱵᱟᱵᱟ ᱞᱮᱠᱟ ᱱᱮᱯᱟᱞ ᱨᱮᱰᱤᱭᱳ ᱨᱮᱱᱟᱜ ᱟᱭᱢᱟ ᱥᱮᱨᱮᱧ ᱠᱟᱹᱢᱤ ᱦᱚᱨᱟ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱞᱮᱠᱟ ᱟᱡ ᱦᱚᱸ ᱦᱚᱲ ᱥᱮᱨᱮᱧ ᱨᱮ ᱯᱟᱹᱨᱩᱠᱷᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱚᱱᱟ ᱥᱟᱶ ᱟᱡ ᱱᱟᱦᱟᱜ ᱯᱚᱯ ᱥᱮᱨᱮᱧ ᱠᱚ ᱦᱚᱸᱭ ᱥᱮᱨᱮᱧ ᱞᱮᱫᱼᱟ ᱾ ᱱᱤᱛ ᱫᱷᱟᱹᱵᱤᱡ ᱛᱮ ᱟᱡ ᱒᱐᱐᱐ ᱠᱷᱚᱱ ᱵᱟᱹᱲᱛᱤ ᱱᱮᱯᱟᱞᱤ, ᱦᱤᱱᱫᱤ, ᱩᱨᱫᱩ ᱥᱟᱶ ᱵᱷᱳᱡᱯᱩᱨᱤ, ᱢᱮᱭᱛᱷᱤᱞᱤ, ᱱᱮᱯᱟᱞᱤ ᱛᱮ ᱥᱮᱨᱮᱧ ᱮ ᱨᱮᱠᱚᱨᱰ ᱟᱠᱟᱫ ᱛᱟᱭᱟ ᱾ ᱚᱱᱟ ᱥᱮᱨᱮᱧ ᱠᱚ ᱢᱩᱫᱽ ᱨᱮ ᱱᱟᱦᱟᱜ ᱡᱩᱜ ᱥᱮᱨᱮᱧ, ᱥᱟᱥᱛᱨᱤᱭᱚ ᱥᱮᱨᱮᱧ, ᱦᱚᱲ ᱥᱮᱨᱮᱧ, ᱵᱷᱚᱡᱚᱱ ᱟᱨ ᱜᱚᱡᱚᱞ ᱢᱮᱥᱟ ᱢᱮᱱᱟᱜᱼᱟ ᱾ ᱪᱟᱞᱟᱣ ᱮᱱ ᱔᱐ ᱥᱮᱨᱢᱟ ᱨᱮ ᱟᱡᱟᱜ ᱟᱭᱢᱟ ᱥᱮᱨᱮᱧ ᱠᱟᱹᱢᱤ ᱦᱚᱨᱟ ᱱᱮᱯᱟᱞ ᱨᱮᱱᱟᱜ ᱨᱮᱰᱤᱭᱳ , ᱮᱯᱷ ᱮᱢ ᱟᱨ ᱴᱤ. ᱵᱦᱤᱹ ᱨᱮ ᱥᱚᱫᱚᱨᱜ ᱟᱠᱟᱱ ᱛᱟᱦᱮᱸᱫ ᱾ ᱟᱡ ᱜᱮᱞ ᱜᱚᱴᱟᱝ ᱱᱮᱯᱟᱞᱤ ᱯᱷᱤᱞᱤᱢ ᱨᱮᱦᱚᱸᱭ ᱥᱮᱨᱮᱧ ᱟᱠᱟᱫᱟᱭ ᱾ ᱑᱙᱗᱐ ᱠᱷᱚᱱ ᱒᱐᱐ ᱫᱷᱟᱹᱵᱤᱡ ᱟᱡ ᱥᱚᱨᱠᱟᱨ-ᱟᱜ, ᱨᱚᱭᱟᱞ ᱱᱮᱯᱟᱞ ᱮᱠᱟᱰᱮᱢᱤ ᱨᱮ ᱥᱮᱨᱮᱧ ᱵᱟᱰᱚᱦᱤ ᱨᱮᱠᱟᱛᱮ ᱥᱮᱞᱮᱫ ᱠᱟᱛᱮ ᱟᱥᱤᱥᱴᱟᱱᱴ ᱰᱟᱭᱨᱮᱠᱴᱚᱨ ᱜᱮᱡᱮᱴᱮᱰ ᱞᱮᱠᱟᱛᱮ ᱪᱟᱹᱠᱨᱤ ᱠᱷᱚᱱ ᱮ ᱡᱤᱨᱟᱹᱣ ᱟᱠᱟᱱᱟ ᱾ ᱟᱡ ᱟᱡᱟᱜ ᱠᱟᱹᱢᱤ ᱵᱷᱩᱨ ᱨᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱥᱟᱨᱠ ᱥᱚᱢᱤᱛ, ᱥᱤᱧᱚᱛ ᱪᱟᱭᱱᱟ, ᱵᱷᱩᱴᱟᱱ, ᱵᱟᱝᱞᱟᱰᱮᱥ, ᱛᱦᱟᱭᱞᱮᱱᱰ, ᱥᱤᱝᱜᱟᱯᱚᱨ, ᱭᱩ.ᱮᱥ.ᱮᱥ.ᱟᱨ, ᱥᱟᱣᱛᱷ ᱠᱳᱨᱤᱭᱟ ᱡᱟᱯᱟᱱ ᱮᱢᱟᱱ ᱠᱚᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱠᱚᱱᱥᱮᱨᱴ ᱨᱮ ᱟᱡᱟᱜ ᱦᱩᱱᱟᱹᱨ ᱮ ᱥᱚᱫᱚᱨ ᱟᱠᱟᱫᱼᱟ ᱾ ᱟᱡ ᱱᱮᱯᱟᱞᱤ ᱥᱟᱶ ᱦᱤᱱᱫᱤ ᱤᱝᱞᱤᱥ, ᱵᱮᱸᱜᱚᱞᱤ ᱨᱚᱲ ᱫᱟᱲᱮᱭᱟᱜᱼᱟᱭ ᱾
ᱥᱤᱨᱯᱷᱟᱹ ᱟᱨ ᱢᱟᱹᱱ
᱒᱐᱖᱕ ᱵᱤᱠᱨᱚᱢ ᱥᱚᱢᱵᱚᱛ ᱠᱷᱚᱱ ᱟᱡ ᱢᱟᱱ ᱞᱮᱠᱟᱛᱮ ᱥᱤᱞᱟ ᱯᱨᱚᱛᱤᱥᱴᱷᱟᱱ ᱨᱤᱱᱤᱡ ᱨᱟᱹᱥᱤᱭᱟᱹ ᱢᱮᱱᱟᱭᱟ ᱾ ᱒᱐᱔᱖ ᱵᱤᱠᱨᱚᱢ ᱥᱚᱢᱵᱚᱛ ᱠᱷᱚᱱ ᱜᱩᱨᱟᱥ ᱥᱟᱱᱥᱠᱨᱤᱛᱤᱠ ᱯᱚᱨᱤᱵᱟᱨ ᱟᱨ ᱒᱐᱕᱓ ᱵᱤᱠᱨᱚᱢ ᱥᱚᱢᱵᱚᱴ ᱠᱷᱚᱱ ᱱᱟᱨᱟᱭᱚᱬ ᱥᱚᱝᱜᱤᱛ ᱯᱨᱚᱛᱤᱥᱴᱷᱟᱱ ᱨᱤᱱᱤᱡ ᱨᱟᱹᱥᱤᱭᱟᱹ ᱢᱮᱱᱟᱭᱟ ᱾ ᱟᱡ ᱧᱟᱢ ᱟᱠᱟᱫ ᱛᱤᱱᱟᱹᱜ ᱜᱟᱱ ᱮᱴᱟᱜ ᱢᱟᱹᱱ ᱠᱚ ᱫᱚ ᱦᱩᱭᱩᱜ ᱠᱟᱱᱟ :
ᱠᱚᱡᱟᱜᱚᱨᱤ ᱞᱚᱠᱷᱤᱯᱩᱡᱟᱹ
ᱵᱟᱝᱞᱟ ᱪᱟᱸᱫᱚ ᱥᱟᱨᱚᱫᱤᱭᱟ ᱫᱩᱨᱜᱟᱹ ᱯᱩᱡᱟᱹ ᱛᱟᱭᱚᱢ ᱟᱥᱤᱱ ᱪᱟᱸᱫᱚ ᱢᱩᱪᱟᱹᱫ ᱨᱮᱠᱩᱱᱟᱸᱢᱤ ᱚᱠᱛᱚᱨᱮ ᱠᱚᱡᱟᱜᱚᱨᱤ ᱞᱚᱠᱷᱤᱯᱩᱡᱟᱹ ᱫᱚᱠᱚ ᱯᱩᱡᱟᱹᱭᱟ᱾ ᱵᱟᱝᱜᱟᱞᱤ ᱦᱤᱱᱫᱩ ᱚᱲᱟᱜ ᱚᱲᱟᱜ ᱚᱱᱟ ᱢᱟᱦᱟ ᱠᱚ ᱨᱟᱹᱥᱠᱟᱹ ᱟᱛᱮ ᱡᱚ ᱟᱨᱟᱫᱷᱚᱱᱟ ᱭᱟ᱾ ᱚᱱᱠᱩ ᱵᱮᱜᱚᱨ ᱦᱚᱸ ᱟᱨᱦᱚᱸ ᱮᱴᱟᱜ ᱡᱟᱹᱛᱤ ᱦᱤᱱᱫᱩ ᱫᱷᱚᱨᱚᱢ ᱦᱚᱲ ᱦᱚᱸ ᱱᱤᱭᱟᱸ ᱯᱩᱡᱟᱹ ᱠᱚ ᱢᱟᱱᱟᱣ ᱵᱟᱛᱟᱣ ᱜᱮᱭᱟ᱾ ᱵᱟᱝᱢᱟ ᱱᱩᱭ ᱫᱚ ᱞᱚᱠᱷᱤ ᱵᱚᱝᱜᱟ ᱠᱟᱱᱟᱭ, ᱟᱨ ᱫᱷᱚᱱ ᱫᱚᱨᱤᱵᱽ ᱨᱮᱱ ᱫᱮᱵᱤ ᱢᱟᱭ ᱠᱟᱱᱟᱭ᱾ ᱟᱨ ᱱᱤᱭᱟᱸ ᱯᱩᱡᱟᱹ ᱫᱚ ᱫᱷᱚᱱ ᱫᱚᱨᱤᱵᱽ ᱦᱟᱢᱮᱴ ᱞᱟᱹᱜᱤᱫ ᱜᱮ ᱠᱚ ᱠᱚᱨᱟᱣ-ᱟ᱾ ᱱᱤᱭᱟᱸ ᱯᱩᱡᱟᱹ ᱚᱠᱛᱚ ᱠᱚᱲᱟ-ᱠᱩᱲᱤ ᱥᱟᱶ ᱡᱚᱛᱚ ᱜᱮᱠᱚ ᱥᱮ ᱞᱮ ᱮᱫ ᱫᱟᱰᱮᱜ-ᱟ᱾ ᱚᱱᱚ ᱵᱮᱜᱚᱨ ᱦᱚᱸ ᱟᱹᱰᱤ ᱜᱟᱱ ᱦᱚᱲ ᱥᱮᱨᱢᱟ ᱨᱮᱱᱟᱜ ᱫᱤᱱᱟᱸᱢ ᱥᱟᱹᱨᱫᱤ ᱢᱟᱦᱟᱸ ᱦᱚᱸᱠᱚ ᱵᱟᱛᱟᱮ ᱜᱮᱭᱟ᱾
ᱰᱳᱜᱽᱨᱤ ᱯᱟᱹᱨᱥᱤ
ᱰᱳᱜᱽᱨᱤ ᱯᱟᱹᱨᱥᱤ (डोगरी/ڈوگری) ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱡᱟᱹᱢᱢᱩ ᱮᱞᱟᱠᱟ, ᱦᱤᱢᱟᱪᱚᱞ ᱯᱨᱚᱫᱮᱥ, ᱟᱨ ᱠᱚᱭᱮ ᱯᱚᱧᱡᱟᱵ ᱥᱟᱶ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱭᱟᱜ ᱮᱴᱟᱜ ᱡᱟᱜᱟ ᱠᱚᱨᱮᱱ ᱵᱟᱨ ᱢᱤᱞᱤᱭᱚᱱ ᱦᱚᱲ ᱱᱚᱣᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱟ᱾ ᱰᱳᱜᱨᱤ ᱯᱟᱹᱨᱥᱤ ᱛᱮ ᱨᱚᱲ ᱦᱚᱲ ᱫᱚ ᱰᱳᱜᱽᱨᱤ ᱟᱨ ᱚᱱᱟ ᱯᱟᱹᱨᱥᱤ ᱛᱮ ᱨᱚᱲ ᱡᱟᱜᱟ ᱠᱚ ᱫᱚ ᱰᱩᱜᱽᱜᱟᱨ ᱠᱚ ᱢᱮᱛᱟᱜᱟ ᱾
ᱪᱤᱠᱤ
ᱰᱳᱜᱽᱨᱤ ᱯᱟᱹᱨᱥᱤ ᱫᱚ ᱞᱟᱦᱟᱛᱮ ᱛᱟᱠᱨᱤ ᱪᱤᱠᱤ ᱛᱮ ᱠᱚ ᱚᱞ ᱮᱫ ᱠᱟᱱ ᱛᱟᱦᱮᱱᱟ ᱾ ᱱᱮᱛᱟᱨ ᱫᱤᱱ ᱫᱚ ᱱᱚᱣᱟ ᱯᱟᱹᱨᱥᱤ ᱥᱤᱧᱚᱛ ᱨᱮ ᱫᱮᱵᱽᱱᱟᱜᱽᱨᱤ ᱪᱤᱠᱤ ᱟᱨ ᱯᱟᱠᱤᱥᱛᱟᱱ ᱟᱨ ᱯᱟᱠᱤᱥᱛᱟᱱ ᱪᱟᱪᱞᱟᱣ ᱮᱫ ᱠᱟᱹᱥᱢᱤᱨ ᱨᱮ ᱫᱚ ᱱᱟᱥᱛᱟᱞᱤᱠ ᱪᱤᱠᱤ ᱛᱮ ᱠᱚ ᱚᱞᱟ ᱾
ᱱᱟᱣᱡᱚᱰᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱱᱟᱣᱡᱚᱰᱟ (Naujoda) ᱵᱟᱝᱢᱟ ᱞᱟᱹᱣᱡᱚᱲᱟ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱽᱞᱚᱠ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱒᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱐᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱖᱑ ᱜᱚᱴᱟᱝ ᱠᱚᱲᱟ ᱟᱨ ᱒᱔᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱘᱒ᱹ᱖᱑ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱙᱑ᱹ᱘᱕ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱗᱑ᱹ᱙᱕ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱷᱟᱹᱞᱩᱵᱟᱥᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱴᱵᱟᱫᱽᱲᱟ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱽᱞᱚᱠ ᱨᱮᱱᱟᱜ ᱟᱹᱛᱩ
ᱵᱤᱡᱩ ᱯᱚᱴᱱᱟᱭᱮᱠ
ᱵᱤᱡᱩ ᱯᱚᱴᱱᱟᱭᱮᱠ (᱕ ᱢᱟᱨᱪ ᱑᱙᱑᱖ - ᱑᱗ ᱮᱯᱨᱤᱞ ᱑᱙᱙᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ, ᱟᱨ ᱵᱟᱨ ᱫᱷᱟᱣ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱟᱠᱟᱱᱟ ᱾ ᱟᱡᱟᱜ ᱧᱩᱛᱩᱢ ᱛᱮ ᱵᱤᱡᱩ ᱯᱚᱴᱱᱟᱭᱮᱠ ᱩᱰᱟᱹᱱ ᱟᱰᱰᱟ ᱦᱚᱸ ᱢᱮᱱᱟᱜ-ᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱵᱟᱵᱟ ᱞᱚᱠᱥᱢᱤᱱᱟᱨᱟᱭᱚᱬ ᱯᱚᱴᱱᱟᱭᱮᱠ ᱟᱨ ᱟᱭᱳ ᱟᱥᱟᱞᱚᱛᱟ ᱯᱚᱴᱱᱟᱭᱮᱠᱟᱜ ᱠᱚᱞᱮᱨᱮ ᱑᱙᱑᱖ ᱥᱟᱞᱮ ᱢᱟᱨᱪ ᱕ ᱢᱟᱹᱦᱤᱛ ᱦᱤᱞᱚᱜ ᱠᱚᱴᱚᱠ ᱨᱮᱱᱟᱜ ᱛᱩᱨᱥᱤᱯᱩᱨ ᱨᱮ ᱛᱮᱥᱟᱨ ᱦᱚᱯᱚᱱ ᱞᱮᱠᱟᱛᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱫᱚ ᱨᱮᱵᱷᱮᱱᱥᱟ ᱵᱤᱨᱫᱟᱹᱜᱟᱲ, ᱠᱚᱴᱚᱠᱨᱮ ᱟᱥᱲᱟ ᱥᱮᱪᱮᱫ ᱥᱟᱹᱛ ᱮᱱ ᱛᱟᱭᱚᱢ ᱨᱮᱵᱷᱮᱱᱥᱟ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱥᱟᱬᱮᱥ ᱮ ᱯᱟᱲᱦᱟᱣ ᱞᱮᱱᱟ ᱾ ᱯᱟᱲᱦᱟᱣᱜ ᱡᱤᱭᱚᱱᱨᱮ ᱟᱡ ᱫᱚ ᱠᱷᱮᱞ ᱞᱟᱹᱜᱤᱫ ᱦᱚᱸ ᱟᱹᱰᱤ ᱜᱮ ᱟᱸᱥ ᱛᱟᱦᱮᱸ ᱠᱟᱱ ᱛᱟᱭᱟ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱮᱲ ᱪᱤᱸᱰᱩ ᱟᱨ ᱜᱟᱫᱮᱞ ᱨᱤᱱᱤᱡ ᱢᱩᱛᱟᱹᱱ ᱦᱚᱸᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱫᱤᱞᱞᱤ ᱨᱮᱱᱟᱜ ᱮᱨᱳᱱᱮᱴᱤᱠᱥ ᱛᱟᱹᱞᱤᱢ ᱥᱮᱪᱮᱫ ᱛᱟᱞᱢᱟ ᱨᱮ ᱩᱰᱟᱹᱱ ᱩᱰᱟᱹᱣ ᱥᱮᱪᱮᱫᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱱ ᱾
ᱤᱱᱰᱳᱱᱮᱥᱤᱭᱟ ᱟᱹᱯᱱᱟᱹᱛ ᱦᱩᱞᱥᱟᱹᱭ ᱨᱮ ᱛᱷᱟᱱᱚᱛ
ᱵᱤᱡᱩ ᱯᱚᱴᱱᱟᱭᱮᱠ ᱫᱚ ᱥᱤᱧᱚᱛᱤᱭᱟᱹ ᱟᱹᱯᱱᱟᱹᱛ ᱦᱩᱞᱥᱟᱹᱭ ᱨᱮ ᱟᱡᱟᱜ ᱥᱮᱞᱮᱫᱚᱜ ᱚᱠᱛᱚ ᱨᱮ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱥᱟᱞᱟᱜ ᱮ ᱧᱟᱯᱟᱢ ᱮᱱᱟ ᱟᱨ ᱩᱱᱤᱭᱤᱡ ᱯᱟᱹᱛᱟᱹᱛ ᱡᱚᱴᱟᱣ ᱠᱷᱚᱱ ᱢᱤᱫ ᱦᱚᱲ ᱮ ᱵᱮᱱᱟᱣ ᱮᱱᱟ ᱾ ᱰᱚᱪ ᱒᱑ ᱡᱩᱞᱟᱭᱤ ᱑᱙᱔᱙ ᱨᱮ ᱥᱩᱠᱚᱨᱱᱚ ᱤᱱᱰᱳᱱᱮᱥᱤᱭᱟᱹ ᱟᱹᱯᱱᱟᱹᱛ ᱫᱟᱵᱚᱱ ᱫᱚᱦᱚᱭ ᱞᱟᱹᱜᱤᱫ ᱮ ᱪᱷᱩᱴᱟᱹᱣ ᱞᱮᱱ ᱛᱟᱦᱮᱸᱫ, ᱩᱱ ᱡᱚᱦᱚᱜᱤᱡ ᱫᱤᱥᱚᱢ ᱜᱚᱢᱠᱮ ᱡᱩᱞᱟᱭ ᱑᱙᱔᱙ ᱨᱮ ᱱᱮᱦᱨᱩ ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱯᱩᱭᱞᱩ ᱤᱱᱴᱚᱨ-ᱮᱥᱤᱭᱟ ᱥᱮᱱᱮᱞᱮᱫ ᱨᱮ ᱫᱟᱣ ᱦᱟᱛᱟᱣ ᱞᱟᱹᱜᱤᱫ ᱥᱚᱡᱟᱦᱚᱨᱤᱨ ᱤᱱᱰᱳᱱᱮᱥᱤᱭᱟ ᱨᱤᱱᱤᱡ ᱟᱭᱟᱨ ᱢᱟᱨᱟᱝ ᱢᱚᱱᱛᱨᱤ ᱟᱫᱮᱥ ᱮ ᱮᱢᱟᱫᱮᱭᱟ ᱾ ᱰᱚᱪ ᱨᱮᱱᱟᱜ ᱤᱱᱰᱳᱱᱮᱥᱤᱭᱟᱹ ᱫᱚᱨᱮᱭᱟ ᱟᱨ ᱦᱚᱭ ᱦᱚᱨ ᱨᱮ ᱯᱩᱨᱟᱹ ᱟᱠᱚᱴ ᱠᱷᱟᱹᱛᱤᱨ ᱨᱩᱨ ᱥᱚᱡᱟᱦᱚᱨᱤᱨ ᱥᱤᱧᱚᱛ ᱥᱮᱱᱚᱜ ᱵᱟᱭ ᱫᱟᱲᱮᱭᱟᱫ-ᱟ ᱾
ᱵᱤᱡᱩ ᱯᱚᱴᱱᱟᱭᱮᱠ ᱟᱨ ᱟᱡᱤᱡ ᱮᱨᱟ ᱡᱟᱵᱟ ᱠᱤᱱ ᱥᱮᱱ ᱮᱱᱟ ᱟᱨ ᱢᱤᱫ ᱰᱚᱠᱳᱴᱟ ᱨᱮ ᱥᱩᱞᱛᱟᱱ ᱥᱚᱡᱟᱦᱚᱨᱤᱨ ᱠᱤᱱ ᱚᱰᱚᱠ ᱠᱮᱫᱮᱭᱟ ᱟᱨ ᱒᱔ ᱡᱩᱞᱟᱭ ᱑᱙᱔᱗ ᱫᱚ ᱥᱤᱝᱜᱟᱯᱩᱨ ᱥᱮᱫ ᱛᱮ ᱥᱤᱧᱚᱛ ᱨᱮ ᱠᱤᱱ ᱥᱮᱴᱮᱨ ᱮᱱᱟ ᱾ ᱱᱚᱶᱟ ᱵᱤᱨ ᱵᱷᱟᱱᱴᱟ ᱠᱟᱹᱢᱤ ᱞᱟᱹᱜᱤᱫ ᱯᱚᱴᱱᱟᱭᱚᱠ ᱫᱚ ᱤᱱᱰᱳᱱᱮᱥᱤᱭᱟ ᱨᱮ ᱢᱟᱹᱱᱟᱱ ᱱᱟᱜᱟᱨᱤᱭᱟᱹ ᱢᱟᱹᱱ ᱠᱚ ᱪᱟᱞ ᱟᱫᱮᱭᱟ ᱾ ᱟᱨ ᱵᱷᱩᱢᱤ ᱯᱩᱛᱨᱚ ᱠᱷᱚᱱ ᱠᱚ ᱢᱟᱹᱱ ᱦᱟᱞᱟᱝ ᱠᱮᱫᱮᱭᱟ, ᱞᱟᱯᱷᱟᱝ ᱤᱱᱰᱳᱥᱮᱥᱤᱭᱟ ᱥᱤᱨᱯᱷᱟᱹ, ᱯᱟᱞᱮ ᱜᱮ ᱛᱤᱥ ᱚᱠᱚᱭ ᱵᱤᱫᱮᱥᱤᱭᱟᱹ ᱠᱚ ᱮᱢ ᱟᱠᱟᱣᱟ ᱫᱮᱭᱟ ᱾
ᱠᱟᱥᱢᱤᱨ ᱫᱩᱜ ᱨᱮ ᱮᱱᱮᱢ
᱒᱗ ᱚᱠᱴᱚᱵᱚᱨ ᱑᱙᱔᱗ ᱨᱮ ᱵᱤᱡᱩ ᱯᱚᱴᱱᱟᱭᱮᱠ ᱫᱚ ᱫᱤᱞᱞᱤ ᱰᱚᱠᱟᱨᱰᱩᱝ ᱩᱰᱟᱹᱱ ᱟᱰᱟ ᱠᱷᱚᱱ ᱟᱡᱟᱜ ᱰᱚᱠᱳᱴᱟ - ᱓ ᱨᱮ ᱟᱹᱰᱤ ᱜᱟᱱ ᱩᱰᱟᱹᱱ ᱮ ᱩᱰᱟᱹᱣ ᱠᱮᱫ-ᱟ ᱾ ᱯᱩᱭᱞᱩ ᱰᱚᱠᱳᱴᱟ ᱰᱤᱥᱤ - ᱓ (Reg.No: VP 905) Wg ᱦᱚᱛᱮᱛᱮ ᱩᱰᱟᱹᱣ ᱞᱮᱱᱟ ᱾ ᱠᱚᱢᱟᱱᱰᱚᱨ ᱠᱮ.ᱮᱞ. ᱵᱷᱟᱴᱤᱭᱟ ᱥᱮᱛᱟᱜ ᱥᱮᱛᱟᱜ ᱥᱨᱤᱱᱚᱜᱚᱨ ᱩᱰᱟᱹᱱ ᱟᱰᱟ ᱨᱮᱭ ᱟᱬᱜᱚ ᱮᱱᱟ ᱾ ᱩᱱᱤ ᱫᱚ ᱞᱮᱯᱷᱴᱤᱱᱮᱴ ᱠᱚᱨᱱᱚᱞ ᱫᱤᱣᱟᱱ ᱨᱚᱧᱡᱤᱛ ᱨᱟᱭ ᱦᱚᱛᱮᱛᱮ ᱩᱫᱩᱜᱟᱜ ᱑ - ᱥᱤᱠᱷ ᱨᱮᱡᱤᱢᱮᱴ ᱨᱤᱱ ᱑᱗ ᱥᱚᱭᱱᱤᱠ ᱠᱚᱭ ᱟᱹᱜᱩ ᱠᱮᱫ ᱠᱚᱣᱟ ᱾ ᱩᱱᱤ ᱫᱚ ᱵᱟᱨ ᱫᱷᱟᱣ ᱮᱭᱟᱨᱥᱴᱤᱯ ᱨᱮ ᱱᱟᱥᱮ ᱫᱷᱟᱨᱟ ᱩᱰᱟᱹᱱ ᱮ ᱩᱰᱟᱹᱣ ᱠᱮᱫ-ᱟ, ᱱᱚᱶᱟ ᱴᱷᱟᱹᱣᱠᱟᱹᱭ ᱞᱟᱹᱜᱤᱫ ᱡᱮ ᱚᱠᱚᱭ ᱦᱟᱢᱞᱟᱣᱟᱱ ᱠᱚᱫᱚ ᱥᱩᱨ ᱥᱩᱯᱩᱨ ᱨᱮ ᱵᱟᱝ ᱠᱚ ᱵᱟᱝ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱟᱨᱟᱝ ᱢᱚᱱᱛᱨᱤ ᱱᱮᱦᱨᱩᱣᱟᱜ ᱠᱟᱹᱢᱤᱠᱛᱚ ᱠᱷᱚᱱ ᱴᱷᱟᱹᱣᱠᱟᱹ ᱞᱟᱹᱭ ᱩᱫᱩᱜ ᱛᱟᱦᱮᱸ ᱠᱟᱱᱟ, ᱠᱷᱟᱱᱮᱠ ᱩᱰᱟᱹᱱ ᱟᱰᱟ ᱨᱮ ᱵᱟᱹᱭᱨᱤ ᱦᱚᱛᱮᱛᱮ ᱠᱟᱵᱽᱡᱟ ᱦᱩᱭ ᱟᱠᱟᱱ ᱛᱟᱦᱮᱸᱫ, ᱮᱱᱠᱷᱟᱱ ᱩᱱᱤ ᱚᱸᱰᱮ ᱵᱟᱝ ᱟᱬᱜᱚ ᱞᱟᱹᱠᱛᱤᱜ ᱠᱟᱱ ᱛᱟᱦᱮᱸᱫ ᱾
ᱡᱮᱜᱮᱛ ᱵᱮᱯᱟᱨ ᱜᱟᱶᱛᱟ
ᱡᱮᱜᱮᱛ ᱵᱮᱯᱟᱨ ᱜᱟᱶᱛᱟ (ᱤᱝᱨᱟᱹᱡᱤ ᱛᱮ ᱫᱚ World Trade Organization) ᱫᱚ ᱢᱤᱫᱴᱟᱹᱝ ᱤᱱᱴᱟᱨᱱᱮᱥᱱᱟᱞ ᱥᱚᱝᱥᱛᱷᱟ ᱠᱟᱱᱟ ᱾ ᱱᱤᱭᱟᱹ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱵᱮᱯᱟᱨ ᱟᱹᱨᱤ ᱠᱚᱭ ᱵᱮᱱᱟᱣᱟ ᱟᱨ ᱫᱤᱥᱚᱢ ᱨᱮᱱᱟᱜ ᱵᱮᱯᱟᱨ ᱵᱷᱮᱰᱮᱫ ᱠᱚ ᱢᱮᱴᱟᱣᱟ ᱾ ᱡᱮᱜᱮᱛ ᱵᱮᱯᱟᱨ ᱜᱟᱶᱛᱟ ᱨᱮᱱᱟᱜ ᱦᱮᱰᱠᱚᱣᱟᱴᱟᱨ ᱫᱚ ᱥᱩᱭᱡᱟᱨᱞᱮᱱᱰ ᱨᱮᱱᱟᱜ ᱡᱮᱱᱮᱵᱷᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱡᱮᱜᱮᱛ ᱵᱮᱯᱟᱨ ᱜᱟᱶᱛᱟ ᱫᱚ ᱑ ᱡᱟᱱᱩᱣᱟᱨᱤ ᱑᱙᱙᱕ ᱥᱮᱨᱢᱟ ᱨᱮ ᱵᱮᱱᱟᱣ ᱨᱟᱠᱟᱵ ᱟᱠᱟᱱᱟ ᱾ ᱡᱮᱜᱮᱛ ᱵᱮᱯᱟᱨ ᱜᱟᱶᱛᱟ ᱫᱚ ᱑᱙᱔᱘ ᱥᱮᱨᱢᱟ ᱨᱮ ᱵᱮᱱᱟᱣ ᱟᱠᱟᱱ General Agreement on Tariffs and Trade (GATT) ᱵᱚᱫᱚᱞ ᱛᱮ ᱑᱒᱓ ᱫᱤᱥᱚᱢ ᱨᱮᱱᱟᱜ ᱑᱕ ᱮᱯᱨᱤᱞ ᱑᱙᱙᱔ ᱥᱮᱨᱢᱟ ᱨᱮ ᱵᱮᱱᱟᱣ ᱨᱟᱠᱟᱵ ᱟᱠᱟᱱᱟ ᱾ ᱱᱤᱭᱟᱹ ᱜᱮ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱠᱟᱹᱣᱰᱤ ᱟᱹᱨᱤ ᱜᱟᱶᱛᱟ ᱠᱟᱱᱟ ᱾
ᱞᱚᱠᱠᱷᱚ ᱟᱨ ᱩᱫᱫᱮᱥᱥᱚ ᱠᱚ
᱑ᱹ ᱡᱮᱜᱮᱛ ᱵᱮᱯᱟᱨ ᱯᱟᱥᱱᱟᱣ ᱒ᱹ ᱩᱫᱽᱢᱟᱹ ᱵᱮᱯᱟᱨ ᱯᱟᱥᱱᱟᱣ ᱓ᱹ ᱵᱮᱯᱟᱨ ᱨᱮᱱᱟᱜ ᱵᱟᱝ ᱵᱷᱮᱲ ᱮᱸᱴᱠᱮᱴᱚᱬᱮ ᱠᱚ ᱪᱟᱵᱟᱭ
ᱱᱩᱨᱟᱸ ᱵᱩᱦᱤᱱ ᱠᱚ
ᱱᱩᱨᱟᱸ ᱵᱩᱦᱤᱱ ᱠᱤᱱ ᱡᱽᱭᱚᱛᱤ ᱱᱩᱨᱟᱸ ᱟᱨ ᱥᱩᱞᱛᱟᱱᱟ ᱱᱩᱨᱟᱸ - ᱡᱚᱞᱚᱱᱫᱷᱚᱨ, ᱥᱤᱧᱚᱛ ᱨᱤᱱ ᱢᱤᱫ ᱥᱩᱯᱷᱤ ᱥᱮᱨᱮᱧᱤᱭᱟᱹ ᱡᱩᱲᱤ ᱠᱟᱱᱟ ᱠᱤᱱ ᱾ ᱩᱱᱠᱤᱱ ᱫᱚ ᱥᱟᱢ ᱪᱚᱣᱨᱚᱥᱤᱭᱟ ᱜᱷᱚᱨᱟᱱᱟ ᱠᱞᱟᱥᱤᱠᱚᱞ ᱢᱤᱣᱡᱤᱠ ᱠᱤᱱ ᱩᱫᱩᱜ ᱥᱚᱫᱚᱨᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱱᱩᱠᱤᱱ ᱵᱚᱭᱦᱟ ᱠᱩᱲᱤ ᱫᱚ ᱮᱛᱚᱦᱚᱵ ᱜᱤᱫᱽᱨᱟᱹ ᱠᱷᱚᱱ ᱜᱮ ᱟᱹᱠᱤᱱ ᱨᱤᱱ ᱵᱟᱵᱟ, ᱩᱥᱛᱟᱫᱽ ᱜᱩᱞᱥᱚᱱ ᱢᱤᱨ, ᱵᱤᱵᱤ ᱱᱩᱨᱟᱸ ᱨᱤᱱ ᱜᱚᱲᱚᱢ ᱜᱤᱫᱽᱨᱟᱹ ᱟᱨ ᱑᱙᱗᱐ ᱨᱮᱱᱟᱜ ᱜᱮᱥᱮᱨᱢᱟ ᱨᱤᱱ ᱥᱩᱯᱷᱤ ᱥᱮᱨᱮᱧᱤᱭᱟᱹ ᱥᱣᱚᱨᱱ ᱱᱩᱨᱚᱱ ᱤᱡ ᱦᱚᱯᱚᱱ ᱠᱷᱚᱱ ᱠᱤᱱ ᱪᱮᱫ ᱞᱮᱱ ᱛᱟᱦᱮᱸᱫ ᱾ ᱢᱤᱨ ᱞᱮᱠᱟᱛᱮ ᱫᱚ, ᱜᱷᱟᱨᱚᱸᱡᱤᱭᱟᱹ ᱠᱚ ᱴᱷᱮᱱ ᱠᱩᱴᱷᱤᱱ ᱚᱠᱛᱚ ᱛᱟᱦᱮᱸ ᱠᱟᱱᱟ ᱟᱨ ᱢᱤᱨ ᱫᱚ ᱩᱱᱠᱤᱱ ᱜᱚᱲᱚ ᱥᱚᱦᱚᱫ ᱠᱤᱱ ᱞᱟᱹᱜᱤᱫ ᱥᱮᱨᱮᱧ ᱮ ᱪᱮᱫ ᱟᱫ ᱠᱤᱱᱟ ᱾
ᱛᱤᱱ ᱠᱷᱚᱡᱚᱜ ᱥᱩᱞᱛᱟᱱᱟ ᱱᱩᱨᱟᱸ ᱮᱭᱟᱭ ᱥᱮᱨᱢᱟᱭ ᱛᱟᱦᱮᱸ ᱠᱟᱱᱟ ᱟᱨ ᱡᱽᱭᱚᱛᱤ ᱱᱩᱨᱟᱸ ᱢᱚᱬᱮ ᱥᱮᱨᱢᱟᱭ ᱛᱟᱦᱮᱸ ᱠᱟᱱᱟ, ᱩᱱᱤ ᱠᱷᱚᱡᱚᱜ ᱢᱤᱨ ᱫᱚ ᱦᱩᱱᱟᱸᱨ ᱮ ᱧᱮᱞ ᱧᱟᱢ ᱞᱮᱫᱼᱟ ᱛᱤᱱ ᱠᱷᱚᱡᱚᱜ ᱱᱩᱠᱤᱱ ᱫᱚ ᱚᱲᱟᱜ ᱨᱮ ᱠᱤᱱ ᱮᱱᱮᱡ ᱡᱚᱝ ᱠᱟᱱ ᱛᱟᱦᱮᱸᱫ ᱾ ᱟᱨ ᱢᱤᱫ ᱵᱩᱞᱞᱮ ᱥᱟᱦ ᱠᱚᱞᱚᱢ ᱠᱤᱱ ᱥᱮᱨᱮᱧ ᱮᱫ ᱛᱟᱦᱮᱸᱫ ᱾ ᱡᱟᱦᱟᱸᱭ ᱫᱚ ᱩᱱᱠᱤᱱ ᱟᱹᱠᱤᱱᱤᱡ ᱜᱚᱲᱚᱢ ᱵᱩᱰᱷᱤ ᱭᱟᱜ ᱠᱩᱞᱤ ᱵᱤᱪᱳ ᱱᱤ ᱭᱟᱨ ᱞᱟ ᱞᱟ ᱞᱮᱭᱵᱽ ᱠᱷᱚᱱ ᱠᱤᱱ ᱟᱸᱡᱚᱢ ᱞᱮᱫᱟ ᱛᱟᱦᱮᱸᱫ ᱾ ᱢᱤᱨ ᱮ ᱠᱩᱠᱞᱤ ᱠᱟᱱᱟ ᱪᱮᱫ ᱱᱩᱠᱤᱱ ᱱᱚᱶᱟ ᱠᱤᱱ ᱥᱮᱨᱮᱧ ᱫᱟᱲᱮᱭᱟᱜᱼᱟ ᱾ ᱱᱩᱠᱤᱱ ᱫᱚ ᱛᱟᱵᱽᱞᱟ ᱟᱨ ᱦᱟᱨᱢᱳᱱᱤᱭᱚᱢ ᱥᱟᱶᱛᱮ ᱯᱨᱚᱯᱷᱮᱥᱚᱱᱟᱞ ᱨᱩᱯ ᱞᱮᱠᱟ ᱨᱮᱫᱚ ᱵᱟᱹᱠᱤᱱ ᱥᱮᱨᱮᱧ ᱟᱠᱟᱫᱼᱟ ᱾ ᱠᱟᱱᱟᱰᱟ ᱥᱮᱨᱮᱧ ᱪᱷᱟᱨᱟᱣᱤᱭᱟᱹ ᱤᱠᱵᱟᱞ ᱢᱚᱦᱚᱞ ᱫᱚ ᱒᱐᱑᱐ ᱥᱟᱞᱮ ᱨᱮ ᱱᱩᱠᱤᱱ ᱵᱚᱭᱦᱟ ᱠᱩᱲᱤᱭ ᱧᱟᱢ ᱛᱩᱫ ᱠᱮᱫᱟ ᱠᱤᱱᱟ ᱟᱨ ᱩᱱᱠᱤᱱᱟᱜ ᱡᱤᱛᱠᱟᱹᱨ ᱨᱮ ᱟᱹᱰᱤ ᱫᱟᱢᱟᱱ ᱯᱟᱴ ᱮ ᱛᱚᱨᱟᱝ ᱟᱠᱟᱫᱼᱟ ᱾ ᱒᱐᱑᱓ ᱨᱮ ᱱᱩᱠᱤᱱ ᱫᱚ ᱯᱩᱭᱞᱩ ᱫᱷᱟᱣ ᱱᱚᱠᱳᱫᱚᱨ ᱨᱮ ᱵᱟᱵᱟ ᱢᱩᱨᱟᱫᱽ ᱥᱟᱦ ᱫᱚᱨᱜᱟᱦ ᱨᱮ ᱠᱤᱱ ᱩᱝᱩᱜ ᱥᱚᱫᱚᱨ ᱞᱮᱫᱼᱟ ᱟᱨ ᱩᱱᱠᱤᱱ ᱦᱚᱲ ᱠᱚ ᱛᱟᱞᱟᱨᱮ ᱩᱱᱟᱹᱜ ᱧᱤᱫᱟᱹ ᱠᱷᱚᱱ ᱜᱮ ᱟᱹᱰᱤ ᱜᱮ ᱦᱚᱲ ᱯᱚᱥᱚᱸᱫᱟᱱ ᱠᱤᱱ ᱦᱩᱭ ᱮᱱᱟ ᱾ ᱩᱱᱠᱤᱱᱟᱜ ᱥᱮᱨᱮᱧ `ᱟᱞᱞᱟᱦ ᱦᱩ` ᱫᱚ ᱢᱤᱫ ᱭᱩᱴᱤᱭᱩᱵᱽ ᱦᱤᱴ ᱛᱟᱦᱮᱸ ᱠᱟᱱᱟ ᱾ ᱩᱱᱟᱹᱜ ᱛᱟᱭᱚᱢ ᱢᱮᱸ ᱭᱟᱨ ᱫᱟᱜ ᱫᱤᱵᱟᱱᱥ ᱟᱨ ᱯᱚᱴᱟᱠᱷᱟ ᱜᱩᱰᱰᱤ ᱞᱮᱠᱟᱱ ᱥᱮᱨᱮᱧ ᱫᱚ ᱵᱟᱵᱟ ᱦᱚᱲᱟᱜ ᱦᱚᱲ ᱯᱚᱥᱚᱸᱫᱟᱱ ᱮ ᱵᱟᱹᱲᱛᱤ ᱦᱚᱪᱚᱭ ᱨᱮ ᱟᱹᱰᱤ ᱫᱟᱢᱟᱱ ᱯᱟᱴ ᱮ ᱛᱚᱨᱟᱝ ᱟᱠᱟᱫᱼᱟ ᱾ ᱵᱚᱞᱤᱣᱩᱰ ᱯᱷᱤᱞᱤᱢ ᱨᱮ ᱩᱱᱠᱤᱱᱟᱜ ᱟᱹᱰᱤ ᱜᱟᱱ ᱥᱮᱨᱮᱧ ᱢᱮᱱᱟᱜᱼᱟ ᱾ ᱱᱩᱠᱤᱱ ᱫᱚ ᱟᱹᱠᱤᱱᱟᱜ ᱞᱟᱭᱤᱵᱽ ᱩᱝᱩᱜ ᱥᱚᱫᱚᱨ ᱞᱟᱹᱜᱤᱫ ᱟᱹᱰᱤ ᱜᱮ ᱧᱩᱛᱩᱢ ᱢᱮᱱᱟᱜ ᱛᱟᱹᱠᱤᱱᱟ ᱾ ᱪᱮᱫᱟᱜ ᱥᱮ ᱩᱱᱠᱤᱱ ᱫᱚ ᱢᱮᱞᱟᱝᱠᱤ ᱨᱮ ᱟᱹᱰᱤ ᱱᱟᱯᱟᱭ ᱠᱤᱱ ᱩᱝᱩᱜ ᱥᱚᱫᱚᱨᱟ, ᱪᱩᱦᱩᱞ ᱥᱟᱶᱛᱮ, ᱡᱚᱛᱚ ᱫᱳ ᱨᱮ ᱢᱤᱫ ᱠᱷᱚᱱ ᱵᱟᱹᱲᱛᱤ ᱥᱟᱭᱠᱚᱨᱟ ᱠᱤᱱ ᱮᱢᱟ ᱾
ᱜᱳᱨᱩᱢ ᱯᱟᱹᱨᱥᱤ
ᱜᱳᱨᱩᱢ ᱥᱮ ᱯᱟᱨᱟᱝᱜᱤ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱢᱩᱱᱰᱟ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱮᱠᱟᱞ ᱜᱮ ᱟᱫᱚᱜ ᱞᱟᱹᱜᱤᱫᱚᱜ ᱠᱟᱱᱟ᱾
ᱧᱩᱛᱩᱢ
ᱜᱳᱨᱩᱢ ᱧᱩᱛᱩᱢ ᱫᱚ ᱢᱤᱫ ᱡᱤᱭᱟᱹᱞᱤ/ᱢᱟᱹᱱᱢᱤ ᱨᱮᱭᱟᱜ ᱟᱜᱟᱫ ᱜᱳᱼ ᱟᱨ ᱢᱩᱬ ᱟᱹᱲᱟᱹ ᱼᱨᱩᱢ ᱢᱮᱱᱮᱛ "ᱢᱟᱹᱱᱢᱤ" ᱠᱷᱚᱱ ᱦᱮᱡ ᱟᱠᱟᱱᱟ, ᱱᱚᱣᱟ ᱫᱚ ᱫᱚ ᱨᱮᱢᱳ ᱡᱟᱹᱛᱤ ᱥᱟᱶ ᱡᱚᱯᱲᱟᱣ ᱦᱩᱭ ᱫᱟᱲᱮᱭᱟᱜᱼᱟ (ᱮᱱᱰᱟᱨᱥᱚᱱ ᱒᱐᱐᱘:᱓᱘᱑)᱾
ᱯᱟᱨᱟᱝᱜᱤ ᱟᱨ ᱯᱟᱨᱟᱝᱜᱟ ᱨᱮᱭᱟᱜ ᱨᱮᱦᱮᱫᱽ ᱫᱚ ᱵᱟᱝ ᱵᱟᱲᱟᱭ ᱧᱟᱢ ᱟᱠᱟᱱᱟ᱾
ᱦᱟᱞᱚᱛ
᱖᱐% ᱜᱟᱱ ᱜᱳᱨᱩᱢ ᱫᱚ ᱟᱫᱽ ᱟᱠᱟᱱᱟ, ᱓᱐ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱱᱚᱣᱟ ᱯᱟᱹᱨᱥᱤ ᱵᱟᱝᱠᱚ ᱵᱩᱡᱷᱟᱹᱣᱟ, ᱱᱚᱣᱟ ᱫᱚ ᱮᱠᱟᱞ ᱜᱮ ᱟᱫᱚᱜ ᱞᱟᱹᱜᱤᱫᱚᱜ ᱠᱟᱱᱟ᱾ ᱚᱱᱟ ᱥᱟᱶᱛᱮ ᱡᱟᱦᱟᱸᱭ ᱠᱚ ᱱᱚᱣᱟ ᱠᱚ ᱵᱟᱲᱟᱭᱟ ᱩᱱᱠᱩ ᱦᱚᱸ ᱵᱟᱝ ᱵᱟᱲᱟᱭ ᱠᱚ ᱞᱟᱹᱭ ᱫᱟᱲᱮᱭᱟᱜᱼᱟ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱯᱩᱭᱞᱩ ᱑᱙᱓᱓ ᱥᱮᱨᱢᱟ ᱨᱮ ᱠᱷᱚᱸᱫᱽᱨᱚᱱ ᱦᱩᱭ ᱞᱮᱱᱟ᱾
ᱥᱤᱨᱡᱚᱱ
ᱜᱳᱨᱩᱢ ᱫᱚ ᱢᱩᱱᱰᱟ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱ ᱨᱮᱦᱚᱸ ᱱᱚᱣᱟ ᱨᱮ ᱥᱩᱨ ᱠᱚᱨᱮᱱᱟᱜ ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱠᱚ ᱠᱷᱚᱱ ᱟᱭᱢᱟ ᱟᱹᱲᱟᱹ ᱦᱮᱡ ᱢᱮᱥᱟᱞ ᱟᱠᱟᱱᱟ᱾
ᱯᱟᱥᱱᱟᱣ
ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱱᱚᱣᱟ ᱠᱚ ᱴᱚᱴᱷᱟ ᱨᱮ ᱜᱳᱨᱩᱢ ᱯᱟᱹᱨᱥᱤ ᱨᱚᱲᱼᱦᱚᱲ ᱠᱚᱠᱚ ᱜᱤᱨᱟᱹᱵᱤᱥᱤ ᱟᱠᱟᱱᱟ (ᱮᱱᱰᱟᱨᱥᱚᱱ ᱒᱐᱐᱘:᱓᱘᱑)᱾
ᱜᱩᱴᱳᱵᱽ ᱯᱟᱹᱨᱥᱤ ᱫᱚ ᱜᱳᱨᱩᱢ ᱨᱚᱲᱼᱮᱫ ᱴᱚᱴᱷᱟ ᱨᱮᱭᱟᱜ ᱠᱚᱸᱭᱮ ᱥᱮᱫ ᱟᱨ ᱜᱮᱛᱟᱹ ᱫᱚ ᱯᱟᱪᱮ ᱥᱮᱫ ᱨᱮᱠᱚ ᱨᱚᱲᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ
ᱜᱚᱨᱩᱰᱚ
ᱜᱚᱨᱩᱰᱚ ᱟᱨᱵᱟᱝ ᱜᱟᱹᱨᱩᱲ (ᱥᱚᱸᱥᱠᱨᱩᱛ: गरुड़ Garuḍa; Pāli: गरुळ Garuḷa) ᱫᱚ ᱢᱤᱫᱴᱟᱝ ᱞᱤᱡᱮᱱᱰᱟᱨᱤ (legendary) ᱪᱮᱬᱮ ᱵᱟᱝᱢᱟ ᱪᱮᱬᱮ ᱞᱮᱠᱟᱱ ᱡᱤᱣᱤᱭᱟᱱᱤᱡ (creature) ᱛᱟᱦᱮᱸ ᱠᱟᱱᱟᱭ ᱦᱤᱱᱫᱩ, ᱵᱩᱫᱷᱤᱥᱴ ᱟᱨ ᱡᱚᱭᱱᱚ ᱫᱷᱚᱨᱚᱢ ᱨᱮᱱᱟᱜ ᱢᱟᱨᱮ ᱠᱟᱛᱷᱟ (mythology) ᱨᱮ ᱾  ᱦᱤᱱᱫᱩ ᱫᱷᱚᱨᱚᱢ ᱨᱮ ᱱᱩᱭ ᱫᱚ ᱵᱤᱥᱱᱩ ᱵᱚᱝᱜᱟᱭᱤᱡ ᱤᱫᱤᱟᱹᱜᱩᱭᱤᱡ (ᱵᱟᱦᱚᱱ) ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱵᱩᱫᱷᱤᱥᱴ ᱫᱷᱚᱨᱚᱢ ᱨᱮ ᱚᱥᱴᱚᱥᱮᱱᱟ ᱥᱟᱶᱛᱮ ᱫᱷᱚᱨᱚᱢ ᱫᱩᱼᱫᱩᱜᱤᱡ (dharma-protector) ᱟᱨ ᱡᱚᱭᱱᱚ ᱫᱷᱚᱨᱚᱢ ᱨᱮ ᱭᱚᱠᱥᱚ (Yaksha) ᱞᱮᱠᱟᱛᱮ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾
ᱜᱚᱨᱩᱰᱚ ᱫᱚ ᱪᱮᱬᱮ ᱠᱚᱭᱤᱡ ᱨᱟᱡᱟ ᱢᱮᱱᱛᱮ ᱠᱚ ᱞᱮᱠᱷᱟ ᱟᱠᱟᱫ ᱫᱮᱭᱟ ᱟᱨ ᱢᱤᱫ ᱠᱩᱲᱤᱫ (kite) ᱞᱮᱠᱟ ᱨᱩᱯ ᱫᱚ ᱾ᱩᱱᱤ ᱫᱚ ᱡᱩᱢᱚᱨᱯᱷᱤᱠ (zoomorphic) ᱨᱩᱯ (ᱢᱟᱨᱟᱝ ᱪᱮᱬᱮ ᱥᱟᱶᱛᱮ ᱟᱫᱷᱟ ᱨᱟᱲᱟ ᱯᱷᱟᱹᱠᱬᱟᱹᱜ) ᱟᱨᱵᱟᱝ ᱢᱤᱫ ᱟᱱᱛᱷᱨᱚᱢᱚᱨᱯᱷᱤᱠ (anthropomorphic) ᱨᱩᱯ (ᱢᱟᱹᱱᱢᱤ ᱥᱟᱶᱛᱮ ᱯᱷᱟᱹᱠᱬᱟᱹᱜ ᱟᱨ ᱛᱤᱢᱤᱸ ᱜᱟᱱ ᱪᱮᱬᱮ ᱜᱩᱱ) ᱞᱮᱠᱟᱛᱮ ᱠᱚ ᱩᱫᱩᱜ ᱟᱠᱟᱫ ᱫᱮᱭᱟ ᱾ ᱜᱚᱨᱩᱰᱚ ᱫᱚ ᱨᱩᱠᱷᱤᱭᱟᱹᱭᱤᱡ ᱠᱟᱱᱟᱭ ᱟᱨ ᱡᱟᱦᱟᱸ ᱨᱮᱜᱮ ᱥᱮᱴᱮᱨᱚᱜ ᱨᱮᱭᱟᱜ ᱫᱟᱲᱮ ᱢᱮᱱᱟᱜ ᱛᱟᱭᱟ, ᱡᱚᱛᱚᱵᱮᱲᱟ ᱥᱚᱱᱛᱚᱨ ᱠᱟᱛᱮ ᱡᱚᱛᱚᱣᱟᱜ ᱮ ᱧᱮᱞ ᱵᱟᱲᱟᱭᱟ ᱟᱨ ᱵᱟᱹᱲᱤᱡ ᱜᱩᱱᱤᱵᱷᱟᱹᱵᱤᱭᱟᱱ ᱦᱚᱲ ᱠᱚᱭᱤᱡ ᱵᱟᱹᱭᱨᱤ ᱠᱟᱱᱟᱭ ᱾ ᱩᱱᱤ ᱫᱚ ᱛᱚᱨᱠᱥᱭᱚ (Tarkshya) ᱟᱨ ᱵᱷᱤᱭᱱᱚᱛᱮᱭᱟ (Vynateya) ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭᱮᱭᱟ ᱾
ᱥᱤᱸᱫᱩᱨ
ᱥᱤᱸᱫᱩᱨ ᱵᱟᱝᱛᱮ ᱥᱤᱱᱫᱩᱨ ᱫᱚ ᱢᱤᱫ ᱞᱮᱠᱟᱱ ᱨᱚᱝ ᱡᱤᱱᱤᱥ ᱠᱟᱱᱟ᱾ ᱱᱤᱭᱟᱸ ᱫᱚ ᱛᱤᱨᱞᱟᱹ ᱵᱟᱝᱛᱮ ᱵᱟᱯᱞᱟ ᱵᱟᱹᱦᱩ ᱠᱚᱣᱟᱜ ᱦᱚᱨᱟᱥᱤ ᱠᱚᱨᱮᱜᱮ ᱪᱟᱸᱫᱤ ᱠᱷᱚᱱ ᱪᱮᱛᱟᱱ ᱛᱮᱠᱚ ᱴᱤᱠᱟᱹᱜᱽ ᱟ᱾ ᱦᱤᱱᱫᱩ ᱫᱷᱚᱨᱚᱢ ᱞᱮᱠᱟᱛᱮ ᱱᱤᱭᱟᱸ ᱵᱟᱹᱦᱩ ᱠᱩᱲᱤ ᱠᱚᱣᱟᱜ ᱢᱤᱫ ᱪᱤᱱᱦᱟᱹ ᱠᱟᱱᱟ᱾ ᱟᱨ ᱵᱮᱜᱚᱨ ᱵᱟᱯᱞᱟ ᱠᱩᱲᱤ ᱠᱚᱫᱚ ᱦᱚᱨᱟᱥᱤ ᱨᱮᱫᱚ ᱵᱟᱝ ᱠᱚ ᱞᱟᱜᱟᱣ-ᱟ, ᱤᱠᱷᱟᱹᱱ ᱪᱟᱸᱫᱤ ᱠᱚᱨᱮᱠᱚ ᱴᱤᱠᱟᱹᱜᱽ ᱜᱚᱜ ᱜᱮᱭᱟ᱾ ᱪᱷᱟᱹᱰᱣᱤ ᱠᱚᱫᱚ ᱥᱟᱥᱛᱨᱚ ᱞᱮᱠᱟᱛᱮ ᱢᱟᱱᱟ ᱜᱮᱛᱟ ᱠᱚᱣᱟ᱾ ᱟᱨᱦᱚᱸ ᱫᱤᱱᱫᱩ ᱠᱚᱣᱟᱜ ᱵᱚᱝᱜᱟ ᱵᱩᱨᱩ ᱯᱩᱡᱟᱹ ᱞᱟᱜᱤᱫ ᱛᱮᱦᱚᱸ ᱥᱤᱸᱫᱩᱨ ᱫᱚ ᱞᱟᱹᱠᱛᱤᱜ ᱭᱟᱱ ᱠᱟᱱ ᱜᱮᱭᱟ᱾ ᱦᱤᱱᱫᱩ ᱠᱚᱣᱟᱜ ᱥᱮᱫᱟᱭ ᱠᱟᱛᱷᱟ ᱞᱮᱠᱟᱛᱮ ᱱᱤᱭᱟᱸ ᱫᱚ ᱫᱷᱚᱨᱚᱢ ᱨᱮᱱᱟᱜ ᱢᱤᱫ ᱚᱝᱥᱚ ᱠᱟᱱ ᱜᱮᱭᱟ᱾ ᱱᱤᱭᱟᱸ ᱫᱚ ᱟᱨᱟᱜ ᱜᱮᱭᱟ, ᱚᱱᱟᱛᱮ ᱱᱤᱭᱟᱸ ᱫᱚ ᱫᱩᱞᱟᱹᱲ ᱫᱟᱲᱮ ᱨᱮᱱᱟᱜ ᱢᱤᱫ ᱪᱤᱱᱦᱟᱹ ᱠᱟᱱᱟ᱾ ᱡᱟᱦᱟᱭ ᱦᱤᱱᱫᱩ ᱠᱩᱲᱤ ᱵᱟᱯᱞᱟ ᱞᱮᱱᱠᱷᱟᱱᱮᱱ ᱯᱩᱭᱞᱩ ᱨᱮ ᱟᱭᱟᱜ ᱦᱚᱨᱟᱥᱤ ᱨᱮ ᱱᱤᱭᱟᱸ ᱛᱮᱭ ᱦᱤᱱᱦᱥᱹ-ᱟ᱾
ᱵᱚᱯᱞᱟ ᱚᱠᱛᱚᱨᱮ
ᱦᱤᱱᱫᱩ ᱠᱚᱣᱟ ᱥᱚᱥᱛᱨᱚ ᱞᱮᱠᱟᱛᱮ ᱱᱤᱭᱟᱸ ᱫᱚ ᱵᱟᱯᱞᱟ ᱚᱠᱛᱚᱨᱮ ᱡᱟᱢᱟᱭ ᱠᱚᱲᱟ ᱵᱟᱦᱩᱣᱟᱜ ᱦᱚᱨᱟᱥᱤ ᱨᱮᱭ ᱞᱟᱜᱟᱣ ᱟᱭᱟ᱾ ᱚᱨ ᱚᱱᱟ ᱠᱷᱟᱹᱛᱤᱨ ᱟᱹᱣᱨᱤ ᱜᱩᱡᱩᱜ ᱫᱷᱟᱹᱵᱤᱡ ᱡᱟᱢᱟᱭᱟᱜ ᱢᱚᱡ ᱠᱚᱭ ᱠᱟᱛᱮᱜ ᱡᱟᱭ-ᱡᱩᱜ ᱦᱚᱨᱟᱥᱤ ᱨᱮᱭ ᱟᱞᱟᱜᱟᱣ ᱤᱫᱤᱭᱟ᱾
ᱥᱤᱸᱫᱩᱨ ᱮᱱᱮᱡ
ᱥᱤᱸᱫᱩᱨ ᱮᱱᱮᱡ ᱯᱩᱡᱟᱹ ᱚᱠᱛᱚ ᱨᱮᱱᱟᱜ ᱢᱤᱫ ᱥᱚᱸᱥᱠᱟᱨ ᱟ.ᱨᱤ ᱪᱟ.ᱨᱤ ᱠᱟᱱᱟ᱾ ᱯᱩᱡᱟᱹᱣᱟᱭ ᱠᱟᱱ ᱵᱚᱝᱜᱟ ᱫᱟᱨᱟᱢ ᱛᱟᱭᱚᱢ ᱜᱮ ᱱᱤᱭᱟᱹ ᱮᱱᱮᱡ ᱫᱚ ᱥᱟᱹᱨᱫᱤᱜ-ᱟ᱾
ᱯᱷᱤᱞᱤᱯᱤᱱᱥ ᱨᱮ ᱡᱟ.ᱛ ᱜᱟᱫᱮᱞ ᱠᱚ
ᱯᱷᱤᱞᱤᱯᱤᱱᱥ 175 ᱨᱮᱱ ᱠᱚ ᱜᱤᱨᱟ. ᱵᱟᱥ ᱟᱠᱟᱱᱟ, ᱱᱚᱣᱟ ᱠᱚᱨᱮᱱ ᱟᱜ ᱢᱩᱥ ᱯᱟ.ᱨᱥᱤ ᱮᱥᱨᱚ-ᱱᱮᱥᱤᱭᱟ ᱠᱟᱱᱟ, ᱮᱱ ᱨᱮᱦᱚ' ᱦᱟᱱᱤ ᱪᱤᱱ, ᱟᱨᱦᱚ' ᱭᱳᱨᱚᱯᱤ (ᱵᱟ.ᱲᱛᱤ ᱠᱟᱭᱛᱮ ᱥᱯᱮᱱᱤᱥ) | ᱱᱩᱠᱩ ᱢᱩᱫᱽ ᱨᱮ ᱰᱷᱮᱨ ᱦᱚᱲ ᱜᱮ ᱤᱥᱟ.ᱭ ᱫᱷᱚᱨᱚᱢ ᱠᱚ ᱦᱟᱛᱟᱣ ᱟᱠᱟᱫᱟ, ᱟᱥᱚᱠᱟᱭ ᱛᱮ ᱞᱟᱛᱟᱨ ᱚᱛ-ᱛᱟᱴᱤᱭᱟ ᱨᱟᱥᱴᱨᱚ ᱨᱮ ᱵᱚᱫᱚᱞᱮᱱ, ᱟᱨ ᱞᱟᱭ ᱞᱟᱠᱪᱟᱨ ᱫᱚ ᱟ.ᱰᱤ ᱩᱯᱨᱤᱭᱟ. ᱠᱚᱣᱟᱜ ᱠᱷᱚᱱ ᱦᱚ' ᱛᱩᱢᱟ.ᱞᱮᱱᱟ | ᱯᱟᱪᱷᱮ ᱢᱤᱰᱟᱱᱚᱣ ᱟᱨ ᱥᱟᱞᱞᱩ ᱴᱟᱯᱩ ᱠᱚ, ᱤᱥᱞᱟᱢ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫ ᱠᱟᱱ ᱢᱤᱫ ᱤᱥᱚᱨᱤᱭᱟ. ᱨᱟᱥᱴᱨᱚᱵᱟ.ᱫᱤ ᱨᱟᱥᱴᱨᱚ ᱠᱟᱱᱟ | ᱟ.ᱰᱤ ᱟᱭᱢᱟ ᱜᱮ ᱟᱠᱚᱣᱟᱜ ᱮᱱᱤᱢᱟᱮᱥᱴᱤᱠ ᱢᱟᱱᱟᱣ ᱵᱟᱛᱟᱣ ᱟᱨ ᱥᱮᱨᱣᱟ ᱠᱚ ᱨᱟ.ᱠᱷᱤ ᱡᱚᱜᱟᱣ ᱟᱠᱟᱫᱟ |ᱢᱮᱱ ᱠᱷᱟᱱ ᱩᱱᱠᱩ ᱢᱩᱫᱽ ᱨᱮ ᱟᱫᱚᱢ ᱠᱚ ᱫᱚ ᱤᱥᱟ.ᱭ ᱫᱷᱚᱨᱚᱢ ᱨᱮ ᱠᱚ ᱟ.ᱨᱩ ᱯᱷᱮᱨᱟᱣ ᱮᱱᱟ |
ᱩᱱᱩᱯᱨᱩᱢ
2008 ᱨᱮᱭᱟᱜ ᱟ.ᱨᱤ ᱵᱟ.ᱱᱫᱷᱤ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱵᱟᱝᱢᱟ, ᱯᱷᱤᱞᱤᱯᱤᱱᱥ ᱨᱮ ᱛᱟᱭᱣᱟᱱ ᱥᱟᱥᱚᱱ ᱨᱮᱛᱟᱜ ᱡᱟ'ᱦᱟ'ᱱ ᱥᱟ.ᱵᱩᱛ ᱵᱟ.ᱱᱩᱜ-ᱟ | ᱯᱚᱨᱚᱢᱟᱱᱤ -ᱡᱤᱣᱤ ᱥᱟᱬᱮᱥ ᱟᱨ ᱞᱟᱲᱟᱣᱱᱟ ᱨᱮ ᱥᱚᱫᱚᱨ ᱟᱠᱟᱱ ᱞᱤᱰᱥ ᱡᱮᱜᱮᱫ ᱵᱤᱨᱫᱟ. ᱜᱟᱲ ᱨᱮᱭᱟᱜ ᱟ.ᱨᱤᱵᱟ.ᱫᱷᱤ ᱠᱷᱚᱱ ᱵᱟᱰᱟᱭ ᱧᱟᱢᱚᱜ ᱠᱟᱱᱟ ᱵᱟᱝ ᱢᱟ, ᱱᱟᱦᱟᱜ ᱮᱛᱚᱢ - ᱥᱟᱢᱟᱝ ᱮᱥᱤᱭᱟ ᱵᱷᱤᱛᱨᱤ ᱨᱮ ᱢᱟᱭᱴᱚᱠᱚᱱᱰᱨᱤᱭᱟᱞ ᱰᱤ.ᱮᱱ.ᱮ. ᱵᱚᱝᱥᱟᱣᱚᱞᱩ ᱩᱛᱱᱟ.ᱣᱚᱜ ᱠᱟᱱᱟ, ᱪᱮᱫᱟᱜ ᱥᱮ ᱱᱟᱦᱟᱜ ᱢᱟᱱᱣᱟ ᱟᱢᱫᱟᱡᱽ   50,000 ᱥᱮᱨᱢᱟ ᱱᱞᱣᱟ ᱡᱟᱭᱜᱟ ᱨᱮ ᱠᱚ ᱥᱮᱴᱮᱨ ᱞᱮᱱᱟ |
ᱱᱟᱜᱟᱢ
1962 ᱫᱮᱨᱢᱟ ᱨᱮ ᱯᱟᱞᱟᱣᱟᱱ ᱨᱮ ᱧᱟᱢ ᱟᱠᱟᱱ ᱱᱟᱜᱟᱢ ᱢᱟᱲᱟᱝ ᱴᱮᱭᱵᱽ ᱢᱮᱭᱱ, 2007 ᱦᱟ.ᱵᱤᱡ, ᱯᱷᱤᱞᱤᱯᱤᱱᱥ ᱨᱮ ᱢᱟᱱᱣᱟ ᱥᱟᱬᱮᱥᱤᱭᱟ. ᱠᱚ ᱦᱚᱛᱮ ᱛᱮ, ᱰᱩᱱᱰᱦᱟ.ᱣ ᱠᱟᱛᱮ ᱡᱚᱛᱚ ᱠᱷᱚᱱ ᱢᱟᱨᱮ ᱢᱟᱵᱴᱱᱣᱟ ᱢᱟ.ᱬᱤ ᱥᱮᱭᱟ ᱥᱟᱨᱮᱡ ᱧᱟᱢ ᱞᱮᱱᱟ | ᱥᱮᱭᱟ ᱥᱟᱨᱮᱡ ᱥᱟ.ᱛᱩᱛ ᱤᱱᱰᱚᱱᱮᱥᱤᱭᱟ ᱟᱨ ᱪᱤᱱ ᱨᱮ ᱧᱟᱢ ᱞᱮᱱ ᱵᱟᱨᱭᱟ ᱮᱛᱚᱦᱚᱵ ᱢᱟᱱᱣᱟ ᱥᱮᱭᱟ ᱥᱟᱨᱮᱡ ᱛᱩᱞᱩᱡ ᱚᱱᱟ ᱚᱠᱛᱮ ᱨᱮᱭᱟᱜ ᱞᱮᱠᱟ ᱧᱮᱞᱚᱜ ᱠᱟᱱ ᱜᱮᱭᱟ, ᱡᱟ'ᱦᱟ' ᱫᱚ ᱡᱟᱣᱟ ᱢᱮᱱ ᱟᱨ "'ᱯᱤᱠᱤᱝ ᱢᱮᱱ"' ᱛᱮ ᱵᱤᱡᱟ.ᱣᱚᱜ ᱠᱟᱱ | 2007 ᱥᱮᱨᱢᱟ ᱨᱮ, ᱯᱟ.ᱦᱤᱞ ᱨᱮᱭᱟᱜ ᱡᱤᱵᱟᱥᱢᱚ ᱛᱩᱞᱩᱡ ᱢᱤᱫ ᱜᱮ ᱢᱮᱴᱟᱴᱟᱨᱟᱞ ᱠᱟᱭᱞᱟᱣ ᱰᱚᱰᱱᱦᱚᱨ, ᱯᱮᱱᱟᱵᱞᱟᱝᱠᱟ, ᱠᱟᱜᱟᱭᱟᱱ ᱨᱮ ᱰᱩᱱᱰᱦᱟ.ᱣ ᱧᱟᱢ ᱞᱮᱱᱟ | ᱚᱱᱟ ᱞᱟᱦᱟ ᱡᱤᱵᱟᱥᱢᱚ ᱨᱮ ᱠᱟᱭᱞᱟᱣ ᱢᱮᱱ ᱨᱮᱭᱟᱜ ᱧᱩᱛᱩᱢ ᱛᱮ ᱧᱩᱢ ᱞᱮᱱᱟ | ᱱᱮᱜᱨᱤᱴᱚᱥᱬᱠᱚ ᱟᱢᱫᱟᱡᱽ 30,000 ᱥᱮᱨᱢᱟ ᱢᱟᱲᱟᱝ ᱠᱚ ᱥᱮᱴᱮᱨ ᱞᱮᱱᱟ ᱟᱨ ᱜᱚᱴᱟ ᱴᱟ.ᱯᱩ ᱨᱮ ᱟ.ᱰᱤ ᱯᱷᱟᱭᱞᱟᱣ ᱛᱮ ᱠᱚ ᱜᱤᱨᱟ.ᱵᱟᱥ ᱞᱮᱱᱟ | ᱯᱤᱴᱟᱨ ᱵᱮᱞᱣᱩᱰ ᱦᱚᱛᱮ ᱛᱮ ᱵᱚᱨᱱᱚᱱ ᱟᱠᱟᱱ ᱦᱟᱞᱤᱭᱟ ᱥᱮᱭᱟ ᱥᱟᱨᱮᱡ ᱥᱟ.ᱠᱷᱤ ᱥᱟ.ᱵᱤᱛᱮᱫ ᱠᱟᱱᱟ ᱡᱮ,  ᱯᱷᱤᱞᱤᱯᱤᱱᱚ, ᱢᱟᱞᱮᱥᱤᱭᱟ ᱟᱨ ᱤᱱᱰᱚᱱᱮᱥᱤᱭᱟ ᱠᱚ ᱨᱮᱱ ᱟ.ᱜᱤᱞ ᱦᱟᱯᱲᱟᱢ ᱠᱚ ᱱᱟᱜᱟᱢ ᱢᱟᱲᱟᱝ ᱱᱚᱝ ᱨᱮ ᱯᱟ.ᱦᱤᱞ ᱛᱟᱭᱣᱟᱱ ᱥᱴᱨᱮᱴ ᱠᱚ ᱯᱟᱨᱚᱢ ᱞᱮᱫᱟ |
ᱵᱤᱠᱚᱞᱟᱱᱚᱥ ᱡᱟ.ᱛ ᱜᱟᱫᱮᱞ
ᱵᱤᱠᱚᱞᱟᱱᱚᱥ ᱟᱥᱚᱠᱟᱭ ᱛᱮ ᱨᱚᱢᱟᱱ ᱠᱮᱛᱷᱚᱞᱤᱠ ᱡᱟ.ᱛ ᱜᱟᱫᱮᱞ ᱨᱮᱱ ᱠᱟᱱᱟ ᱠᱚ, ᱚᱠᱚᱭ ᱫᱚ ᱮᱛᱚᱢ ᱞᱩᱡᱮᱱ ᱞᱩᱡᱮᱱ ᱴᱚᱴᱷᱟ ᱨᱮ ᱠᱚ ᱧᱟᱢᱚᱜ | ᱱᱩᱠᱩ ᱫᱚ ᱯᱷᱤᱞᱤᱯᱤᱱᱥ ᱨᱮ ᱢᱚᱬᱮᱭᱟᱱᱟᱜ ᱢᱟᱨᱟᱝ ᱞᱮᱠᱷᱟ ᱨᱮ ᱢᱮᱱᱟᱜ ᱠᱚᱣᱟ |ᱟᱭᱢᱟ ᱵᱤᱠᱚᱞ ᱯᱟ.ᱨᱥᱤ ᱠᱚ ᱢᱮᱱᱟᱜ-ᱟ, ᱚᱱᱟ ᱨᱮ ᱟᱢᱫᱟᱡᱽ 3.5 ᱢᱤᱞᱤᱭᱚᱱ ᱦᱚᱲ ᱠᱚ ᱨᱚᱲᱮᱫ ᱠᱟᱱᱟ | ᱡᱚᱛᱚ ᱵᱟ.ᱲᱛᱤ ᱵᱤᱠᱚᱞ ᱯᱟ.ᱨᱥᱤ ᱛᱟᱞᱟ ᱵᱤᱠᱚᱞ ᱠᱟᱱᱟ  - ᱚᱱᱟ ᱢᱩᱫᱽ ᱨᱮ ᱱᱟᱜᱟ, ᱞᱤᱜᱟᱯᱟᱡᱤ, ᱰᱟᱭᱮᱴ ᱟᱨ ᱯᱟᱨᱴᱤᱰᱚ ᱯᱟ.ᱨᱥᱤ ᱠᱚ ᱫᱮᱞᱮᱫ ᱟᱠᱟᱱ |
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘